
PROOEMIUM 


Inter  omnia  quae  ad  artem  gr aecam  antiquam  attinent, 
nil ,  credo,  hoc  temporis,  in  controversia  versatur,  quod 
majoris  sit  momenti,  quam  illa  ipsa,  de  quibus  disputabi¬ 
mus,  aenea  ectypa.  Quae,  cum  aetate  qua  confecta  sunt, 
tum  arte  ipsa  quam  spirant,  monumenta  sunt  gravissima, 
statuisque  nonnullis ,  vasis  aut  grandioribus  sigillis  gra¬ 
viora. 

Hoc  enim  si  reputas  in  qua  aetate  sint  a  fabro  caelata, 
miro  quodam  consensu,  non  est  qui  neget  exempla  fuisse 
septimo  sextoque  a.  C.  n.  saeculo  expressa.  De  origine 
laminarum  nempe  ambigitur  —  de  antiquitate  vero ,  non 
repugnat  ullus.  Quae  autem  tempora,  id  est  septimum 
sextumque  saeculum,  graecae  artis,  haud  injuria,  vocaren¬ 
tur  incunabula.  Non  nego  mycenaea  antea  extitisse  exem¬ 
pla,  quae  quanti  fuissent  momenti,  quum  ceteri  saepius 
ostenderunt,  ipse,  si  mea  referre  licet,  monstrare  conatus 
sum.  Sed,  si  gemmas  exceperis,  sepulcraque  et  regias 
aedes,  barbaro  quodam  splendore  nitentia,  sigilla  inve¬ 
nies,  sive  fictilia,  sive  aenea,  prorsus  rudia,  marmoreas 
sculpturas  informes,  vasa  denique  piscibus,  floribus,  plan¬ 
tis  mirum  in  modum  distincta,  quae  vero  artem  spirant 
herbidam  aut  maritimam,  id  est  inferiorem.  Neque  illa, 
quae  sequuntur,  «  geometrica  »  vasa  multo  praetuleris,  si 
aliud,  in  monumentis,  quam  linearum  variam  et  callidam 
dispositionem  desiderabis.  Exceptis  enim  excipiendis,  non¬ 
dum  tunc  conati  sunt  artifices  ut  humanam  effigiem,  seu 
pingendo,  seu  sculpendo,  ad  fidem  redderent.  Octavo  au¬ 
tem  a.  C.  n.  finiente  saeculo  septimoque  surgente,  jamjam 
Graeci  quid  sit  ars,  quid  valeat  secumque  trahat,  intelle- 

gunt,  sique  manent  adhuc  imperiti ,  utpote  miro  quodam 
ardore  praediti,  nil  est  quod  assequi  non  conentur.  Statuas 
tum  primum  statuarum  nomine  dignas  effingit  faber,  aera 
inflat,  sigilla  sculpit,  vasa  pingit  —  nil  intentatum,  omni 
in  arte ,  relinquit. 

Itaque,  hoc  jam  insignia  essent  nostra  ectypa,  quod  in 
temporibus  rerum  novarum  adeo  cupidis  expressa  fuis¬ 
sent.  Sed,  in  fabula,  non  «  choreutae  »  sunt,  nutui  du¬ 
cum  obsequentes,  primas  vero  partes  agunt.  Si  argumenta, 
vel  breviter,  perspexeris,  quibus  laminas  invenies  decora¬ 
tas  esse,  diversa  reperies  ectyporum  genera,  non  animalia 
tantum  prorsus  graeca  atque  Graeciae  quasi  peculiaria, 
sed  alia  quae  sunt  de  Oriente  assumpta ,  neque  monstra 
solum,  sed  homines,  sive  inter  se  dimicantes,  sive  in  cur¬ 
rum  ascendentes,  imo,  quod  pluris  refert,  jam  scenas  dif¬ 
ficiliores,  sive  heroum,  sive  deorum  gesta,  cuncta  deni¬ 
que  quae,  ad  hanc  diem,  Graeci  finxerant.  Non  alias  scenas 
in  septimo  sextoque  saeculo  artifices  exprimere  assueve¬ 
rant,  nec,  quod  in  primis  notandum,  etiam  quum  expri¬ 
mebant,  tam  callide  feliciterque  effingere  soliti  erant. 

Nam ,  si  vasa  contuleris  in  quibus  talia  reperias  argu¬ 
menta  ,  valde  abest  ut  artem  mireris  eamdem.  Lineas 
nempe  reperias,  quibus  corpora  adumbrata  pictaque  sunt , 
aut  fluxas  nimis  ,  aut  restrictas ,  nunquam  ad  verum  ex¬ 
pressas.  Quod  facile  intelleges ,  si  memineris  vasa  esse 
plerumque  ad  usum  quotidianum  confecta  simul  et  picta , 
nec  vasis  ornatus  creari  novos  atque  a  communibus  abhor¬ 
rentes,  sed,  inter  sexcenta  argumenta,  unum  vel  alterum 
deligi,  atque,  non  ad  veritatem,  sed  ad  exemplum  quoddam, 
saepius  exprimi.  Nostra  autem  ectypa  opus  erant  serario 
fabro  difficillimum ,  lamina  enim  ,  in  primis  tenuis  subti- 
lisque ,  haud  ita  facile  caelatur  :  imo  usu  erant  rariore  , 
quae  supellectilem  ornabant  divinam,  sive  dei  thronum, 
sive  arcam,  sive  sacram  templi  parietem.  Ideo,  si  quis  no¬ 
vam  quamdam  invenerat  aut  ornamentorum  aut  scenae 
dispositionem,  quae  excogitabat,  aere  prius  reddebat,  aut 
in  ectypo  exprimebat,  quam  in  vasis  depingebat.  Ita,  nos¬ 
tris  in  laminis,  genuinos  deprehendas  conatus,  artemque, 


ne  dicam  doctam  semper  ac  perfectam,  sinceram  atque, 
etiam  inter  monumenta,  utpote  graeca,  viva  ac  spirantia, 
maxime  spirantem.  Hoc,  re  vera,  non  dicam,  nec  credidi 
unquam  laminas  esse  prima,  quae  confecta  sunt,  exem¬ 
pla,  nec  antea  multa  non  fuisse,  sive  aenea,  sive  fictilia, 
sive  marmorea  monumenta ,  quae  raro  quidem  servata 
sunt,  quae  vero  interdum,  qualia  fuerint,  fingere  licet. 
Satis  est ,  ut  in  re  tam  obscura  atque  in  aetate  adeo  re¬ 
mota,  exempla  nonnulla  novisse,  quae  pristinam,  haud 
ita  male,  tuita  sunt  artis  graecae  historiam.  — 

Quibus  causis ,  in  plano  positis  atque  valde  perspicuis  , 
nonnullas  addere  facilius  esset ,  rursusque  ostendere  cur 
ectypa,  quum  colligere,  tum  enucleare  conatus  sim.  Nil 
est  enim,  inter  tot  tamque  multa  graecae  artis  arcana, 
quod  tam  penitus  ignoremus  quam  regiones  in  quibus 
fabri  aerarii  maxime  laboravissent.  Chalcidicam  ita  non¬ 
nulli  scriptores  testantur  quamdam  fuisse  aeris  fabricam  ; 
Chalcis  imo,  in  tota  Graecia,  sola  urbs  exstitit,  in  cujus 
finibus  aeris  metalla  et  olim  fuerint  et  hodie  inventa 
sint.  Attamen  aeneum  non  est  ullum  monumentum,  quod 
jure  et  sine  controversia  hodie  probare  possimus  Chalcide 
fuisse  confectum.  Laminae  autem  nostrae  sunt  pleraeque 
in  Boeotia  reperta,  quae,  quum  alias  ob  causas,  tum  prop¬ 
ter  ipsam  vicinitatem,  fuit  cum  euboica  civitate  arcta  qua¬ 
dam  necessitudine  connexa.  Sequitur  non  certum  quidem 
esse ,  sed  in  primis  probabile  ectypa  fuisse  origine  et  arte 
chalcidica.  Quod  verum  esse ,  si ,  aliis  indiciis  nixi ,  nobis 
probare  contigisset ,  nonnihil  profecisse  nobismet  ipsi  vi¬ 
deremur  in  artis  graecae  originibus  indagandis  atque  enu¬ 
cleandis. 

At  ectypa  contendunt,  non  chalcidica  esse,  sed,  ut  ma¬ 
lunt,  corinthiaca.  Quod  si  verum  esset,  ut,  Furtwaenglero 
duce ,  omnes  paene  consentiunt,  sequeretur  Corinthiacam 
artem  longe  alias,  in  graeca  arte,  partes  egisse,  quam 
vulgo  creditum  est.  Non  tantum  quia  monumenta  essent, 
prae  ceteris  Corinthiacis  exemplis ,  perfectiora  - —  sed  quia 
paene  nihil  in  laminis  reperias  quod  in  Corinthiacis  vasis 
detegere  possis.  Alia  sunt  marginum  ornamenta,  alia 

monstra,  aliae  scenae ,  alia  personas  disponendi  ratio,  nil 
paene  simile  ,  ars  in  primis  prorsus  dissimilis.  Quae  cum 
ita  sint,  corinthiaca  esse  exempla  credere  non  potui  —  imo 
Corinthiacam  artem,  quam  volunt  esse  genuinam  partesque 
magnas  egisse ,  ornamenta  argumentaque  undique  acce¬ 
pisse  ac  mutuatam  esse  sensim  ostendere  conatus  sum. 
Quod  rursus,  si  demonstrare  mihi  contigisset,  non  nullius, 
credo,  esset  momenti.  — 

Denique,  ut  volunt  plerique,  «  ente  »  novo,  quod  crea¬ 
runt  ,  «  argivo-corinthiaco  »  parum  contenti ,  thesim  pau- 
latim  augentes,  non  de  chalcidica  aut  corinthiaca  ambi¬ 
gunt  arte.  Nil  tale  in  controversia  versatur ,  sed  multo 
gravior  est  contentio.  «  Peloponnesiacam  »  nempe  laminae 
spirant  artem,  quam  quo  modo  definiant,  post  quam  finxe¬ 
runt  illi  viri  docti,  non  est  cur  hesitent.  Simplicitate  enim 
illa  atque  gravitate  pollet ,  quam ,  quum  in  gente  dorica  , 
tum  in  Spartana  civitate,  agnovisse  mirarique  volunt. 
Nec  nego  thesim  esse  a  multis  probatam ,  veram  esse 
nego,  nec  negare  ullo  modo  non  possum.  Quid  sibi  vult 
enim  ars  illa  quae  esset  magnae  Graeciae  parti  commu¬ 
nis?  Quo  nodo,  quibus  vinculis,  in  regionibus  tam  diver¬ 
sis  ,  fabri  essent  inter  se  connexi  ?  Etiam  si  gente  essent 
eadem,  quid,  quum  de  arte  agitur,  gens  significat,  Hercu- 
lisque  illa  progenies  ?  At,  si  gens  dorica  dorica  re  ver&  finxis¬ 
set  monumenta,  cur,  in  graecis  coloniis,  sive  doricis,  sive 
ionicis,  exempla  saepius  reperias  eadem ,  artem  eamdem, 
pingendi  sculpendique  rationem  eamdem?  Verum  est,  nec 
infitias  eam,  multa  fuisse  in  Peloponneso  monumenta  ex¬ 
pressa,  sed  non  ideo  ars  est  peloponnesiaca,  at  asiatica 
ioniaque  exempla  fabri  pro  viribus  imitantur.  Tantum 
abest  ut  quidquam,  proprio  sensu,  creare  possint! 

At  causam  penitus  orare  operis  esset  infiniti ,  neque , 
quod  magis  refert,  utilioris.  Si  quis  enim  opus  perlege¬ 
rit  meum,  facile,  quid  mihi  proposuerim,  perspexerit. 

Ita  de  ectypis  viros  doctos  archaeologiseque  peritos  qui 
scripserint  omnes,  enumerare  non  tentabo.  Aliud  est 
enim  rem  pertractare  ,  aliud  breviter  et  quasi  currendo 
praestringere.  Itaque  hosce  tantum  referam  qui-  monu- 

menta  aut  ipsi  ediderunt  aut  commentariis  amplioribus 
illustraverunt. 

Inter  quos  primus,  quum  multis  ac  diversis  scriptis,  tum 
maxime  tribus  (1),  cujusnam  essent  artis  testimonia  ,  ex- 
quisivit  vir  Germanus  Adolfus  Furtvvaengler.  Gallus  pos¬ 
thac  Mau ritius  Holleaux,  quum  plura  effodisset  prope 
templum  illud  bceoticum  Apollini  Ptoio  dedicatum,  re¬ 
perta  nuper  edidit  (2).  Tertius  denique  atque  idem  Anglus, 
A.  G.  Bather,  quum  Athenis  in  Acropoli ,  tum  in  musaeo 
quod  dicebatur  Polytecbneion,  nova  detexit  ejusdem  artis 
exempla,  quae  et  ipse  accuratius  illustravit  (3). 

Quibus  viris  doctis,  non  est  cur  ego  memet  ipsum,  lioc 
in  loco,  non  addam,  qui  quatuor  abhinc  annos,  talia  ectypa 
effoderim  Orchomeni  et  tribus  jam  in  scriptis,  licet  brevi¬ 
ter,  illustraverim  (4). 

Ne  de  proposito  legenti  liceat  in  ambiguo  stare,  impri¬ 
mis  curavi  ut  ectyporum  brevis  catalogus  opusculo  praees- 
set.  Tum  demum  nomen  «  argivo-corinthiacum  »  quid  sibi 
velit  exquiram  idemque  falso  ectypis  attributum  esse  pau¬ 
cis  ostendam.  At  non  negare  tantum  in  animo  fuit.  Ectypa 
rursus,  alio  quodam  modo,  pertractabo,  non  ornamenta 
tantum,  sed  et  argumenta,  pro  viribus,  ad  fidem  commen¬ 
tando  :  sic  licebit  et  quae  sit  exemplorum  origo,  sim- 
plexne  an  multiplex,  exquirere  et  quas  partes,  ut  ita  dicam, 
in  originibus  artis  egerint  antiquae,  perpendere. 


(1)  Ilistorische  und  Philologische  Aufsxlze  Ernst  Curlius  gewidmet,  1884, 
p.  179-193,  tab.  IV.  —  Olympia,  t.  IV,  Die  Bronzen ,  1890,  p.  101-105,  213, 
tab.  XXXIX,  699-707.  —  Anzeiger ,  1894,  p.  117-8.  —  Cf.  ibid.,  1893,  p.  97. 

(2)  Bulletin  de  correspondance  hellenique ,  1892  (XVI),  tab.  X-XI ,  XIV- 
XV,  p.  347-369.  —  Cf.  ibid.,  1893,  p.  184. 

(3)  Journal  of  Iiellenic  Sludies,  1892-3  (XIII),  tab.  IX,  p.  248-271. 

(4)  Catalogue  des  Bronzes  de  la  Societe  archeologique  d' Alhenes,  1894, 
p.  30-2,  135-8,  n.  115-6,  797-8,  801.  —  Bulletin  de  correspondance  helleni¬ 
que,  1895,  p.  218-224,  n.  885-919.  —  Catalogue  des  Bronzes  trouvds  sur 
VAcropole  d'Athenes,  1896,  p.  113-121,  n.  349-374.  —  Opere  jam  prope  con¬ 
fecto,  libellum  accepi  in  quo  Paulus  Woltcrs  ectypa  edidit  in  Acropoli 
reperta  ( Athen .  Mittheil.,  1895,  p.  473-482,  tab.  XIV).  Qui  mihi  figuras  quo¬ 
que  liberaliter  communicavit,  a  Gillierone  delineatas,  quas  operi  tali  modo 
adjungere  potui. 


CAPUT  PRIMUM. 


ECTYPORUM  BREVIS  CATALOGUS. 

Qui  catalogus  non  ectyporum  tantummodo  seriem  legenti 
proponet ,  sed  et  ornamentorum  quibus  ectyporum  margines 
decoratae. 


I 

ECTYPORUM  CATALOGUS. 

A).  —  Specula  (1-4). 

1.  —  Originis  incertae.  In  Musaeo  Berolinensi. — Alt.,  0m, 045. — 
Historische  und  Philologische  Aufssetze  E.  Curtius  gewidmet , 
p.  181-193,  tab.  IV  (Furtwaengler).  Calalogue  des  Bronzes  de  la 
Societe  archeologique  ( Bronzes  du  Polytechneion ),  p.  30. 

Ectypum  latius  quam  altius ,  quo  speculi  cujusdam  manu¬ 
brium  ornatur  (de  quibus  speculis  confer  Bronzes  du  Polytech¬ 
neion,  p.  30-2). 

A  sinistra  incipienti,  Achilles  nudus  hastamque  tenens  ad 
dextram  progreditur,  cujus  mentum  tetigit  senex  Priamus  longa 
veste  atque  «  ipcmw  »  indutus.  A  dextra  nudus  quidam  x9jpu£, 
forsitan  sit  Hermes,  caduceum  tenens  incedit.  Humi  jacet  mor¬ 
tuus  Hector. 

2.  —  E  Graecia  proveniens.  In  eodem  musaeo  (8373).  —  Archseo- 
logische  Anzeiger,  1893,  p.  37,  6.  Bronzes  du  Polytechneion,  p.  30. 

Persimile  manubrium,  non  in  summa  tantum  parte,  sed  totum 
ectypis  ornatum,  laminis  superpositis  tribus  ,  forma  inter  se 
diversis,  A,  B,  C. 

A) .  —  Gorgonis  caput. 

B) .  — Juvenis  quidam,  ad  sinistram  versus,  dextra  florem 
loti  tollens,  sinistra  ramum  tenens  pendentem,  igaxuo  ionico 
longaque  yn&vi  indutus  caputque  cinctus  corona.  Gallus  prope 
incedit. 

G).  —  Sphinges  duae,  ut  videtur  barbato  mento,  nullo  inter¬ 
posito  ramo,  adspiciunt  inter  se  sedentes. 

3.  —  Alt.,  0m,205.  —  Corinthi  repertum.  Athenis,  in  Musaeo 
Publico  (7687).  —  B.  C.  H .,  1892,  p.  360,  n.  5  (Holleaux). 
Bronzes  du  Polytechneion,  p.  31,  n.  115. 

Persimile  manubrium,  cujus  tria  ectypa  ait.  sunt  0m, 03,  0m,122, 
0m,053,  latit.  0m,03,  0m,023,  usque  ad  0m,034,  0m,055. 

A) .  —  Gorgonis  caput. 

B) .  — Juvenis  ad  sinistram  versus,  simili  veste  indutus,  simi¬ 
liaque,  ut  videtur,  manibus  tenens,  quum  non  appareat  ramus 
neque  sit  coma  cincta  corona,  sed  nodo  quodam  juncta  qui 
xp (o&Aos  vocator. 

C) .  —  Sphinges  sedentes  imberbae. 

4.  —  Alt.,  0m,18.  —  Corinthi  repertum.  Athenis,  in  eodem  mu¬ 
saeo  (7691).  —  B.  C.  H .,  1892,  p.  360,  n.  5  (Holleaux).  Bronzes 
du  Polytechneion ,  p.  31-2,  n.  116. 

Persimile  manubrium,  cujus  ectypa  ait.  sunt  0m,035,  0m,102, 
0m,043,  latit.  0m,035,  0m,026,  usque  ad  0m,034,  Qm,048. 

A) .  —  Gallus  ad  sinistram  versus. 

B) .  —  Similis  quidam  juvenis,  ut  dijudicare  licet  ex  lamina 
haudquaquam  integra. 

C) .  — Leones  duo  stantes,  retrorsum  verso  capite,  cruribus 
duobus  anterioribus  sublatis,  quorum  unum  in  palma  positum 
interjecta,  alterum  super  ramum  tollitur  qui  gignitur  e  palma. 

B).  —  Laminae  usus  incerti  (5-84). 

5.  —  Alt.,  0m,10.  —  Dodonae  repertum.  Athenis ,  in  domo  Con¬ 
stantini  Kapootavou.  —  Carapanos,  Dodone  et  ses  ruines ,  tab.  XYI, 
2,  p.  33,  189. 

Ectypum  divisum  in  duas  partes,  quarum  inferior  tantum 
(A)  propemodum  integra,  superior  (B)  male  servatur. 

A) .  —  Nudus  miles,  dextra  gladium  tenens  sinistraque,  ut  vi¬ 
detur,  hastam,  ad  dextram  incedit  contra  clvpeatum  galeatum- 
que  hostem  qui  vulneratus  humi  procumbit.  Tertius,  nudus  et 
ipse,  ad  dextram  lentius  incedit,  dum,  supplici  manu,  iram  vic¬ 
toris  a  victo  tentat  avertere. 

B) .  —  Tres  quoque  nudi  redduntur,  quorum  unus  in  medio 

stans,  ad  dextramque  versus,  manum  videtur  tollere,  alius  in 
currum  ascendit  in  dextra  parte  fictum ,  tertius  progreditur  ad 
sinistram. 

6.  —  Alt.,  0m,04.  —  Dodonse  repertum.  Athenis,  ibidem.  —  Ca- 
rapanos,  Dodone ,  tab.  XYI,  3,  p.  33,  189-190. 

Similis  lamina,  cujus  superior  pars  (B)  vix  servatur,  infe¬ 
riore  (A)  haudquaquam  integra. 

A) .  —  Vulneratus  (?)  juvenis,  flecto,  ut  apparet,  genu,  perter¬ 
ritus,  caput  vertit  ad  dextram;  cujus  sinistram  manum  amicus 
sublevare  tentat,  inclinatus  balteoque  cinctus,  humerum  vero 
dextrum  inimicus  (?)  ab  alia  parte  tetigit. 

B) .  —  Tres  tantum  apparent  pedes  ad  sinistram  incedentes. 
Quibus  duobus  exemplis  dodonseis  quatuor  addam  ejusdem 

formae  (7-10),  licet  duo  sint  recentiora  (9-10). 

7.  —  Alt.,  0m,07.  —  Dodonse  repertum.  Athenis,  ibidem. .  —  Ca- 
rapanos,  Dodone,  tab.  XIX,  1,  p.  36,  194. 

Quadrigarum  currus,  quo  duo  vehuntur  heroes,  galea  tecti 
Corinthiaca.  Dextra  sinistraque  aut  aves  volitant  forma  singu¬ 
lares  aut,  quod  minus  probandum  videtur,  scorpii  apparent,  ad 
verum  minime  delineati. 

8.  —  Alt.,  0m,06.  —  Dodonse  repertum.  Athenis,  ibidem.  —  Ga- 
rapanos,  Dodone,  tab.  XIX,  2,  p.  36,  195. 

Simile  ectypum,  in  sinistra  summaque  parte  fractum. 

Currus,  ut  videtur,  bigarum,  quo  N6o)  vehitur  alata. 

9.  —  Alt.,  0m,07.  —  Dodonse  repertum.  Athenis,  ibidem.  —  Ca- 
rapanos,  Dodone,  tab.  XIX,  4,  p.  36,  194. 

Similis  lamina. 

Currus  quadrigarum,  quo  N txv)  vehitur  eadem,  capite  ad  dex¬ 
tram  verso. 

10.  —  Alt.,  0m,05.  —  Dodonse  repertum.  Athenis,  ibidem.  — 
Carapanos,  Dodone ,  tab.  XIX,  3,  p.  36,  195. 

Ectypum  integrum. 

Currus  bigarum  ad  dextram  quadrupedantium,  quo  Nixyj  vehi¬ 
tur,  inclinato  corpore  flectensque  habenas. 

11-  —  Athenis,  in  Acropoli  repertum.  Nunc  in  Musseo  Publico 

(6962).  —  Catalogue  des  Bronzes  trouves  sur  V  Acropole  diAthenes 
(Bronzes  de  1’Acropole),  p.  113-4,  n°  349.  Athenische  Mittheilun- 
gen,  1895,  tab.  XIY,  1 ,  p.  476-8.  —  Fig.  1. 


Lamina  in  quatuor  partes  divisa,  A,  B,  G,  D,  quarum  una  A, 
haudquaquam  servatur  ,  tres  aliae ,  superpositae ,  sunt  partim 
integrae.  Si  marginem  tolles,  unicuique  parti  altit.  invenies 
0m,0455,  latit.  0m,Q45.  De  marginibus,  vide  infra. 

B).  —  Achilles  ad  dextram  incedit,  manibus  tenens  hastam, 
cujus  ad  ora  dextram  tollit  senex  Priamus,  tertio  quodam  viro, 
Priami  comite,  ad  sinistram  verso.  Incertum  an  humi  jaceat 
Hectoris  cadaver. 


—  11 


G).  —  Duo  viri,  simili  gestu,  gladium  educunt  e  vagina  atque 
incedunt,  unus  ad  dextram,  ad  sinistrum  alter. 

D).  —  Humi  jacet  moriens  Ajax.  Insuper,  sive  duo,  sive  tres 
adsunt  homines,  quorum  unus  longa  veste  indutus,  diversoque 
modo  manus  tollunt. 

12.  — Athenis,  in  Acropoli  repertum.  In  eodem  musseo  (6965). 
—  Bullettino ,  1867,  p.  75.  Athenische  Mittheilungen,  1887,  XII, 
p.  123,  n.  3;  ibidem,  1895,  tab.  XIV,  4,  p.  474-6.  Bronzes  de 
1’Acropole ,  p.  114-5,  n.  350.  —  Fig.  2. 


Fig.  2  (12). 


Similis  lamina,  cujus  si  margines  tolles,  latit.  invenies  uni¬ 
cuique  parti,  A,  B,  G,  D,  0m,05,  altit.  0m,051. 

A) .  —  Sphinges  sedentes,  capite  flosculo  quodam  ornato. 

B) .  —  Hercules  nudus  ad  dextram  contra  leonem  Nemeaeum 
magnis  passibus  incedens,  cujus  gulam  sinistra  prehendit, 
dextra  grave  librante  robur. 

G).  Humi  jacet,  ad  dextram  versus,  moriens  Ajax,  pectus  ense 
transfixus.  Insuper  tres  adsunt  viri ,  quorum  duo ,  longa  veste 
induti,  manus  tantum  tollere  videntur,  tertius  vero,  nudus  in- 
clinatoque  corpore,  heroem  conatur  sublevare  morientem. 

D).  In  sinistra,  sive  vir,  sive  femina  veste  longa  adest,  quum 
tres  homines  inter  se  dimicant  unusque  procumbit  genibus 
flexis. 

13.  —  Alt.,  0m,07.  —  Athenis,  in  Acropoli.  In  eodem  musaeo. 

—  Bronzes  de  VAcropole ,  p.  115,  n.  351.  Atlienische  Mittheilungen , 

1895,  tab.  XI Y,  5,  p.  481-2.  —  Fig.  3. 


Similis  lamina,  cujus  partes  duae  tantum  servantur. 

A) .  —  Theseus,  ad  dextram  incedens,  Minotaurum  tentat  oc¬ 
cidere  ,  monstrum  cornu  tenens ,  genu  in  crus  ferae ,  ut  vide¬ 
tur,  procumbente. 

B) .  —  Mortuum  quemdam  jacentem  avis  unguibus  occupat. 

14.  —  Alt.,  0m,05.  —  Athenis,  in  Acropoli  repertum.  In  eodem 
musaeo.  —  Bronzes  de  VAcropole ,  p.  115,  n.  352. 

Similis  lamina,  cujus  partes,  A,  B,  eodem  spectant. 

A).  —  Capita  tantum  trium  virorum  apparent,  dextra  sinis¬ 
traque  inclinata. 

B).  —  Pedes  apparent  duo  ad  sinistram  ad  dextramque  versi. 

15.  —  Alt.,  0m,06.  —  Athenis,  in  Acropoli  repertum.  In  eodem 
musaeo.  — Bronzes  de  l’ Acropole ,  p.  115-6,  n.  353. 

Similis  lamina ,  cujus  pars  una  alteri  parti  a  sinistra  ad  dex¬ 
tram  succedit. 

A) .  —  Femina  quaedam,  ad  dextram  versa,  sedere  videtur 
coronam  tenens.  Yir  insequitur  nudus  eodem  versus. 

B) .  —  Homo  nudus  ad  dextram  incedens. 

16.  —  Alt.,  0m,06.  —  Athenis,  in  Acropoli  repertum.  In  eodem 
musaeo.  —  Bronzes  de  l’ Acropole ,  p.  116,  n.  354. 

Similis  lamina,  duabus  superpositis  partibus. 

A) .  —  Ad  dextram  vir  incedens,  flexa  manu  gladiumque  te¬ 
nens  (?).  Alius,  ut  videtur,  tenebat  hastam. 

B) .  —  Pes  ad  dextram  versus. 

17.  —  Lat.,  0m,Q6i.  — Athenis,  in  Acropoli  repertum.  In  eodem 
musaeo.  — Bronzes  de  1’Acropole ,  p.  116,  n.  355. 

Pars  ectypi,  propemodum,  ut  videtur,  integra. 

Juvenis  nudus,  ad  dextram  versus,  grype  vectus  quodam  ma¬ 
rino  quem  flectit  habena. 

18.  —  Alt.,  0m,03.  —  Athenis,  in  Acropoli  repertum.  In  eodem 
musaeo.  —  Bronzes  dei’ Acropole,  p.  116,  n.  356.  Atlienische  Mit- 
theilungen,  1895,  tab.  XIY,  3,  p.  478. 


Ectypi  pars. 

Yir  nudus  ad  sinistram  incedens. 

19.  —  Alt.,  0m,02.  —  Athenis,  in  Acropoli  repertum.  In  eodem 
musaeo.  —  Bronzes  de  l’ Acropole,  p.  117,  n.  357. 

Homo  sedens  ad  sinistram  versus,  brachio  sublato,  dextra  cu- 
jusdam  alii  porrecta. 

20.  —  Corinthi  repertum.  Nunc  in  musseo  Berolinensi.  —  Ar- 
chxlogische  Anzeiger ,  1894,  p.  117-8,  fig.  7,  n.  7,  9. 

Lamina  cujus  tres  partes  juxta  inter  se  positae.  Si  a  sinistra 
incipies  : 

A) .  —  Sphinges  duae  sedentes  atque  interpositam  arborem 
crure  altero  sublato,  altero  recumbente  tangentes. 

B) .  —  Gorgo  alata  properans  ad  sinistram,  avi  quadam  eodem 
volitante. 

G).  —  Leones  duo  stantes,  retforsum  verso  capite,  crure  uno 
anteriore  super  loti  florem  posito,  humi  jacentem,  altero  su¬ 
blato. 

21.  —  Corinthi  repertum.  In  musaeo  Berolinensi.  —  Arch.  An- 
zeiger ,  1894,  p.  117,  fig.  8. 

Lamina,  haudquaquam  integra,  nulla  vero  linea  divisa. 

Avis  quaedam,  cum  grypis,  ut  videtur,  capite,  ad  dextram 
incedens.  Nescio  quid  sequitur,  formae  parum  certae,  posthac 
avis  pennae. 

22.  —  Corinthi  repertum.  In  musaeo  Berolinensi.  —  Arch.  An¬ 
zeiger,  1894,  p.  117,  fig.  9. 

Similis  lamina. 

Aves  duae,  ut  videtur,  similes,  obviam  inter  se  procedentes, 
inter  quas  surgit  ramus.  Juxta,  stella  videtur. 

23.  —  Corinthi  repertum.  In  musaeo  Berolinensi.  — Arch.  An¬ 
zeiger,  1894,  p.  117,  fig.  10. 

Capita  sphingum  duarum  apparent ,  ambo  flore  quodam  or¬ 
nata. 

24.  —  Corinthi  repertum.  In  musaeo  Berolinensi.  —  Arch.  An¬ 
zeiger,  1894,  p.  117,  fig.  11. 

Ectypi  pars. 

Gorgonis  corpus  quod  serpentes  totum  amplectuntur. 

25.  —  Corinthi  repertum.  In  musaeo  Berolinensi.  —  Arch.  An¬ 
zeiger,  1894,  p.  117-8,  fig.  12. 

Lamina,  cujus  duae,  juxta  positae,  partes  male  sunt  servatae. 
A).  —  Magna  florescit  arbor  quae  poma,  ut  videtur ,  fert  Hes- 

periclum.  Quibus  lectis ,  ad  dextram  incedit  Hercules  ,  sinistra 
librante  robur. 

B).  — Alatum  quoddam  monstrum,  forte  Gorgo,  ad  sinistram 
incedit. 

26.  — Corinthi  repertum.  In  musaeo  Berolinensi.  —  Arch.  An- 
zeiger ,  1894,  p.  117-8,  fig.  13. 

Similis  lamina  : 

A) .  —  Ad  sinistram  vir  nudus  incedit. 

B) .  —  Hydra  videtur  immanis,  Lernaeum  scilicet  monstrum. 
Quibus  septem  ectypis  (20-26),  illud  non  addam  in  quo 

Sphinx  videtur  ad  dextram  versa  [Arch.  Anzeiger ,  1893,  p.  117-8, 
fig.  14),  quippe  quod  non  usus  sit  tantum  diversi,  sed  arte  di¬ 
versa  creatum. 


27.  —  Lat.,  0m,07.  —  Olympiae  repertum.  Athenis  in  Publico 
Musaeo.  —  Olympia ,  t.  IV.  Die  Bronzen ,  tab.  XXXIX,  699, 
699%  p.  101-3,  213.  —  Fig.  5-6. 

Lamina  in  quatuor,  ut  videtur,  superpositas  partes  divisa. 
Ordinem  sequar  quo  usus  A.  Furtwaengler. 

A) .  —  Gorgo  alata,  chitone  induta,  ad  dextram  properans. 

B) .  —  Hercules  nudus,  pharetram  'arcumque  ferens,  ad  dex¬ 
tram  incedit  ut  manibus  corpus  senis  cujusdam  marini  amplec¬ 
tatur,  cujus  caput  serpente  alaque  aut  flamma  surgente  signa¬ 
tum.  Litteris  argivis,  quum  Herakles,  tumaXio;  yepwv  inscribitur. 

G).  ■ —  Homo  nudus  sedens  ,  ad  dextramque  versus  ,  pedibus 
manibusque  vinctis.  Avis  haud  plane  servatur  quae  supplicium 
Prometheos  certo  testatur  indicio. 

D).  —  Hercules,  pharetram  arcumque  ferens  ,  ad  dextram  in¬ 
cedit,  manu  librante  robur  ;  quem  fugere  tentat  senex  nudus, 
forte  x9jp,  cujus  vultus,  versus  ad  sinistram,  perterritus  esse 
videtur. 

28.  —  Olympiae  repertum.  Athenis ,  in  eodem  musaeo.  — 
Olympia ,  Die  Bronzen ,  tab.  XXXIX,  700,  p.  103. 

Lamina,  cujus  duae  partes  superpositae. 

A) .  —  Homo  nudus  alatusque  ad  dextram  properans,  arcum 
tenens. 

B) .  —  Hostes  duo,  quorum  unus  ad  sinistram  incedit. 

29.  —  Olympiae  repertum.  Athenis  in  eodem  musaeo.  —  Olym¬ 
pi 'a,  Die  Bronzen ,  tab.  XXXIX  et  fig.  1-2,  p.  103. 

Tria  ectyporum  fragmenta. 

A) .  —  Pedis  pars  alati.  Litterae  juxta  inscriptae. 

B) .  —  Pes  cnemide  tectus.  Juxta,  tres  apparent  litterae. 

G).  — Anguis,  ut  videtur,  pars. 

30.  —  Olympiae  repertum.  Athenis  in  eodem  musaeo.  —  Olym- 
pia ,  Die  Bronzen ,  tab.  XXXIX,  701,  p.  103. 

Ectypi  pars,  haud  plane  integra. 

Achilles  nudus  ad  dextram  incedit ,  hastam  manibus  tenens. 
Gujus  mentum  dextra  supplex  tetigit  Priamus  ,  sinistra  scep¬ 
trum  tenens.  Humi  jacet  mortuus  Hector. 

31.  — Olympiae  repertum.  Athenis,  in  eodem  musaeo. —  Olym¬ 
pia,  Die  Bronzen ,  tab.  XXXIX,  702,  p.  103. 

Puer,  equo  vectus,  ad  sinistram  progrediens. 

32.  — Olympiae  repertum.  Athenis,  in  eodem  musaeo.  —  Olym¬ 
pia ,  Die  Bronzen ,  tab.  XXXIX,  704,  p.  104. 

Lamina,  cujus  duae  partes  superpositae. 

A) .  —  Apollo  nudus,  ad  dextram  incedens  ,  Herculem  perse¬ 
quitur,  qui  fugit  eodem,  tripoda  manibus  amplectens,  retror¬ 
sum  verso  capite. 

B) .  —  Tres  apparent  viri,  ni  fallor,  inter  se  dimicantes. 

33.  — Olympiae  repertum.  Athenis,  in  eodem  musaeo.  —  Olym¬ 
pia ,  Die  Bronzen ,  tab.  XXXIX,  705,  p.  105. 

Similis  lamina.  * 

A) .  —  Tria  tantum  apparent  capita. 

B) .  —  Ajax,  ciypeatus  galeatusque,  parvulam  nudam  que  Cas¬ 
sandram  insequitur  quae  Palladis  imaginem,  scuto  armatam, 
dextra  amplectitur. 

34.  —  Olympiae  repertum.  Athenis,  in  eodem  musaeo.  —  Olym¬ 
pia,  Die  Bronzen,  tab.  XXXIX,  706,  p.  104-5. 

Currus  quadrigarum  quo  dpo  viri  vehuntur  galeati. 


35.  —  Alt.,  0m,12.  —  Eleutheris  repertum.  Athenis,  in  Publico 
Musaeo  (7866).  — Bronzes  du  Polytechneion ,  p.  137,  n.  797. 

Ectypum  cui,  marginibus  exceptis,  ait.  invenies,  0m,042,  lat., 
0m,042. 

Leones  duo  sedentes,  retrorsum  verso  capite. 

36.  — Eleutheris  repertum.  Athenis,  in  eodem  musaeo  (7867). 
Journal  of  Hellenic  studies,  1892-3,  p.  254-5,  tab.  IX,  2.  Bronzes 
du  Polytechneion,  p.  137-8,  n.  798,  a. 

Lamina,  cujus  tres  partes  juxta  positae.  Latitud.  invenies, 
0m,20,  et,  parti  mediae,  marginibus  exceptis,  0m,73,  alti t . ,  0m,04. 

A) .  —  Feminae  duae  ad  sinistram  incedunt,  longa  veste  et  io- 
nico  tgomo)  indutae,  ramum  coronamque,  ut  videtur,  ferentes. 

B) .  — Femina,  simili  veste  induta,  ad  dextram  versa  puerum¬ 
que  brachiis  tenens.  Sequitur  Hercules,  arcum  tenens,  caput 
pelle  leonis  tectus,  ad  quem  obvia  procedit  Pallas  hastam  cly- 
peumque  tenens,  galeato  capite. 

G).  —  Quadrigarum  currus  cujus  equi  tantum  plane  apparent. 

2 

37.  — Alt.,  0m,065.  Lat. ,  0m,102.  —  Prope  templum  Ptoii  Apol¬ 
linis  repertum.  Athenis  in  Publico  Musaeo.  —  B.  C.  H .,  1892, 
tab.  XIY,  1,  p.  364,  8  (Iiolleaux). 

Laminae  pars  longioris ,  nec  ulla  linea  divisa  (similia  ectypa 
invenies  sub  numeris  38-40). 

Sphinges  duae  sedentes  interposito  ramo.  Dextra,  stella  quae¬ 
dam  apparet  atque  extrema  pars  alae. 

38.  — Alt.,  Qm,Q49.  Lat.,  0m,08i.  Ibidem  repertum.  In  eodem 
musaeo.  —  B.  C.  H.,  1892,  tab.  XY,  2,  p.  364,  s. 

Aves  duae  cum  grypis  capite,  sedentes,  sive  procedentes,  in¬ 
terposito  gallo  ad  dextram  verso.  Sequitur  sphinx  ad  dextram 
versa. 

39.  —  Alt.,  0m,064.  Lat.,  Qm,Q50.  —  Ibidem  repertum.  In  eodem 
musaeo.  —  B.  C.  H .,  1892,  tab.  XY,  2,  p.  364,  8'. 

Aves  stantes,  palma  quadam  interposita  singulari,  humano 
capite  praeditae  et,  ut  videtur,  barbato. 

40.  —  Alt.,  0,057.  Lat.,  0,106.  —  Ibidem  repertum.  In  eodem 
musaeo.  —  B.  C.  //.,  1892,  tab.  XIY,  3,  p.  364, 

Si  a  sinistra  incipies,  cycnum  invenies  incedentem,  gallum¬ 
que  stantem,  ad  dextram  versos.  Ramus  inter  aves  positus. 

41.  — Alt.,  0m,035.  Lat.,  0m,041. —  Ibidem  repertum.  In  eodem 
musaeo.  —  B .  C.  H .,  1892,  tab.  X,  1,  p.  349-350,  A. 

Ectypi  pars,  sicut  numeri  42-3. 

Gorgo  ad  dextram  properans,  angues  manibus  tenens. 

42.  —  Alt.,  0m,022.  Lat.,  0,040.  —  Ibidem  repertum.  In  eodem 
musaeo.  —  B.  C .  H.,  1892,  tab.  X,  2,  p.  350-1,  B. 

Hercules  (?),  robur  dextra  librans,  perterrito  inimico  atque,  ut 
videtur,  horrentibus  capillis. 

43.  —  Alt.,  0m,030.  Lat.,  0m,049.  — Ibidem  repertum.  In  eodem 
musaeo.  —  B.  C.  H .,  1892,  tab.  X,  3,  p.  351-2,  G. 

Prometheus,  sedens  in  humili  sede,  ad  sinistram  versus,  avis 
ala  fatalis  prope  genu  apparente. 

44.  —  Alt.,  0m,025.  Lat.,  0m,050.  —  Ibidem  repertum.  In  eodem 
musaeo.  —  B .  C.  H .,  1892,  tab.  X,  4,  p.  352-3,  D. 

Similis  lamina  cujus  duae  partes  superpositae. 

A) .  —  Jupiter  nudus  coronaque  cinctus  ad  dextram  properat, 
fulmen  librans  contra  Typhonem  alatum  supplicemque  tollen¬ 
tem  manum. 

B) .  —  Sphinx  sedet  ad  dextram  versa.  Sequitur  palma  quae¬ 
dam  forma  elegantiore. 

45.  — Alt.,  0m,075.  Lat.,  0m,070.  — Ibidem  repertum.  In  eodem 
musaeo.  —  B.  C.  H .,  1892,  tab.  XI,  3,  p.  353-7. 

Similis  lamina  cujus  partes  duae  superpositae  eademque  ta¬ 
bula  ornatae. 

Juvenis  nudus,  ad  dextram  versus,  porrigit  coronam  alteri 
cujus  manus  tantum  servata. 

46-7.  —  Alt.,  0m,055  et  0m053.  Lat.,  0m,092  et  0m, 070.  —  Ibidem 
repertum.  In  eodem  musaeo.  —  B.  C.  H.,  1892,  tab.  XI,  1-2, 
p.  357-8,  a,  a\ 

Duae  similes  laminae,  forma  longiores. 

Bigarum  (?)  currus  ad  sinistram  incedentium,  avi  insuper  vo¬ 
litante,  aurigae  retrorsum  verso  capite.  Ad  dextram  incedit  fe¬ 
mina,  longa  induta  veste,  dextraque  librans  hastam.  Sequeba¬ 
tur,  ut  videtur,  vir  eodem  versus. 

48.  — Alt.,  0m, 056.  Lat.,  0m,079.  —  Ibidem  repertum.  In  eodem 
musaeo.  — B.  C.  H .,  1892,  tab.  XV,  1,  p.  358,  (5. 

Lamina  cujus  duae  juxta  positae  partes. 

A) .  — Vir,  ut  videtur,  ad  sinistram  incedit,  longa  pendente 
coma,  longaque  et  picta  simul  veste  indutus. 

B) .  —  Sphinges  sedentes  duae. 

49.  —  Alt.,  0m,64.  Lat.,  0m,092.  —  Ibidem  repertum.  In  eodem 
musaeo.  —  B .  C.  H .,  1892,  tab.  XV,  3,  p.  358,  y. 

Sphinges  incedentes  duae  atque  inter  se  spectantes. 


50-56.  —  Orchomeni  reperta.  Athenis,  in  Publico  Musaeo.  — 
B.  C.  H .,  1895,  p.  221,  n.  887-893  (A.  de  Ridder). 

Ectypa  septem  forma  longiora. 

Aves  apparent,  seu  stantes,  seu  volitantes ,  male  plerseque 
servatae. 

57.  — Ibidem  repertum.  In  eodem  musseo.  —  B.  C.  H.:  1895, 
p.  221-2,  n.  894,  fig.  23.  —  Fig.  7. 


Gryps  ad  sinistram  incedens,  hiante  gula. 

58.  —  Ibidem  repertum.  In  eodem  musseo.  —  B.  C.  II . ,  1895, 
p.  221-2,  n.  895,  fig.  23.  —  Fig.  7. 

Sphinx  ad  sinistram  incedens,  barbato  mento  et  flore  quodam 
a  capite  pendente.  Ramus  sinistra  inter  sphingem  positus  est 
aliamque,  ut  videtur,  persimilem. 

59.  — -  Ibidem  repertum.  In  eodem  musseo.  —  B.  C.  H .,  1895, 
p.  222-3,  n.  896. 

Sphinx  sedens,  ad  sinistram  versa.  Altera  obvia  sedebat. 

60.  — Ibidem  repertum.  In  eodem  musseo.  — B.  C.  H. ,  1895, 
p.  222-3,  n.  896. 

Sphinx  sedens,  ad  sinistram  versa,  avi  eodem  volitante. 

61-69.  —  Ibidem  reperta.  In  eodem  musseo.  —  B.  C.  H . ,  1895, 
p.  222-3,  n.  897-905,  cf.  fig.  24. 

Sphinges  novem  incedentes  ad  sinistram. 

70.  — Ibidem  repertum.  In  eodem  musseo.  —  B.  C.  H.,  1895, 
p.  222-3,  n.  906,  fig.  24.  —  Fig.  8. 


Sphinx,  sive  gryps,  ad  dextram  incedens,  ramo  simplici  inter 
monstrum  posito  alterumque  simillimum. 

71.  —  Ibidem  repertum.  In  eodem  musseo.  —  B.  C.  H . ,  1895, 
p.  223,  n.  907,  fig.  26.  —  Fig.  9. 


Sphinx  ad  dextram  incedens. 

72-79.  —  Ibidem  repertum.  In  eodem  musseo.  —  B.  C.  H., 
1895,  p.  223,  n.  908-915. 

Sphinges  octo  ad  dextram  incedentes. 

80.  —  Ibidem  repertum.  In  eodem  musaeo.  —  B.  C.  H .,  1895, 
p.  223-4,  n.  916,  fig.  25.  —  Fig.  10. 


Centaurus  ad  sinistram  incedens,  manu  tenente  ramum,  fe¬ 
rinis  posterioribus  pedibus  et,  ut  videtur,  humanis  anteriori¬ 
bus,  quod  haud  plane  dijudicare  licet  ex  figura  parum  ad  fidem 
delineata. 

81.  —  Ibidem  repertum.  In  eodem  musaeo.  —  B.  C.  H.,  1895, 
p.  224,  n.  917,  fig.  27.  —  Fig.  11. 


Currus  quadrigarum,  nullo  praesente  auriga. 

82-3.  —  Ibidem  repertum.  In  eodem  musaeo.  —  B.  C.  #.,  1895, 
p.  224,  n.  918-9. 


Currus  duo  similes. 

84.  —  Eleutheris  repertum.  Athenis,  in  Publico  Musaeo.  — 
Quod  fragmentum  mihi  liberaliter  communicavit  P.  Wolters. 
—  Fig.  12. 


Fig.  12  (84). 

Aves  duae,  barbato  mento,  stella  interposita  forma  quadam 
singulari ,  quum  inter  quatuor  radios  folia  intersunt  plura. 

G).  —  Laminae  similiores  (85-97). 

Quibus  ectypis  non  possum  quin  alia  addam  similia  quae 
sive  superposita,  sive  supposita  palma  ornata  (A),  aliaque  rur¬ 
sus  quse  formam  eam  adepta  gallice  losange  vocatam  (B).  At, 
quum  artem  spirent  plerumque  diversam,  laminas  quam  bre¬ 
vissime  describam. 


I 


85.  —  Olvmpise  repertum.  —  Olympia ,  t.  IY,  Die  Bronzen , 
tab.  XXXIX,  703,  p.  104. 

Viri  duo  nudi,  quorum  gladium  tenet  unus,  brachium  tollit 
alter.  Incertum  inter  se  dimicentne  an,  hostes,  se  subito  agnos¬ 
cant  amicos. 

86.  —  Olympiae  repertum.  —  Olympia ,  t.  IY,  Die  Bronzen , 
p.  105,  n.  707. 


Puer,  equo  vectus,  ad  dextram  progrediens  baculumque  tenens. 

87  9  —  Athenis  in  Acropoli  repertum.  —  Bronzes  de  l’Acropole, 
p.  117, |n.  358-360.  Athenische  Mittheilungen,  1895,  tab  XIV 
2,  p.  479-481.  —  Fig.  13-5. 

Tres  lamina?  similiores ,  in  quibus  leones  duo  caelantur  se¬ 
dentes,  retrorsum  verso  capite. 

II 

90.  —  Orchomeni  repertum.  —  B.  C.  H.,  1895,  p.  221,  n.  885. 
Leones  videntur  sedentes. 

91.  —  Athenis  in  Acropoli  repertum.  —  Annali ,  1880,  tab.  H, 
1,  p.  135  (Furtwsengler).  Bronzes  du  Polytechneion ,  p.  138, 
n.801. 

Leones  duo  sedentes,  retrorsum  verso  capite,  crure  uno  ante¬ 
riore  sublato,  altero  humi  posito. 

92.  —  Athenis  in  Acropoli  repertum.  —  Journal  of  Hellenic  slu- 
dies,  1892-3,  p.  256-7,  fig.  25.  Bronzes  de  VAcropole ,  p.  119, 
n.  369. 

Similes  leones,  nisi  quod  ad  dextram  currit  vir  nudus,  gla¬ 
dium  tenens,  inter  monstrorum  crura  properans. 

93.  —  Athenis  in  Acropoli  repertum.  —  Bronzes  de  VAcroyolc , 
p.  119-120,  n.  370. 

Similis  lamina,  hominis  capite  ad  sinistram  retrorsum  verso. 

94-6.  —  Athenis  in  Acropoli  reperta.  —  Bronzes  de  l’Acropole, 
p.  120,  n.  371-3. 

Similes  leones,  nisi  quod  scorpii  juxta  positi. 

97.  —  Athenis  in  Acropoli  repertum.  —  J.  of  Hellenic  studies , 
1892-3,  tab.  VIII,  p.  257-8. 

Quadrigarum  currus  quo  vehitur  Nixtj,  capite  ad  sinistram 
verso. 

II 

ORNAMENTORUM  CATALOGUS. 

Quorum  ectyporum  partes  diversis  quibusdam  ornamentis  in¬ 
ter  se  divisas  invenies. 

, a).  —  Spirae  triplice  sive  quadruplice  filo  nexae  (Flechtband, 
torsade). 

a').  —  Spirae  forma  simpliciores. 

p).  —  Granorum  series  inter  duas  lineas  similes  minimoque 
intervallo  distantes  posita. 

y).  —  Granorum  similis  series  minimorum. 

8).  —  Lineae  transversae,  sicut  scalae  cujusdam,  pro  grano¬ 
rum  serie  positae. 

e).  —  Maeandros  forma  simpliciore. 

£).  —  Ova  lineis  quadratis  circumducta. 

Quae  sex  ornamenta  tabulam  omni  a  parte  minime  circum¬ 
eunt,  sed  diversis  nexa  sunt  commissuris. 

A.  —  In  margine  inferiore  et  superiore,  p  (quod  ornamentum 
bis  est  repetitum,  zona  intermissa  vacua).  —  In  dextra  sinis¬ 
traque,  £  (81-3). 

B.  —  Similis  lamina,  nisi  quod  in  margine  dextra  sinistra¬ 
que  y  est  substitutum  (17,  61). 

G.  —  In  margine  inferiore  et  superiore,  y  (bis  repetitum)  in 
sinistra  dextraque,  iterum  y  (7-8,  21-22,  37-40,  45-47,  50-56, 
59-60,  72-9). 

D.  —  Similis  lamina,  nisi  quod  dextra  sinistraque,  in  mar¬ 
gine,  est  £  substitutum  (20,  26,  36). 

E.  —  Similis  lamina  laminae  G,  nisi  quod  in  margine  supe¬ 
riore  et  inferiore  ornamenta  y  sunt  juxta  posita  (48). 

F.  — -In  margine  superiore  atque  inferiore,  y?  in  dextra  sinis¬ 
traque,  a'  et  s,  zona  intermissa  vacua  (71). 

G.  —  In  margine  superiore  atque  inferiore,  y  (ornamento  8  in¬ 
terdum  intermisso),  in  dextra  sinistraque,  e  (80). 

H.  —  In  margine  superiore  atque  inferiore,  y  et£  superposita, 
in  dextra  sinistraque,  £  (25). 

I.  —  In  marginibus  quatuor,  £  (9,  15,  49,  57-8,  62-70). 

K.  — In  margine  superiore  atque  inferiore,  £,  in  dextra  sinis¬ 
traque,  a  (6,  11-14,  18,  23,  27,  29-30.  35,  41-44). 

L.  —  In  margine  inferiore  atque  superiore,  £,  in  dextra  sinis¬ 
traque,  a  et  y,  juxta  posita  (5). 

M.  —  In  margine  inferiore  atque  superiore,  £,  in  dextra  sinis¬ 
traque,  y  (10). 

N.  —  In  margine  inferiore  atque  superiore,  £,  in  dextra  sinis¬ 
traque,  simplex  linea  (2,  32,  33). 

O.  — -  In  margine  superiore,  £,  in  tribus  aliis  marginibus, 
simplex  linea  (1,  3). 

P.  —  In  margine  superiore  atque  inferiore,  simplex  linea,  in 
dextra  sinistraque  y  (16). 

Q.  —  In  marginibus  quatuor,  a  (28). 

Notandum  est  plura  esse  fragmenta  quae,  quum  carerent 
margine,  hic  adnumerare  non  poteram  —  nec  defuisse  laminas 
quas  non  ita  certum  sit,  quum  minime  sint  integrae,  sortibus 
definiri  praecedentibus. 


CAPUT  SECUNDUM. 


) 


CUR  ECTYPA  VOCATA  SINT  «  AROIVO-CORINTHIACA.  » 


Ectypa  quae  supra  memoravi,  non  solus,  A.  Furtwsengler,  sed, 
ipsi  G.  Bather  et  M.  Holleaux  —  quibus  tribus  non  paucos  addere 
facilioris  esset  operis  —  miro  quodam  consensu,  argivaque  si¬ 
mul  ac  Corinthiaca  esse  contenderunt.  Quod  cum  verum  esse 
minime  credam,  eo  magis  necesse  fit  ut  causas  omnes  pro  viri¬ 
bus  ad  fidem  exponam,  quibus  doctissimi  viri  confidere  po¬ 
tuerint. 

1.  —  Primum  litterae  memorandae  argivae  quibus  ectypum 
ornatur  Olympiae  repertum  (27,  B),  neque  ipse  confiteri  recu¬ 
sem  me ,  cum  primum  similem  laminam  reperissem  Orcho¬ 
meni,  similes  inscriptas  esse  litteras  credidisse,  sed,  postquam 
fragmentum  Athenis  nuper  inspexi,  me  tunc  errasse  non  potui 
quin  intellegerem  (1).  —  Argivae  insuper  fuisse  videntur  spirae 
illae  multiplices  quibus  ectyporum  partes  sunt  inter  se  di¬ 
visae  (a),  quum  multorum  clypeorum  margines  inventae  sint 
simili  ornamento  incisae  clypeorumque  sit  origo ,  ut  fama  fert , 
argiva  (2).  —  Denique  sigilla  quaedam  fictilia,  imo  ectypa  ficti¬ 
lia  sunt,  sive  ipsis  in  Argis,  sive  in  templo  vicino,  quod  Heraeum 
vocatur,  reperta,  quae  laminarum  aenearum  non  sunt  ita  dis¬ 
similes  (3).  —  Sequitur  argivum  fuisse  ectyporum  genus. 

2.  —  At  nonnulla,  inter  haec  ectypa,  sunt  Corinthi  reperta, 
non  specula  tantum  (3-4),  sed  laminae  usus  incerti  (20-26).  — 
Quod  cum  notasset  A.  Furtwsengler,  subito  meminit  aes  Corin¬ 
thiacum  mixtura  quadam  fuisse  compositum,  quam,  quum  in- 


(1)  Addam,  quod  tunc  primum  intellexi,  jam  antea  vidisse  Th.  Homolle, 
virum  inscriptionum  grsecarum  maxime  expertum.  Cf.  Bronzes  du  Poly - 
techneion,  p.  135,  5.  B.  C.  I/.,  1895,  p.  167,  11,  p.  221,  886. 

(2)  Bronzefunde  aus  Olympia ,  p.  80,  93. 

(3)  Arch.  Zeitung ,  1856,  p.  169  sqq.  —  J.  of  Ilellen.  Stud 1892-3, 
p.  249,  5. 

certa  sit,  tamen  constat  auratam  fuisse  (1),  aurataque  reipsa 
reperta  sunt  plura  ectyporum  (2).  Addendum  non  laminas  tan¬ 
tum,  sed,  si  ita  dici  potest,  primordia  laminarum  Corinthi  esse 
reperta,  quum  ectypa  quaedam  jamdudum  nota  sint  Corinthiaca 
nostris  valde  antiquiora  (3).  —  Sequitur  Corinthiacum  fuisse 
ectyporum  genus. 

3.  —  Assueverunt  viri  docti,  quum  monumenti  cujuslibet 
antiqui  originem  aetatemque  deprehendere  volunt,  non  solum 
ubi  repertum  sit  exquirere,  sed  cum  quibus  rebus  sepultum, 
imo  quantam  depressum  in  altitudinem.  Ptoii  autem,  prope 
templum  illud  bceoticum,  ectypa  quum  invenisset  M.  Holleaux 
(39-49),  vasa  una  invenit  multa  Corinthiaca,  quse  non  fors,  ut 
sentit  auctor,  juxta  tulerit,  sed,  ut  probabilius,  communis 
origo  (4).  Atque,  quum  ipse  in  parte  longe  diversa  Boeotiae, 
Orchomeni,  supellectilem  effodissem  diversam  ( B .  C.  H.,  1895, 
p.  137-224),  ectypa  simul  inveni,  simulque  Corinthiaca  vasa.  — 
Sequitur  iterum  Corinthiacum  fuisse  ectyporum  genus. 

4.  — At  multa  sunt,  sive  adhuc  exstantia,  sive  libris  atque 
conjectura  tantummodo  nota  monumenta,  quae  cum  ectypis 
diverso  quodam  nodo  connexa  sunt.  Sculpturae  inventae  Spar¬ 
tanae  (5)  tegeaticaeque  (6)  quae  laminarum  apparent  similiores. 
Imo  inclyta  illa,  Teneae  reperta,  statua,  qua  deum  volunt  reddi 
Apollinem,  non  corpore  gracili  tantum,  sed  facie  comaque 
typum  propemodum  refert  in  aere  expressum  (7).  Ectypum 
deinde  memorabo  Olympiae  repertum  ectyporum  nostrorum 
haud  dissimile  (8) ,  et ,  si  famae  credendum  ,  Cypseli  celeberri¬ 
mam  arcam  (9).  —  Quae  cuncta  monumenta  in  Peloponneso 
facta  peloponnesiacam  scilicet  spirant  artem  (10).  —  Sequitur 
peloponnesiacum  fuisse  ectyporum  genus. 

5.  — Argumenta  insuper  plura  notanda,  quae  in  ectypis  ex¬ 
pressa  videntur,  Corinthiacorum  vasorum  peculiaria.  —  Primum 
ornamentum  illud  quod  Germani  Vierblatt  nominarunt,  quum 


(1)  Plinius,  XXXIV,  8. 

(2)  Anzeiger ,  1894,  p.  117-8. 

(3)  Arch.  Zeitung,  1884,  tab.  8,  p.  99  sqq. 

(4)  B.  C.  II.,  1892,  p.  368-9. 

(5)  Athen.  Mittheilungen ,  VIII,  tab.  XVIII,  2,  p.  371-3. 

(6)  Ibid.,  IV,  p.  135.  32,  tab.  VII. 

(7)  Histor.  und  Philol.  Aufssetze,  p.  180.  —  B.  C.  H.,  1892,  p.  357. 

(8)  Olympia ,  tab.  XXXVIII,  696,  p.  100. 

(9)  Pausanias,  V,  17,  11. 

(10)  B.  C.  H.,  1892,  p.  354-5. 

Eleutheris  (84),  tum  Ptoii  repertum  (1).  — Tum  sphinx  redditur 
corinthiaca  (2),  ala  curva,  nec,  ut  solet  ionica,  prorsus  angu¬ 
lari,  femore  quoque  punctis  ornato  (3).  Quae  in  vasis  nun¬ 
quam  incedit  quum  incedat  in  ectypis  (49,  58,  61-79).  Quid  si 
incedit  gryps  in  ectypo  Olympiae  reperto,  nostrorum  simil¬ 
limo  (4)  ?  —  Currus  ipse  Corinthiacus,  quum  rota  radios  hahet 
quatuor  aurigaeque  retrorsum  est  versum  caput,  imo  avis  insu¬ 
per  volitat,  quod  in  vasis  haud  ita  rarum  Corinthiacis  (5).  — 
Avis  denique,  seu  siren  barbata,  prorsus  est  corinthiaca  (6),  nec 
minus  ea  quae  grypis  capite  praedita  (7) ,  neque ,  nisi  memoria 
decipior,  alibi  usquam  expressa  fuit,  ipso  grype  pictori  chalci¬ 
dico  parum,  ut  videtur,  noto  (8).  —  Quae  monstra  duo  plerum¬ 
que  sunt,  vel,  quod  rarius,  tria,  sive  inter  se  spectantia,  sive, 
averso  capite,  junctis  inter  se  cruribus.  Paria  autem  non  minus 
sunt  corinthiaca,  quam,  ut  credebatur,  chalcidica  (9),  et,  si  quae 
inter  posita  persona,  rursus  id  valde  Corinthiacum  (10).  —  Se¬ 
quitur  denuo  Corinthiacum  fuisse  ectyporum  genus. 

Ut  argumentum  breviter  concludam,  ectypa,  inter  se  simi¬ 
lia  (11),  corinthiaca  simul  esse  ostendimus  atque  argiva  et  pelo- 
ponnesiaca.  Igitur  «  argivo-corinthiaca  »  sunt  recte  nominata. 

(1)  B.  C.  H.,  1892,  p.  368. 

(2)  B.  C.  H.,  1892,  p.  359. 

(3)  B.  C.  H.,  1892,  p.  360. 

(4)  B.  C.  H.,  1892,  p.  361. 

(5)  B.  C.  H .,  1892,  p.  361-2. 

(6)  B.  C.  H.,  1892,  p.  366. 

(7)  Cf.  21-2,  38.  Anzeiger ,  1893,  p.  117-8. 

(8)  B.  C.  H.,  1892,  p.  366. 

(9)  B.  C.  H.,  1892,  p.  367. 

(10)  B.  C.  H.t  1892,  p.  367. 

(11)  B.  C.  H.t  1892,  p.  348. 


CAPUT  TERTIUM. 


CUR  ECTYPA  MINIME  SINT  «  ARGIVO- CORINTHIACA.  » 


Si  causas  iterum  repetimus  quas  supra  exposuimus,  non 
animadvertere  non  possumus  rem  difficiliorem  obscuram  ambi- 
guamque  adhuc  permanere,  quum  partes  singulse  rei  factae 
sint  dilucidiores.  Quid  enim,  volunt  idem  esse,  sive  Corinthia¬ 
cum,  sive  argivum,  sive  etiam  peloponnesiacum.  Nec  nego  illa¬ 
rum  artium  exempla  esse  ectyporum  nostrorum  interdum  si¬ 
miliora.  Sed  aliud  similem  esse  alicujus,  aliud  ipsum  aliquem 
esse.  Ac  si  intellegi  potest  ectypa  aut  Corinthiaca  aut  argiva 
aut  peloponnesiaca  esse,  neque  unquam  accepi,  nec  accipiam 
unquam  tria  simul  esse  prorsus  penitusque  diversa. 

Quod  mihi  sensisse  videntur  docti  illi  viri,  sed  rem,  ut  solet, 
praestrinxerunt.  Animadvertit  A.  Furtwaengler  artem  Corin¬ 
thiacam  unam  eamdemque  esse  atque  argivam  artem  (1).  Sed, 
quod  semel  dixit,  monstrare  debuit.  Praeceptum  illud  pythago- 
ricum  auxo?  sepa  religionis  peculiare ,  doctrinae  alienissimum. 
Fateor  argivam  artem  inter  aetatem  illam  mycenaeam  atque 
quintum  a  D.  saeculum  minime  notam  esse,  sed,  si  fieri  potest 
ut  sit  eadem  ac  Corinthiaca,  fortuitum  est  ac  possibile,  minime 
certum. 

Non  alio  modo  quaeram  quid  sibi  velit  adjectivum  nomen 
«  peloponnesiacum.  »  Cur  magna  illa  pars  Graeciae  artem  unam 
adepta  esset,  praesertim  temporibus  illis  antiquissimis,  ubi  ars 
ipsa  parum  certa,  artis  leges  inchoatae?  Quid  Peloponnesus, 
nisi  Corinthum  contineat  et  cur  Corinthus  potius  esset  Pelo¬ 
ponnesi  quam  Graeciae  illius  quae  dicitur  continens?  Exempla 
quaedam  facilius  arcessere  ex  omnibus  partibus  sumpta ,  nullo 
vinculo  inter  se  cohaerentia,  sed  errat  qui  credit  exemplis,  ut 
ita  dicam,  vagis  artem  constitui  artis  nomine  dignam. 

Praeterea  etiamsi  ars  esset  peloponnesiaca,  non  minus  esset 


(1)  Olympia,  Die  Bronzen ,  p.  165. 

necesse  eam  unam  esse  ac  Corinthiacam  demonstrare,  at  ita  res 
se  habere  crediderunt,  nullus  curavit  ut  demonstraret. 

Igitur  adjectivum  illud  nomen  ambiguum  «  argivo-corinthia- 
cum  »  repudiandum.  Hoc  verbo  nil  significatur,  quum  incertum 
sit  an  ars  exstet  argivo-corinthiaca,  incertius  an  ars  sit  argivo- 
corinthiaca-peloponnesiaca. 

Priusquam  causas  ex  ordine  repetamus,  hoc  nunc  est  exami¬ 
nandum  num  ectypa  sint,  ut  dicunt,  inter  se  simillima,  non  ar¬ 
gumento  tantum  atque  arte,  sed  altitudine  ac  latitudine  (1). 
Quod  si  verum,  difficilius  esset  laminas  duobus  aut  tribus  in 
locis  expressas  esse ,  imo  necesse  communi  ortas  esse  origine, 
quam  dicebant  «  argivo-corinthiacam.  »  —  Concedam  recte 
concludi,  sed  primordia  sunt  falsa  a  quibus  concluditur.  Ipse  A. 
Furtwsengler ,  primo  illo  opusculo  quod  E.  Curtio  dedicavit, 
confessus  est  ectypum  1  prae  altitudine  latius  esse ,  quum  Olym¬ 
piaca  exempla  sint  prope  quadrata,  imo  altitudinem  ejusdem 
laminae  non  eamdem  esse  ac  Olympiacarum,  sed  paulo  minorem 
(0m, 045  pro  0m,049)  (2).  Quid  si  ectypa  conferamus  Athenis  in 
Acropoli  reperta,  11  et  12  :  sunt  iterum  propemodum  quadrata, 
sed  diversa  uniuscujusque  mensura  (0m,045  et  0m,051).  Quid  si 
duas  laminas  Eleutheris  repertas  35 ,  36  :  altitudine  sunt  di¬ 
versa  (0m,4  et  0m,42),  forma  diversiore.  Quid  si  exempla  boeo- 
tica,  quum  Ptoii,  tum  Orchomeni  reperta :  rursus  novos  nume¬ 
ros  invenies,  diversas  inter  se  mensuras.  —  Forte  evenit,  quum 
supellex,  illis  laminis  ornata,  formae  sit  plerumque,  sive  ejus¬ 
dem,  sive  similioris,  nonnulla  ectypa,  quum  forma,  tum  men¬ 
sura  esse  simillima.  Sed  casu  accidit,  minime  est  necesse. 

Sequitur  ectypa,  non  diversis  tantum  in  locis  reperta,  sed 
diversioris  esse  formae.  Neque  ulla  necessitudine  cogimur  ut 
illis  originem  tribuamus  eamdem,  quod  intellegere  licet  quan¬ 
tum  ad  id  referat  quod  animo  proposuimus.  —  Nunc  licebit  eas 
causas  accuratius  repetere  quas  supra  exposuimus. 

1.  —  Argivas  esse  litteras  ectypi  olympiaci  27,  B.  non  est 
cur  non  concedamus ,  licet  rhodiae  esse  possint ,  quod  non  mi¬ 
nus  forte  probabile,  quum  credamus  laminarum  originem,  sive 
rhodiam  arte,  sive  asiaticam.  At  ectypum,  etiamsi  fragmenta 
jungimus  29,  A,  B,  prorsus  unicum  est  atque  singulare.  Etiam 
alia  quae  Olympiae  reperta  litteris  omnino  carent,  quum  sint 

(1)  B.  C.  H.,  1892,  p.  348. 

(2)  Histor.  und  Philol.  Aufsxtze,  p.  184. 

margines  eodem  modo  ornatse,  omnia,  praeter  litteras,  simil¬ 
lima.  Qua  consuetudine  minime  utebantur  fabri  illi,  valde  im¬ 
periti  ,  sed  quae  fecerant  cuncta  signo  notabant  (ne  pluribus 
utar  exemplis,  vas  confer  illud  quod  Francois  vocatur).  Clarum 
utique  admodum  erat  scenae  argumentum,  quum  contra  pugna 
illa  Herculis  27,  D,  quamquam  parum  certa,  nullis  litteris 
illustratur.  Notum  insuper  Delphicum  thesaurum,  quum  Siph- 
nium ,  tum  Cnidium  vocatum ,  litteris  illustratum  esse  minime 
argivis,  quum  in  uno  clypeo  lambda  illud  argivum  plane  sit  in¬ 
cisum.  Incertum  igitur  argivusne  sit  annon  is  qui  sculpsit, 
quum  minime  sit  ars  sculptoris  argiva.  Ita  incertum  isne  qui 
laminam  expressit  litteras  inciderit  argivas,  an  alius  qui  ectypa 
emerit.  —  Si  rursus  concedam  argivas  litteras  a  fabro  argivo 
impressas,  unicum  memorabo  exemplum  esse,  neque  omnino 
certum  esse  cetera  ectypa  a  fabro  argivo  confecta,  ergo  argiva 
esse,  quum  hoc  signo  careant  quod  volunt  argivum.  — 

Quid  de  spiris  illis  quas  dicunt  argivas  ?  Glypeorum  margines 
fateor  spiris  ornatas  multiplicibus ,  non  secus  ac  nostrorum  ec¬ 
typorum  orse  (cf.  supra  K ,  L ,  Q).  Sed  clypeorum  margines 
nescio  cur  pro  argivis  ducantur,  licet  argivas  esse  affirmaverit 
Furtwsengler,  fama  scilicet  nixus  quse  clypeos  refert  primum 
Argis  confectos  esse.  Ego  vero  contra  monstravi  famae  famam 
facilius  opponi,  clypeosque,  si  quibusdam  credendum,  primum 
Thebis  confectos  (1).  Quum  ita  veteres  inter  se  dissentiant, 
argivos  esse  clypeos,  non  modo  dubitare  nobis  licet ,  sed  dubi¬ 
tare  debemus.  Etiamsi  argivi  sint  origine,  cur  spirae  argivae? 
Ornamenta  plura  esse  quibus  incisae  margines ,  dicere  pudet, 
nam  luce  clarius  :  cur  inter  tot  ornamentorum  genera,  spirae 
essent  praesertim  argivae  ? 

At  dixerit  aliquis  spiras  in  vasis  Corinthiacis  nonnunquam 
exprimi?  Si  non  argiva,  Corinthiaca  saltem  esset  spirarum 
origo.  —  Sed.  prorsus  rara  sunt  vasa  illa  Corinthiaca  (2),  quum 
frequentissima  sint,  ut  infra  videbimus  ,  ionica  vasa  tali  orna¬ 
mento,  sive  divisa,  seu  decorata.  Spiram  effingere  si  assuevis¬ 
sent  fabri  corinthiaci,  cur,  quum  tot  habeamus  Corinthiaca  vasa, 
perpauca  essent  ita  ornata?  Fateri  necesse  ornamentum  mi¬ 
nime  Corinthiacum,  quod  in  Corinthiacis  monumentis  rarissi- 


(1)  Dronzes  du  Polytechneion ,  p.  67-8.  Cf.  Plinium ,  VII ,  200 ,  et  J.  of 
Hellen.  Stud.,  1892-3,  p.  217-8. 

(2)  B.  C.  H.f  1895,  p.  226-7,  n.  3,  7  (Pottier). 

mum  :  quum  contra  sit  in  ectypis  frequentissimum ,  sequitur 
ectypa  minime  esse  Corinthiaca.  — 

Fictilia  sigilla  ectypaque  dicunt  plura  in  Heraeo  reperta  quae 
laminarum  aenearum  similiores.  Res  si  ita  se  habet,  speran¬ 
dum  ea  quae  invenerint  Americani,  mox  juris  fore  publici  : 
fragmenta  quum  non  viderimus,  nec  attentius  inspexerimus,  de 
illis  frustra  esset  disserere.  Hoc  tamen  mirandum ,  tam  multis 
rebus,  nec  fictilibus  tantum,  sed  aeneis  quoque  in  Heraeo  re¬ 
pertis,  nullum  ectypum  aeneum  esse  repertum  quod  cum  nos¬ 
tris  conferre  liceat.  Si  ectypa  essent  argiva ,  talis  casus  esset 
maxime  singularis,  magis  etiam  vero  singularis,  si  fictilia  ec¬ 
typa,  nostrorum  simillima,  ex  aeneis  essent,  ut  solet,  de¬ 
prompta  (1). 

Si  causam  illam  primam  resumimus,  litteras  argivas  uni 
tantum  valere  laminae  ostendimus,  quum  spirae  sunt  minime 
argi vae  fictiliaque  ectypa  nondum  sunt  studenti  documenta. 

2.  —  Ectypa  quaedam  volunt  esse  Corinthi  reperta,  nec  nego, 
sed,  re  parum  comprobata,  affirmantibus  assentiri  omni  ope 
non  possum.  Sciunt  enim  qua  lege  Graeci  nunc  utantur,  quae 
vetet  extra  regni  fines  quidquid  antiqui  Graecus  invenerit , 
transportare,  imo  secum  interdum  omnino  domi  habere.  Fiunt 
igitur  latrones  qui,  quod  vetitum,  nihilo  minus  faciunt,  res  vero 
praetendunt,  aut  alio  in  loco  Graeciae,  aut  in  Asia  repertas,  quos 
non  est  cur  sinceros  magis  esse  credas ,  quum  musaei  custodes 
graeci,  sive  «  arcbaeologici  »,  sive  publici,  neque  Galli,  aut  Ger¬ 
mani  emptores  sunt.  Itaque,  exceptis  excipiendis,  haec  tantum 
certis  tribuenda  locis,  quae  his  in  locis  palani  effossa,  cetera 
valde  suspecta.  —  Specula  duo  corinthiaca,  3-4,  non  audebat 
ipse  vir  graecarum  antiquitatum  maxime  expertus,  St.  A.  Kou- 
manoudes,  Corinthi  affirmare  re  vera  reperta.  Ideo  ectypa  beroli- 
nensia,  20-26,  quae  dicunt  prope  Acrocorinthum  inventa,  non 
alia  lege,  minime  confidam  Corinthi  reperta.  Notum  est  enim 
mercatores  qui  talia  secum  transportant ,  vendendi  causa ,  non 
esse  scientiae  illius  quae  dicitur  archaeologia  omnino  imperi¬ 
tos.  Assueverant  autem  viri  docti  aenea  cuncta  corinthiaca  du¬ 
cere,  imo  ectypa,  heroliniensium  similiora,  corinthiaca  voca¬ 
verant.  Quod  cum  viderint  Graeci,  novas  laminas  contenderunt 

(1)  Ex  epistolis  quas  ad  me  liberaliter  scripserunt  viri  docti  Richardson 
et  J.-C.  Hoppin  atque  ex  figuris  quas  adumbravit  Hoppin,  septem  invenio 
ectypa  fictilia,  neque  nostris  exemplis  similiora,  sed  potius  Rhodiis. 

Corinthi  repertas  commentisque,  ut  supra  memoravi,  facilius 
est  creditum.  Forsitan  sint,  hac  saltem  in  occasione,  sinceris¬ 
simi,  sed  fortuitum  est,  minime  probabile.  —  Non  possum,  nec, 
ut  opinor,  doctus  potest  ullus,  si  modo  sincerus,  pro  argu¬ 
mento,  mercatorum  commentis  uti.  — 

Dicet  A.  Furtwsengler  ses  quo  factae  laminae  berolinenses 
Corinthiacum  esse,  quod  pars  sit  auri  aeri  mixta.  Sed,  si  aura¬ 
tum  ectypum,  num  sequitur  esse  Corinthiacum?  Scio,  fama 
quadam  parum  certa,  mixturam  laudari  aeris  Corinthiaci,  sed  in 
alio  prorsus  tempore,  multoque  recentiore.  Quis  audebit  con¬ 
tendere  omnia  ex  aere  facta,  si  modo  aurata ,  Corinthi  esse  cae¬ 
lata?  Certum  aliis  in  locis  aeneam  conflatam  esse  supellectilem, 
non  minus  certum  his  in  locis  aes  auratum  conflari  potuisse.  — 
Praesertim ,  si  ectyporum  seriem  repetam ,  pauciora  inveniam 
aurata.  Neque  ego,  quum  quatuor  ac  triginta  laminas  effode¬ 
rim  Orchomeni ,  ullam  inveni  auratam ,  nec  aurata  est  ulla 
Athenis  in  Acropoli  reperta  ,  praeter  exemplum  illud  97,  quod, 
quum  multo  recentius,  tum  arte  est  valde  diversum.  — 

Laminas  rursus  memorant  valde  antequiores  easdemque,  ut 
fama,  Corinthi  repertas.  Perspicuum  est  enim,  si  generis 
exempla,  quum  antiquissima,  tum  recentiora  Corinthi  essent 
reperta,  genus  necessario  fore  Corinthiacum.  —  At  eadem  de 
origine  laminis  objiciam  veteribus ,  quae  nostris  ectypis.  Nes¬ 
cio  Corinthine  sint  annon  repertae.  Quas  interdum  si  inspexe¬ 
ris,  facilius  agnosces  non  margines  tantum  diversas,  sed  argu¬ 
menta  artemque  maxime  diversa. 

Si  causam  illam  secundam  resumemus  ,  ectypa  dicemus  Co¬ 
rinthi  esse  confecta  minime  constare,  quum  aeris  mixtura  valde 
sit  incerta,  nec  primordia  ulla  laminis  possint  nostris  jure  ad- 
tribui. 

3.  —  Yasa  multa  Corinthiaca  Ptoii  reperta  esse,  atque  juxta 
cum  ectypis  effossa,  pro  certo  habendum.  Hoc  vero  cavendum, 
ne  vasa  credant  tantummodo  corintliiaca  Ptoii  esse  inventa ; 
quod  ut  ita  sit,  abest  quam  longissime.  Yasa  enim  erant  genere 
diversiora,  quum  «  geometrica  »,  tum  «  proto-boeotica  »  atque 
«  proto-corinthiaca.  »  Casu  forte  evenit  ut  Corinthiaca  exempla 
juxta  laminas  senseas  essent  posita ,  notum  est  enim  ssepissime 
terram  his  in  locis  perturbari,  quum  praesertim  collis  sit  valde 
declivis. 

Etiam  si  immota  steterit  terra,  exemplo  bceotico  rursus  aliud 
opponam  beeoticum.  Orchomeni  autem  nonnulla  inveni  vasa 


Corinthiaca  atque,  ut  supra  memoravi,  nonnulla  ex  illis  ectypis. 
At  nunquam  vasa  erant  Corinthiaca  juxta  laminas  posita.  —  Si 
paginas  illas  memorare  licet,  in  quibus  indagines  meas  brevius 
descripsi,  duobus  praesertim  in  locis  scrobem  effodere  jussi, 
quae,  diversas  ob  causas,  ‘HpaxXeTov  vocavi  atque  3A<rx)a)7U£?ov.  La¬ 
minas  aeneas,  quum  in  Heracleio,  tum  in  Asclepieio  inveni 
(. B .  C.  H.,  1895,  p.  221,  n.  1)  (1).  —  Si  ab  Asclepieio  incipimus 
ubi  septem  et  viginti  ectypa  effossa  sunt,  pauciora  vasa  Corin¬ 
thiaca  hac  in  parte  inveni,  nulla  imo  «  aryballa,  »  unumque  tan¬ 
tum  «  alabastron,  »  404  ( B .  C.  H.,  1895,  188,  3,  p.  191),  quum 
plurima  tamen  invenerim  vasa  «  mvcenaea  »,  «  proto-bceotica », 
«  proto-corinthiaca  »,  attica,  omniaque,  ut  ita  dicam,  effoderim 
vasorum  genera,  praeter  unum  Corinthiacum  (B.  C.  H.,  1895, 
p.  177,  2,  p.  179,  6,  p.  182,  p.  203,  1).  —  In  Heracleio  contra  vasa 
multa  inveni  Corinthiaca,  pauciora  vero  ectypa  (74-80).  Imo 
ectypa  non  erant  juxta  vasa  posita.  In  forma  illa  quam  deli¬ 
neavi  templi  (p.  151),  fossam  videre  licet  longiorem  in  qua  co¬ 
lumna  reperta  :  ibi  vasa  quoque  pleraque  reperta.  Laminas  vero 
juxta  basim  N  N'  N"  N'"  effodi,  ubi  nil  inveni  corintbiacum ; 
vasa  tantum  erant  «  proto-boeotica  »  ( B .  C .  H.,  1895,  p.  179,  6) 
atque  fictilia  quaedam  sigilla  (ibidem,  p.  173-4,  n.  35-42,  fig.  9-11). 

Sequitur  corintbiaca  vasa  nulla  conjunctione  naturae  cum 
ectypis  juncta,  imo,  si  Orchomeni  credimus  exemplo,  ubi  carent 
vasa  corinthiaca,  laminas  apparere  aeneas.  —  Argumentum 
illud  tertium  denuo  repudiare  licebit. 

4.  —  Monumenta  si  conferimus  peloponnesiaca ,  dissimilia 
cavendum  ne  conferamus  similibus,  et,  ut  plerique  solent,  sta¬ 
tuas  ectypis.  Necesse  fit  enim  ut  difficilius  sit  marmor  sculpere, 
vel  petram  duriorem,  quam  laminam  lentam  et  superficie  mini¬ 
mam.  Ideo  non  sculptores  imitantur  fabri  aerarii,  sed  aerarios 
sculptores.  Statuas  imo  quas  praetendunt,  quis  affirmare  poterit 
esse  ectypis  antiquiores.  Si  vero  recentiores,  quo  vinculo  ne¬ 
cessario  cum  ectypis  junguntur?  At,  ne  pluribus  utar  verbis, 
exempla  inspiciamus  singula. 

Spartanum  monumentum  (2)  juvenes  refert  duos  stantes  coro¬ 
namque  manu  tenentes.  Sunt  crura,  ut  interdum  in  ectypis, 
graciliora,  sed  arte  videntur  multo  perfectiora,  laminisque  longe 
recentiora.  Praeterea  summa  pars  stelae  minime  servatur,  ubi 

(1)  Nos  74-80  in  Heracleio;  50-73,  8 (-83  in  Asclepieio. 

(2)  Athen.  Mittheil,  VIII,  tab.  XVIII,  2. 

vultus  expressus,  pars  maxima  viri.  Denique  in  ectypis,  quo¬ 
rum  argumentum  similius,  non  stant,  sed  incedunt  duo,  qui 
finguntur,  homines.  Si  quis  meminerit  duobus  monumentis  ori¬ 
ginem  eamdem  non  ullo  modo  posse  tribui,  nisi  cuncta  in  illis 
simillima,  non  est  cur  spartanam  illam  retineamus  sculpturam. 

Si  tegeaticam  (1)  conferemus,  mulierem  sedentem  floremque 
tenentem  adspiciemus ,  stante  puero  ante  mulierem  nudo.  Ars 
vero  longe  diversa ,  quum  crura  sint  crassa ,  corpus  humilius , 
caput  majus  et  nescio  qua  mollitie  expressum.  Nil  inest  pelo- 
ponnesiaci,  at,  si  par  desideretur  exemplar,  non  ullum  aliud 
reperiam  quam  parium  unum,  prorsus  ionicum  (2).  —  Sequitur 
ut,  si  ectypa  tegeatici  monumenti  similia  essent,  necessario 
essent  ionica,  —  sed  nobis  fatendum  minime  esse  similia,  multb 
minus  etiam  quam  spartani. 

Apollinem,  Tenea  repertum ,  non  sine  quodam  jure ,  cum  la¬ 
minis  conferunt.  Est  enim  statura  grandis,  pectore  tenuis, 
cruribus  longis,  coma  denique  vultuque  ectyporum  similior. 
Sed  notandum  statuam,  non  eodem  in  loco,  quo  reperta,  con¬ 
fectam  esse,  sed  constare  e  marmore  pentelico  (3).  Scio  usitatum 
fuisse  marmor,  sive  parium,  sive  pentelicum,  quum  duo  genera 
essent  longe  excellentissima,  sed  in  illis  temporibus,  rudibus 
adhuc  atque  commercii  minus  expertis,  nondum  praevaluerat 
consuetudo.  Plerumque  sculptor  petram  e  vicino  monte  effode¬ 
rat  ,  quam  postea  informabat.  Ceteroquin  non  longe  a  Tenea 
colles  adsunt  plures  quorum  durus  lapis ,  ad  sculpendum  non 
minus  idoneus  quam  atticus  lapis  Hymetti,  aut  boeoticus  Livadiae. 
Igitur  non  marmor  arcessitum  quo  Apollo  factus ,  sed.  ipse  ab 
Attica  arcessitus  Apollo.  Nec  desunt  indicia  multa,  si  statuam 
confers  cum  sculpturis  atticis  eadem  aetate  confectis,  artem 
exprimi  prorsus  penitusque  eamdem ,  Apollinem  ergo  atticum 
esse,  id  est  ionicum  (4).  —  Si  mihi,  quid  sentiam,  profiteri 
licet/Apollinem  quoque  laminis  multo  recentiorem  credo,  nec 
fabrum  aerarium  unquam  statuam  imitatum  fuisse.  Atticum 
vero  monumentum  imitatus  esset,  minime  peloponnesiacum.  — 

Ectypum  Olympiacum  nescio  cur,  miro  quodam  doctorum 
consensu,  artem  spirare  dicatur  peloponnesiacam.  Quid  enim? 
Olympiae  est  certo  repertum.  Sed  incertum  quae  sit  laminae 


(1)  Athen.  Mittheil.,  IV,  tab.  VII. 

(2)  Arch.  Epigr.  Mittheil.  a us  QZsterreich ,  1887,  tab.  V» 

(3)  Brunn,  Descriptiori  de  la,  Glyptotheque ,  p.  50,  41. 

(4)  Bronzes  du  Polytechneion,  p.  136.  2. 

origo,  incertius  qualis  sit  ars,  nec,  nisi  dicta  probantur  esse 
vera,  nullo  adducto  argumento,  vera  esse  confidere  possum.  — 

Quid  de  Cypseli  arca?  Quam  Pausanias  quidem  descripsit, 
sed,  ut  solet,  ambiguis  verbis  ac  minime  certis.  Si  vasa  multa 
contuleris,  septimo  seu  sexto  ante  Christum  saeculo  confecta, 
arcam  fingere  licebit,  Pausania  juvante  —  sed  res  incerta  ma¬ 
nebit,  quae  plurimum  refert,  ars  scilicet  qua  expressum  quid¬ 
quid  Graecus  viderit  auctor.  Si  fabularum  quae  aguntur  argu¬ 
menta  novimus,  quomodo  agantur  fabulae,  penitus  ignoramus, 
quod  ne  obliviscaris,  imprimis  cavendum.  Praesertim  quum  si¬ 
mile  monumentum,  nec  melius,  nec  minus,  sive  notum,  sive,  ut 
velint,  ignotum,  thronum  scilicet  Amyclaeum,  Ionius  confece¬ 
rit  faber,  Magnes  Bathycles,  neque,  quum  unum  sit  opus  ioni- 
cum ,  alterum  credendum ,  licet  simillimum ,  minime  tamen 
ionicum.  —  Si  vero  de  arte  taces,  quam  ad  verum  dijudicare 
non  possumus,  solaque  retines  argumenta  in  arca  ficta,  nescio 
cur  dixerint  fabulas  esse  maxime  peloponnesiacas.  Quo  enim 
tempore,  etiamsi,  in  quodam  loco,  fabula  esset  orta,  cunctis 
jam  in  locis  erat  nota,  famam  canentibus  poetis,  jamque  vul¬ 
gantibus  «  logographis.  »  Quod  pertractare  longioris  esset  ope¬ 
ris,  indicasse  satis.  —  Nil  est  igitur  cur  peloponnesiacam  con¬ 
tendant  esse  Cypseli  arcam,  imo,  si  quid  sentiam  dicere  audeo, 
cur  de  tali  monumento,  prorsus  penitusque  ignoto,  omnino 
loquantur. 

Si  causam  illam  quartam  resumemus,  ectypa  dicemus  exem¬ 
plorum  illorum,  quse  peloponnesiaca  volunt,  valde  esse  dissi¬ 
milia. 

5.  —  Si  ad  singula  transeunt,  nonnulla  reperiunt  in  ectypis 
expressa  quse  contendunt  esse  Corinthiaca. 

Primum  ornamentum  illud  quod  Vierblatt  nominarunt,  quod¬ 
que  jure  memorant  in  vasis  Corinthiacis  ssepius  expressum.  At, 
si  frequens  in  vasis ,  rarissimum  in  laminis ,  quum  in  duobus 
tantum  exemplis  bceoticis  notetur.  Prseterea  Corinthiacum 
valde  abest  ut  sit  origine ,  quum  in  Assyria  sit  antiquitus  re¬ 
pertum,  in  Boeotia  jamdiu  usitatum  atque,  quum  in  nummis, 
tum  in  vasis  ionicis,  ssepius  expressum  (cf.  quse  notavi,  B.  C.  H., 
1895,  p.  198,  3). 

Sphinx  nescio  cur  sit  magis  Corinthiaca  ,  quum  forma  sit 
valde  ionica,  imo,  ut  infra  ostendemus,  vultus  sit,  interdum, 
diversi,  sive  mollioris,  sive  contra  gracilioris.  —  Si  alse  for¬ 
mam  animadvertimus,  verum  est,  in  monumentis  quibusdam 

ionicis,  eam  angularem  reddi  —  sed  non  curvatam  primi  finxe¬ 
runt  fabri  corinthiaci.  Ne  pluribus  utar  exemplis,  vas  confer 
naucraticum  (. Naucratis ,  II,  tab.  VII,  2),  cui  multa  addere  facil¬ 
limum  esset.  —  Femur  quoque  non  soliti  primi  Corinthii  punc¬ 
tis  signare,  sed  usus  est  prorsus  ionicus,  cujus  exemplum  unum 
satis  erit  memorare ,  vas  scilicet  rhodium ,  nuper  editum 
(. B .  C.  H.,  1895,  p.  74,  fig.  2).  —  Sequitur,  quum  in  vasis  Corin¬ 
thiacis  nunquam  sphinx  incedat ,  ectypa  non  esse ,  in  quibus 
incedens  fingatur,  ullo  modo  Corinthiaca.  Nam  grypes  inceden¬ 
tes  aliud ,  aliud  sphinges  incedentes ,  neque ,  ut  supra  memo¬ 
ravi,  Corinthiacum  esse  credo  ectypum  illud  Olympiae  repertum 
quod  Corinthiacum  esse  volunt ,  nullo  vero  demonstrant  argu¬ 
mento. 

Currus  itidem  in  ectypis  non  aliter  fingitur  quam  in  ceteris 
artis  antiquae  monumentis ,  quum  rotarum  radii  quatuor  tan¬ 
tum  exprimantur  in  arte  mycenaea  atque  in  vasis  quae  «  Di¬ 
pyli  »  sunt  vocata ,  ergo  atticorum  antiquissima,  ut  taceam  de 
innumeris  recentioribus  (1).  —  Auriga  si  retrorsum  vertit  caput, 
haud  credo  gestum  esse  corinthiaci  pictoris  peculiarem ,  quum 
in  sculpturis  atticis  (2),  vasisque  nigro  colore  expressis  (3)  non 
aliter  spectet  partem  tabulae  praecipuam.  —  Quid  de  avi  quae 
in  Corinthiacis  vasis  rarior  apparet,  frequentior  in  ionicis  (4)  ? 
Singulare  prorsus  esset  rem,  in  Corinthiaca  arte  prorsus  raram, 
de  illa  depromi,  ita  imo  singulare  ut  fieri  omnino  non  possit.  — 

Avem  dicunt  barbatam  Corinthiacam  esse ,  libenterque  confi¬ 
tebor  in  Corinthiacis  vasis  nonnunquam  expressam,  licet,  etiam 
in  illis,  raro  referatur.  Sed  sirenis  forma  ex  Oriente  deprompta, 
sive  assyria,  sive  sit  babylonia  (5).  Quam  si  imitati  sunt  Corin¬ 
thii,  necesse  est  ut  imitati  sint  quoque  Ionii.  Avem  enim  quum 
reperiamus  in  atticis  quibusdam  vasis  antiquioribus  (6),  non 
video  cur  pictores  potius  a  Corinthiis  illam  deprompsissent , 
quum  compertum  sit  vasa  quse  dicuntur  «  attico-corinthiaca ,  » 
minime  esse  Corinthiaca,  sed  multo  magis  ionica.  Insuper  ani¬ 
madvertendum  in  vaso  italico  a  bucchero  sirenem  effingi  (7),  quae 


(1)  Daremberg  et  Saglio,  Currus,  fig.  2200-1,  2203,  2206,  p.  1634-6. 

(2) 1 2 3 4  5 6 7E  <p  ■/]  [A  e  p  'iq  ^ApxaioXoyixYi,  1884,  pl.  7. 

(3)  Daremberg  et  Saglio,  Currus ,  fig.  2207,  p.  1636. 

(4)  Jahrbuch ,  1886,  p.  93,  25  (Studniczka). 

(5)  Dumont-Chaplain,  p.  175. 

(6)  Cf.  tripoda  Tanagraeum  ( Arch .  Zeitung,  1881 ,  tab.  3-4)  et  Catalogue  of 
Vases  in  British  Musseum,  II,  215,  p.  142. 

(7)  Furtwaengler,  Besch.  der  Vasens.  i.  Antiquarium,  1609,  p.  190. 

vasa  pernotum  quantum  imitentur  ionica  qusecunque  exempla. 

Aliud  de  ypuTtasTto.  Exempla  enim  non  desunt,  in  quibus 
monstrum  pictum,  ionica.  Yas  tantum  memorabo  cyrenseum, 
Naucratide  repertum  (1),  alterumque  naucraticum  quod  ioni- 
cum,  nisi  forte  sit  atticum  (2).  — At,  si  contendunt  grypem  esse 
minime  ionicum ,  quod  in  vasis  chalcidicis  non  appareat ,  satis 
erit  respondere  chalcidica  vasa  adhuc  esse  psene  omnino  ignota, 
quum  ea  tantum  chalcidica  esse  agnoscamus  quse  litteris  sig¬ 
nentur  chalcidicis,  quum  contra  multa  vasa  credunt  esse  Corin¬ 
thiaca,  quse  Corinthiacis  litteris  minime  decorentur.  Si  vero  res 
ita  se  habet,  innumera  sunt  ionicorum  vasorum  genera,  ubi 
gryps  expressus,  quum  rhodia,  tum  clazomenia,  cseretana,  nau- 
cratica,  quorum  exempla  referre  minime  necesse.  Inter  tot  mo¬ 
numenta  quse  ante  oculos  haberet ,  cur  faber  serarius  illa  dele¬ 
gisset  corinthiaca,  cum  prorsus  rara  sintprse  cunctis  ionicis?  — 

Quse  monstra,  seu  sphinges,  seu  leones,  seu  grypes,  ssepius 
duo  finguntur,  interposito  ramo  aut  flore  inter  animalia  sur- 
gente.  Quam  cum  non  animadvertisset  consuetudinem  Furt- 
wsengler,  in  iis  quse  tum  noverat  ectypis,  audacius,  ut  solet, 
morem  praedicaverat  esse  ionicum  (3),  ectypaque  ideo  esse  pe- 
loponnesiaca  quod  paria  in  ectypis  rard  appareant.  At  interdum 
ectypa  plura  nota  paribus  ornata.  Tunc  argumentum  quum  de- 
nuo  exprimeret  M.  Holleaux,  ita  immutavit,  ut  prorsus  contra¬ 
ria  prsedixerit.  Hoc  vero  quserendum  si  veriore  ac  meliore  usus 
sit  argumento. 

Paria  nonnunquam  apparere  in  vasis  Corinthiacis  recte  ani¬ 
madvertit,  nec  negare  velim,  hoc  vero  tantum  opponere,  orna¬ 
mentum  scilicet  prorsus  rarum  esse ,  quod  in  ionicis  frequen- 
tissimum.  Quo  in  loco ,  mihi  liceat  quse  ipse  effoderim 
Orchomeni,  brevi  memorare.  Quum  circa  trecenta  invenerim 
sive  «  aryballa  »  sive  «  alabastra  »  corinthiaca,  duodecim  tan¬ 
tum  reperi  quse  tali  ornamento  decorentur  ( B .  C.H. ,  1895,  p.  191). 
Cujus  rei  quum  causas  qusererem ,  prsecipuam  esse  credidi 
paria  picturse  minime  convenire,  serarii  vero  arti  prorsus  ido¬ 
nea.  —  E6  significantius  apparet  vasa  qusedam  esse,  in  quibus 
paria  frequenter  expressa  sunt.  Rhodia  cum  multa  aut  cypriaca 
exempla  referre  possim,  ea  vasa  tantum  repetam  quse  «  attico- 
corinthiaca  »  falso  vocantur.  Seriem  si  respicias  quam  illustra¬ 
ti)  Naucratis ,  I,  tab.  IX. 

(2)  Naucratis ,  II,  tab.  XIII,  2. 

(3)  Hist.  und  Phil.  Aufsaetze ,  p.  189-190. 


vit  Holwerda  (1),  paene  in  uno  quoque  exemplo  paria  reperire 
possis,  quam  consuetudinem  non  a  Corinthiis  fabris,  quibus 
quasi  ignota,  sed  ab  Ioniis,  quibus  pernota,  vascularii  certo 
desumpserunt.  Sequitur  ut  ectypa  minime  corinthiaca  sint,  quo¬ 
rum  ornamenta  minime  corinthiaca  sint  comperta. 

Si  duobus  personis  tertiam  addes  interpositam,  rursus  con¬ 
suetudinem  invenies  qua  usi  sunt  Corinthii,  quae  vero  minime 
in  arte  corinthiaca  orta  (2)  sit,  quum,  naturali  quodam  vinculo, 
more  gignatur  priore,  utque  mos  ionicus ,  ionica  quoque  esse 
debeat. 

Si  causam  illam  quintam  repetimus  prioresque  quatuor  resu¬ 
mimus,  ostendimus,  ni  errore  graviore  decipior,  non  ullum  ex¬ 
pressum  argumentum  quod  refutare  non  liceat,  praeter  illud 
olympiacum  e  litteris  argivis  desumptum,  quas  aut  forte  inci¬ 
sas  diximus,  aut  rhodias  esse  posse,  aut,  si  argivae  sunt  atque 
ab  argivo  fabro  incussae ,  uni  tantum  valere  laminae  monstra¬ 
vimus,  minime  toti  ectyporum  generi.  Quae  igitur  de  exemplis 
aeneis  scripserint  tres  quos  rettulimus  docti,  omnino  accipere 
non  possumus,  nec  credere,  quum  non  ulla  certa  contra  oppo¬ 
natur  ratio,  originem  unam  laminis  tribuendam,  eamdemque, 
ut  volunt,  esse  «  argivo-corinthiacam.  » 

Restat  ut  quid  de  ectypis  sentiamus,  brevi  exponamus.  Quod 
ut  efficere  liceat ,  quibus  ornamentis  decorentur,  quae  argu¬ 
menta  fabularum,  quae  ars  fabri,  rursus  exquiramus. 


(1)  Jahrbuch ,  1890,  p.  237-268. 

(2)  Sarcophagum  confer  Clazomenium,  D.  C.  H.,  1895,  p.  71,  fig.  1. 


CAPUT  QUARTUM. 


DE  ORNAMENTIS  QUIBUS  DECORATAE  ECTYPORUM  MARGINES. 


Ornamenta  singula  repetenda  quibus  ectyporum  partes  inter 
se  divisae.  Quae  quum,  qualia  sint  origine,  exquisiverimus,  non 
nihil  profecerimus  in  laminarum  arte  indaganda. 

Spirarum  sunt,  ut  supra  vidimus,  duo  genera,  oc,  a',  simplex 
unum,  alterum  quod  priore  gignitur. 

Spirae  simpliciores,  neque  inter  se  junctae,  a',  videntur  ab 
aegyptiaca  arte  ortae,  quum  sub  regibus  duodecimae  stirpis 
(2778-2565  a.  Chr.  n.),  sequentisque  (2565-2098),  sint  in  aegyp- 
tiacis  monumentis,  maxime  in  scarabeis,  frequentissimae.  My¬ 
cenaea  quae  vocatur  ars  spiras  inde  imitata,  lapisque  cretensis, 
nuper  Phaesti  repertus,  tali  spira  decoratus,  quem  ferunt  circa 
2500  annos  a  Ch.  n.  excisum  (1).  Non  aliter  pyxis  Melia  (2),  non- 
nullaque  vasa  mycenaea  spiris  ornata.  Exempla  contra,  quae 
dicuntur  geometrica,  ornatu  penitus  orba  qui  vix  apparet  in  re- 
centioribus  (3).  At  vasa  quae  in  insulis  aut  in  Asia  confecta  aut 
quae,  in  Graecia  picta,  arcta  quadam  necessitudine  cum  myce- 
naeis  conjuncta,  sunt  spiris  referta.  Ne  plura  memorem  exem¬ 
pla,  melia  (4)  multa  referam  vasa,  multa  «  proto-attica  (5)  », 
nonnulla  «  proto-boeotica  (6)  »,  «  atque  proto-corinthiaca  (7)  », 
imo  quaedam  corinthiaca  (8),  at  rara  prorsus  atque  ex  exemplis 
externis  excerpta.  —  Sequitur  omnino  vetus  esse  ornamentum, 
nec  credam,  quum  in  ectypis  semel  appareat,  insulanumne  sit, 

(1)  J.  of  Hellen.  Stud .,  1894,  p.  324-331  (fig.  50,  p.  328)  [Evans]. 

(2)  Perrot,  Hist.  de  VArt,  VI,  p.  910,  fig.  461. 

(3)  Jahrbuch ,  1887,  p.  40. 

(4)  Jahrbuch,  1887,  tab.  12  (cf.  p.  11-2).  9E  <p  yj  (x  e  p  i'  ? 1 2 3 4  5 6 7 8Apy  aioXoyix^,  1894, 

pl.  12. 

(5)  Jahrbuch ,  1887,  tab.  4-5,  p.  40. 

(6)  Anzeiger,  1891,  p.  116,  9. 

(7)  Jahrbuch ,  1888,  p.  247. 

(8)  Antike  Denkmxler,  I,  tab.  7,  20  (Furtwaengler,  Beschr.  d.  Vasens.,  I, 
489,  p.  61). 


an  grsecnm  proprio  sensu  posse  certh  definiri.  Si  ver6  spira 
certae  tribuenda  regioni,  ex  his  apparet  in  Attica  praesertim 
atque  in  Boeotia  in  usu  fuisse. 

Continua  spira  a),  frequentior  in  laminis,  quae,  ut  planum 
est,  a  priore  orta.  Nuper  fuit  in  exemplo  quodam  Chaldaico  re¬ 
perta,  quod  volunt  circa  4000  annos  a  Ch.  n.  excisum  fuisse  (1). 
Etiamsi  aetas  certa  magis  esset ,  non  video  quo  vinculo  monu¬ 
menta  cum  graecis  connexa,  quae,  quum  recentiora,  certiora 
tamen  sunt  exempla.  Mycenaea  nonnulla  reperiam  vasa  eo  modo 
decorata  (2) ,  annulumque  aureum  in  amycloeo  sepulcro  inven¬ 
tum  (3).  Exempla  posthac  cvpriaca,  quum  fictilia  vasa  (4),  tum 
aeneae  quaedam  paterae  (5)  aut  argenteum  diadema  (6).  Rhodi 
deinde  frequentior  ornatus,  sive  in  «  oenochois  (7)  »,  sive  in 
poculis,  pede  plerumque  orhis  (8).  Theraeum  inde  eximium  re¬ 
feram  exemplum  (9),  atque  ita  multa  ionica  ut  vix  unum  sit  re¬ 
petere  necesse.  Si  ad  Graeciam  continentem  accedemus ,  vas 
«  proto-atticum  »  memorandum  (10),  duoque  sive  tria  «  proto- 
corinthiaca  (11)».  Corinthiaca  si  conferemus  exempla  quae  qua- 
tuor  attulit  E.  Pottier  (12),  «  proto-corinthiaca  »  tria  recusare 
licebit  (13),  necnon  tria  rursus  quia  spirae  sunt  dissimiles  (14). 
Etiamsi  essent  prorsus  Corinthiaca,  quo  modo  contra  tot  ionica 
insulanaque  exempla  praevalere  possent?  Neque,  mea  quidem 
sententia,  injuria  spiras  supra  diximus  minime  esse  corinthia- 


(1)  Monuments  et  Memoires  Piot ,  I,  tab.  2  (Heuzey).  De  setate,  cf.  p.  16. 

(2)  Olympia,  t.  IV,  Die  Bronzen ,  p.  109.  Dumont-Chaplain,  I,  tab.  IV,  16. 
34  (B.  C.  H.,  1S95,  p.  226-7,  n.  7). 

(3)  aE  cp  rj  pe  e  p  t  <;  3ApxatoXoYixi?) ,  1889,  tab.  7,  8,  p.  151  (Tsountas). 

(4)  Perrot,  Hist.  de  l'Art ,  III,  p.  710,  fig.  522.  Cesnola,  Cyprus,  394. 

(5)  Jahrbuch,  1887,  p.  89-90.  Bronzes  du  Polytechneion ,  66,  p.  19-20. 

(6)  Jahrbuch,  1887,  tab.  8. 

(7)  Jahrbuch,  1886,  p.  138,  2973.  Anzeiger,  1892,  p.  170,  174.  Longperier, 
Musee  Napoleon ,  tab.  LVIII.  Monumenti ,  IX,  tab.  V,  2  ( Annali ,  1869, 
p.  172-5). 

(8)  Longperier,  Musee  Napoleon,  tab.  V,  1  (Rayet-Collignon,  p.  47,  fig.  27). 
Salzmann,  Camiros,  tab.  53  ( Rheinisches  Museum ,  1888,  p.  481-6). 

(9)  Rayet-Collignon,  p.  53,  fig.  29. 

(10)  Jahrbuch,  1887,  tab.  3. 

(11)  Jahrbuch,  1888,  p.  247. 

(12)  B.  C.  H.,  1895,  p.  226-7,  n.  7.  Nec  video  cur  vas  ( ibid .,  sub  tab.  XIX- 
XX)  non  sit  boeoticum,  quum  litteris  sit  ornatum  boeoticis. 

(13)  V.,  supra,  Jahrbuch,  1888,  p.  247.  Arch.  Zeit .,  1883,  tab.  10.  J.  of 
Hellen .  Stud.,  1891,  tab.  5. 

(14)  Arch.  Zeitung,  1883,  tab.  10.  Annali ,  1862,  tab.  A.  J.  of  Hellen.  Stud., 
1889,  tab.  5,  p.  253  —  1890,  tab.  1-2,  p.  167-180. 

cas,  quumionicae  mihi  semper  visae,  semperque,  credo,  visurae. 

Grana  punctaque  p),  y),  difficilius  distingues,  quum  una  ma¬ 
jora,  altera  paulo  sint  minora.  Neque  de  ornamento  prorsus 
geometrico  longius  disserendum.  Yasa memoravi  aenea  quae,  in 
Italia  magnaque  in  parte  Europae,  Celtarum  majores,  ut  quidam 
sentiunt,  confecerunt  (1).  Si  ad  graeca  vasa  eademque  fictilia 
transeamus ,  rhodiis  in  quibusdam  amphoris ,  quae  effingitur 
tabula,  zonis  clauditur  ita  decoratis  (2)  non  secus  ac  Clazome¬ 
niis  in  sarcophagis  (3)  atque  in  arte  quae  dicitur  «  proto-corin- 
thiaca  (4)  ».  Corinthii  vero  fabri  talem,  ut  videtur,  spreverunt 
ornatum,  quem  ah  illis  ergo  minime  mutuari  potuerant,  qui 
nostras  aeneas  inciderunt  laminas. 

Scalae  gradus  8)  ornamentum  quoque  in  primis  geometricum, 
quod  jam  noverant  qui  aureas  laminas,  Athenis,  in  Dipyli  coe¬ 
meterio,  repertas  (5),  excuderunt.  Gradus  inde,  in  «  proto-corin- 
thiaca  (6)  »  arte  valde  usitati,  quum  rariores  sint  in  Corinthiaca. 
Notum  est  insuper  quam  saepe  assueverint  fabri,  qui  «  proto- 
corinthiaca  »  vasa  confecerint,  ornamenta  miscere,  quum  spiras 
cum  punctis  (7),  tum,  cum  spiris,  scalae  gradus  (8).  Non  aliter 
in  ectypis  gradus,  in  zona  punctis  decorata,  inter  puncta  dextra 
punctaque  sinistra  interpositi.  Yix  aliud  desideres  de  ectypo¬ 
rum  origine  significantius  exemplum. 

Aliud  de  maeandris  quorum  forma  in  laminis  simplicior,  e). 
Non  quaerere  locus  quae  sit  maeandri  origo,  syriacane  (9)  an 
geometrica,  —  hoc  multo  magis  refert,  quae  partes,  seu  Asiae, 
seu  Graeciae,  maeandri  forma  utantur,  quae  in  ectypis  expressa. 
Seriem  hic  non  repetam  quam  alio  in  loco  descripsi  (10) ,  quam 
vero  si  vel  paulisper  inspexeris,  agnoveris  ornatum  esse,  si  non 
ah  oriente  ortum,  in  Asia  quidem  atque  in  insulis  in  primis  usi- 


(1)  B.  C.  H.,  1895,  p.  219,  4. 

(2)  Jahrbuch,  1886,  p.  140,  2944.  Anzeiger,  1892,  p.  170,  175. 

(3)  Antihe  Denkmseler,  I,  tab.  45;  tab.  46 ,  1  et  3.  B.  C.  H.,  1892,  fig.  2, 
p.  244. 

(4)  Notizie  degli  Scavi,  1895,  p.  164,  fig.  53  (Fusco),  etc. 

(5)  Daremberg  et  Saglio,  Caelatura ,  fig.  933,  p.  788.  Athen.  Mittheil.,  1893, 
p.  109-111,  fig.  7;  p.  126,  fig.  24.  Cf.  laminam  Eleusine  repertam, 1 2 3 4  5 6 7 8 9 10E<pr][X£pi's 
5A  pXaroXoy  txvj ,  tab.  9,  1. 

(6)  Notizie  degli  Scavi,  1895,  p.  153,  fig.  38  (Fusco). 

(7)  Monumenti  Antichi,  I,  p.  852,  sep.  119. 

(8)  Monumenti  Antichi ,  I,  p.  799,  sep.  4;  IV,  p.  277,  fig.  133-4. 

(9)  Jahrbuch,  I,  p.  89-90. 

(10)  B.  C.  H .,  1895,  p.  219,  n.  7. 

tatum.  At  multa  licet  allatis  exemplis  addere,  quorum  pauca 
non  est  quin  brevi  referam. 

Duo  quum  memoraverim  vasa,  quas  generis  sunt  «  Dipylon  » 
vocati,  unum  libenter  abstulerim  quod  potius  «  proto-corinthia- 
cum.  »  —  «  Proto-corintbiacis  »  vero  duo  addam  exempla,  quo¬ 
rum  fictile  unum,  eburneum  alterum,  Syracusis  utrumque  re¬ 
pertum  (1).  —  At  rhodiis  exemplis  plura  multo  addam,  quum 
amphoram  (2),  tum  «  cenochoas  (3),  »  duoque  (4)  vel  tria  (5)  po¬ 
cula,  nec  non  crus  pictum  (6)  atque  cenochoas  duo  poculumque 
quae  vidi  in  musaeo  berolinensi.  —  Vasa  itidem  plura  ionica 
adnumeranda,  praesertim  naucratica  (7),  aeneaque  ectypa  Pe- 
rugise  reperta  (8),  imo  sculpturae  illae  delphicae  (9)  quo  the¬ 
saurus  ornatus  qui  dicitur  sicyonius,  quae  minime  peloponne- 
siacam  spirant  artem,  prorsus  vero  ionicam. 

Contra  non  ullum  reperiam  Corinthiacum  exemplar,  tali 
maeandro  signatum.  Sequitur,  ectypa  ne  cuncta  dicam,  duas 
saltem  bceoticas  laminas  non  ullo  vinculo  cum  Corinthiaca  arte 
conjunctas. 

Restat  sextum  illud  ornamentum,  £) ,  ova  scilicet  lineis  qua¬ 
dratis  circumducta.  Quod  rursus  est  plane  geometricum,  quod 
vas  decorare  velit,  in  partes  aequas  ac  plerumque  quadratas  divi¬ 
dente  vasculario,  quae  simul  ac  delineatae,  quum  non  nudae  esse 
possint,  sive  grandi  puncto,  sive  ovo  mox  ornatae.  —  Nonnulla 
reperiam  asiatica  monumenta  quorum  margines  ita  decoratae. 
Poculum  enim  referam  Myrinae  repertum  (10),  clazomenios- 
que  sarcophagos  (11),  rhodiumque,  haud  ita  dissimile,  aureum 
ectypum.  —  At  longe  plura  sunt «  proto-corinthiaca  »  vasa,  quae 
ita  nota  sunt  ut  exemplum  repetere  minime  sit  necesse.  Nec 


(1)  Notizie  degli  Scavi ,  1895,  p.  157,  fig.  44;  p.  173,  fig.  69. 

(2)  Salzmann,  Camiros ,  tab.  45. 

(3)  Jahrbuch,  1886,  p.  139,  2939,  —  J.  of  Hellen.  Stud.}  1885.  p.  186,  fig.  3. 

(4)  Longpcrier,  Musee  Napoleon ,  tab.  LIV,  A,  B. 

(5)  Salzmann,  Camiros ,  tab.  50.  Dextra  enim  paenultimus  maeander  ita 
delineatus  (aliter  in  Longperier,  Musee  Napoleon ,  tab.  5,  2). 

(6)  Furtwaengler,  Deschr.  d.  Vasens.,  1307,  p.  151. 

(7)  Naucratis,  I,  tab.  V,  15-6  (cf.  II,  p.  54),  31;  tab.  VII,  1,  2,  3,  5,  6 ; 
tab.  XIII,  2.  Addendum  fragmentum  in  musaeo  Berolinensi,  n.  3150.  — 
Cf.  cyrenaea  exempla,  Arch.  Zeitung ,  1881,  tab.  10,  1-2,  p.  223. 

(8)  Roemische  Mittheilungen ,  1895,  p.  314,  fig.  21  (Millingen,  Anc.  uned. 
mon.,  II,  14,  M,  XLV,  1). 

(9)  Vestem  fert  Dioscurorum  alter  ita  decoratam. 

(10)  Pottier-Reinach,  Myrina ,  I,  p.  233,  fig.  36. 

(11)  Monumenti  Antichi ,  XI,  tab.  54.  B.  C.  1L,  1895,  p.  71,  fig.  1, 

nego  quaedam  esse  Corinthiaca  vasa,  forma  grandiora ,  quae  tali 
aut  persimili  (1)  ornatu  decorata.  At  etiamtum  minime  partes 
agit,  quas,  sive  in  Clazomeniis  sarcophagis,  sive  in  rhodio  ec¬ 
typo,  quum  in  utroque  monumento  tabulam  quasi  definiat  quae 
a  fabro  expressa,  in  vasis  vero  Corinthiacis  tantummodo  vacuam 
partem  expleat,  hicque,  ornatus  sit,  illic,  vere  limes,  sicut  in 
ectypis. 

Si  quae  supra  disseruimus  repetimus,  spiras  ostendimus 
maeandrumque  minime  Corinthiaca  esse ,  puncta  et  scalae  gra¬ 
dus  asiatica  aut  insulana  esse  posse,  ova  denique,  quae  Corin¬ 
thio  pictori  usui  fuerint,  aliter  in  Corinthiacis  vasis  quam  in 
ectypis  tractata  fuisse.  Necesse  igitur  ad  Asiam,  aut  ad  insulas, 
id  est  ad  Ioniam  artem,  nostros  vertamus  oculos. 


(1)  D.  C.  H.j  1895,  p.  190,  393-6,  etc. 


CAPUT  QUINTUM. 


DE  ARGUMENTIS  QU;E  IN  ECTYPIS  EXPRESSA. 


Ut  ordine  progrediamur,  necesse  fit  ut  materiem  in  partes 
quinque  dividamus  :  quse  animalia  in  ectypis  reddantur,  quse 
monstra  effingantur,  quse  diversae  scense  seu  dimicantium 
pugnae  ante  oculos  ponantur,  quae  denique  fabulae  agantur 
heroicae,  brevi  quaeramus. 

A.  —  De  ANIMALIBUS. 

1.  —  Scorpius  tribus  in  ectypis  sine  ulla  dubitatione  redditur 
(94-6).  Quod  animal,  quum,  fascini  causa,  saepius  in  vasis  ex¬ 
primitur,  Corinthiacis  in  picturis  haud  ita  frequenter  apparet , 
saepius  contra  in  atticis  (1).  Hoc  vero  imprimis  notandum,  vas 
quoddam  fictile,  Athenis  in  Acropoli  repertum,  atque  fictilibus, 
iisdemque  aeneorum  similibus ,  ectypis  ornatum ,  scorpio  deco¬ 
ratum  esse  scorpiorum  nostrorum  simillimo.  Laminae  autem 
94-6  in  Acropoli  itidem  inventae  sunt  :  cur,  si  tot  exempla 
conferuntur  attica,  externas  credam  esse  laminas,  nec  potius, 
ut  patet,  atticas  ?  Scorpium  fateor  in  Corinthiacis  vasis  inter¬ 
dum  exprimi  :  Corinthiacis  vero  in  ectypis  nunquam  apparet. 
Nonne  probabilius  ergo  laminas  non  esse  Corinthiacas? 

2.  —  Difficilius  est  agnoscere  quod  monstrum  in  ectypo  7  bis 
fingatur  prope  equorum  capita  positum.  Si  formam  tantum  ani¬ 
madvertes,  aut  piscem  volantem,  aut  avem  quemdam  credas  ex¬ 
primi.  Sed  vetera  non  desunt  monumenta,  in  quibus,  orna¬ 
menti,  sive  fascini  causa,  si  quid  restet  vacui,  diversissimis 
animalibus  repletur,  nullo  ordine  positis,  non  modo  invita  na- 


(1)  Vide  quae  notavi  Catalogue  des  Bronzes  de  VAcropole,  373,  p.  120. 

tura,  sed  invita  ipsa  verisimilitudine.  Ne  pluribus  utar  exem¬ 
plis,  cratera  memorabo  ubi  Amphiaraus  proficiscens  apparet, 
qui,  prseter  currum  vatis,  angui,  hystrice,  salamandra  juxta 
positis,  refercitur  (1).  Simili  autem  in  pictura,  salamandra  quae¬ 
dam  redditur,  quae  non  modo  formae  est  ejusdem  quam  mon¬ 
strum  illud  in  ectypo  expressum,  sed,  haud  aliter,  prope  equorum 
capita  volare  potius  quam  stare  videtur  (2).  Quae  amphora  qui¬ 
dem  est  corinthiaca,  sed  ectypum  recentius  atque  vasorum  atti- 
corum  haud  dissimile  figuris  nigris  ornatorum  iisdemque  jam 
liberum  in  modum  expressis.  Nulla  igitur  necessitudine  cogi¬ 
mur  ut  salamandram  credamus  Corinthiacis  a  picturis  arcessi¬ 
tam  esse  ;  tempore  enim  quo  ectypum  expressum,  jamjam  co¬ 
rinthiaca  vasa  in  oblivionem  redacta  erant.  Addam  lecythis  in 
atticis,  aetate,  ut  ita  dicam ,  aequalibus,  salamandram  similiter 
pictam  esse  (3). 

3.  —  In  ectypo  21  (atque,  ni  fallor,  in  22),  rursus  aliud  mon¬ 
strum  ante  oculos  ponitur  (4).  Si  figurae  crediderimus  in  An~ 
zeiger  editae,  nil  illius  tam  simile  reperiam  quam  animal  in 
pictura  quadam  vasculari  expressum  (5).  Quod,  licet  ejus  de  na¬ 
tura  docti  certent ,  saepiane  (6)  sit  an  polypus  (7)  in  ambiguo 
stantes ,  tamen  certo  maritimum  est  mycenaeorumque  illorum 
animalium,  vitam  tam  expresse  spirantium  (8),  non  est  quin 
refricet  memoriam.  Consuetudinem  prorsus  veterem,  si  res  ita 
se  habet,  non  modo  pictor  vascularius,  sed  faber  noster,  secuti 
essent  —  Ionii  sciunt  autem  quam  studuissent  ut  mycenaea 
imitarentur  exempla. 

4.  —  Ut  ad  aves  transeam,  exempla  primum  ..omittam,  in  qui¬ 
bus  avis  apparet  volitans,  sive  prope  Gorgonem  (20,  B),  sive 
prope  bigarum  currum  (46-7).  Non  enim  sui  causa,  si  ita  di¬ 
cere  possum,  fingitur,  sed  propterea  tantum  ut  tabulae  partem 
quamdam  vacuam  repleat.  At,  si  de  tali  ornamento  longius  dis¬ 
serere  fit  inutile,  hoc  tamen  minime  obliviscendum  Corinthiacis 
in  vasis  ornatum  esse^rarissimum,  in  ionicis ,  contra,  ut  vidi- 

(1)  Monumenti,  X,  tab.  IV-V. 

(2)  Dumont-Chaplain,  p.  236-7,  9  =  Athen.  Mittheil.,  1879,  IV,  tab.  XVIJL 

(3)  Non  nego  salamandram  nomen  esse  minime  certum. 

(4)  Ex  litteris  quas  accepi  ab  eo  qui  praeest  musseo  berolinensi,  speran¬ 
dum  ectypa  mox  plenius  ac  melius  editum  iri. 

(5)  Elite  C6ramographique ,  I,  pl.  XXVII  =  Millingen,  pl.  XXV. 

(6)  Elite  C6ramographique ,  I,  tab.  XXVII,  texte. 

(7)  S.  Reinach  (Millingen),  p.  105. 

(8)  Pottier,  Catalogue  des  Vases  antiques,  I,  p.  189-191. 

mus,  frequentissimum.  Sequitur,  si  quid  ex  superioribus  con¬ 
cludi  potest,  ut  ectypa  Corinthiaca  difficilius  esse  possent. 

5.  —  Grandior  multb  atque  propterea  significantior  cycnus 
erit,  qui  boeoticis  in  exemplaribus  saepius  redditur  (40,  50-6). 
Sciunt  autem,  nec  infitias  eam,  cycnum  nonnunquam  pingi  a 
pictore  corinthiaco  (1)  :  quo  probato,  consequens  esset  cycnum 
aeneum  quoque  esse  Corinthiacum.  —  At,  si  vascularia  respicis 
exempla,  quod  facillimum,  quum  in  unoquoque  musaeo  frequen- 
tissima  sint,  non  animadvertere  non  potes  avis  formam  esse 
longe  dissillimem ,  plenius  longe  ac  melius  expressam ,  nec  re- 
centiorem  tantum,  sed  penitus  diversam.  Nostris  contra  in  ec¬ 
typis,  rudis  est  cycni  forma,  quae,  primo  adspectu,  memoriam 
revocat  monstrorum  illorum  ante  ipsos  homines  exstantium, 
«  plesiosaurum  »  scilicet,  sive  «  ichthyosaurum  ».  Non  desunt 
vero,  ipsa  in  arte  graeca,  exempla  similiora.  Haud  aliter  enim 
ficta  reperias,  quae,  seu  volitantia,  seu  natantia,  monumentis  in 
my cenaeis,  praesertim  in  eis  quae  Cypri  reperta  sunt,  tam  fre¬ 
quenter  apparent  animalia.  Propius  vero,  atque  in  arte  minus 
remota,  num  memorare  erit  necesse  aves  illas  maritimas  quae 
in  fibulis  aeneis  sive  rhodiis  (2),  sive  boeoticis  (3)  saepius  sunt 
incussae?  Nec  nego  tales  fibulas  diversis  in  locis  repertas 
fuisse  (4),  sed  nulla  in  regione  tam  numerosae  sunt,  quam  in 
Boeotia.  Si  memoras  ectypa  nostra  in  Boeotia  itidem  esse  re¬ 
perta,  nonne  credere  in  promptu  est,  fibulas  simul  ac  ectypa, 
boeotica  seu  chalcidica  esse  origine?  Quod,  etiam  si  falsum  re- 
peritur,  restat  ectypa  non  ullo  modo  Corinthiaca  esse  posse, 
sed  cum  mycenaeis  boeoticisque  exemplis  arcte  connexa  esse. 
Exemplum  potius  essent,  ex  quo  Corinthiaci  fabri  cycnum  mu¬ 
tuati  essent.  Nullo  modo  «  peloponnesiacam  »  spirant  artem. 

6.  —  Gallus  est  cycno  in  ectypis  frequentior.  Duobus  in  spe¬ 
culis  (2  B,  4  A)  apparet,  sive  solus  (2  B),  sive,  quod  quidem 
minus  est  certum,  gallo  alteri  oppositus  (5)  (4  A)  —  duobusque 
in  laminis  boeoticis  (38,  40)  juxta  cycnum  atque  aves  cum  gry¬ 
pis  capite  ambulans  fictus  est. 


(1)  B.  C.  H.,  1892,  p.  364. 

(2)  Jahrbuch,  1891,  p.  269. 

(3)  Catalogue  des  Bronzes  du  Polytechneion ,  p.  56.  Cf.  B.  C.  H.,  1895, 
p.  211,  797. 

(4)  Bronzes  du  Polytechneion ,  p.  56. 

(5)  Galli  alterius  vix  discernas  formam ,  ideo  gallum  unum  in  catalogo 
supra  descripsi. 

Notum  est  autem,  nec,  post  tot  viros  doctos  (1),  iterum  mon¬ 
strare  necesse,  gallum  esse  ab  Oriente  in  Graeciam  adduc¬ 
tum.  Quando  graecus  factus  sit ,  difficilius  est  scire  quaerenti ; 
vetera  monumenta  vero  reperias  satis  multa,  in  quibus  gallus 
sit  expressus,  quorum  non  ullum  cognovi  antiquius  quam 
cenochoen  quamdam  phalericam  (2),  septimo  forte  a.  G.  saeculo 
incipiente  confectam.  —  At  hoc  scire  pluris  refert  quae  ars 
gallos  saepius  finxerit ,  nam ,  si  rarus  est  gallus  in  genere  quo¬ 
dam  monumentorum,  genus  illud  sequitur  ectyporum  esse  dis¬ 
simile. 

Corinthiacis  autem  in  vasis  gallos  nonnullos  invenias  (3),  sed 
ut  brevi  praecidam,  multo  numerosiora,  prae  gallis,  cetera  repe¬ 
rias  animalia.  Chalcidicis  contra  in  vasis  (4) ,  licet  rara  sint, 
gallos  multos  numerare  possis ,  nec  desunt  Clazomeniis  in  sar¬ 
cophagis  (5),  atque  in  Cyrenaeis  (6)  ionicisque  (7)  picturis.  — 
Idem  igitur  iterum  concludemus  quod  jam  concludimus,  gal¬ 
los  scilicet,  quum  rari  sint  in  arte  Corinthiaca,  frequentes  vero 
in  ionica,  origine  esse  minime  Corinthiaca.  Notanda  in  pri¬ 
mis  chalcidica  illa  atque  clazomenia  exempla ,  quae  multis  aliis 
vinculis  cum  ectypis  nexa  esse  infra  videbimus. 

7.  — Inter  quadrupedes,  unus  leo,  si  equos  excipis,  in  ectypis 
effingitur,  sed,  ut  patet  ex  ipso  numero  laminarum  in  quibus 
expressus  est,  animal  videtur  quod  prorsus  soliti  erant ,  ne  vi¬ 
dere  dicam,  sed  saltem  reddere  fabri  (4  C,  20  C,  35,  87-96).  — 
Quae  exempla,  uno  tantum  excepto  speculo,  in  Attica  sunt  aut  in 
Boeotia  reperta ,  hoc  modo  inter  se  similia  quod  nunquam  leo 
solus  redditur,  sed  leones  duo  semper  exprimuntur  capite  re¬ 
trorsum  verso  atque  inter  se  sedentes. 

At ,  si ,  summam  facienti,  leones  similem  in  modum  positi 
sunt,  non  desunt  signa  quibus  dissimiles  interdum  esse  mon¬ 
strantur.  Exempli  causa,  non  eodem  modo  sedent  :  sive  crura 
anteriora  sunt  humi  posita  (35,  87-96),  sive  in  flore  qui  surgit 
a  terra  (4  C,  20  C).  Nec  crura  sunt  illa  semper  inter  se  juncta 
(87-9),  sed  saepius  divisa,  uno  sublato  atque  juxta  crus  alterius 

(1)  Hehn,  Kullurpfianzen  und  Hausthiere,  3e  ed.,  p.  280. 

(2)  Jahrbuch ,  1887,  p.  43,  4f,  fig.  3;  p.  48-9,  4k,  fig.  8. 

(3)  Collectiori  Sabouroff ,  tab.  XLVIII,  1.  —  Dumont-Chaplain ,  p.  182.  — 
B.  C.  H.,  1895,  p.  200,  etc. 

(4)  Monumenti ,  I,  1833,  tab.  LI ,  etc. 

(5)  Antihe  Denhmxler ,  I,  tab.  46,  3. 

(6)  Dumont-Chaplain,  p.  299,  14,  etc. 

(7)  Dumont-Chaplain,  p.  256,  21  ;  258,  24;  325,  2;  327,  5,  etc. 


leonis  posito,  altero  humi,  aut,  in  ectypis  4  G,  20  G,  in  flore 
posito.  Denique  hominem  nudum  memorabo  duobus  in  laminis 
(92-3)  inter  leones  ita  currentem  ut  pedibus  ungues  tangat  leo¬ 
num,  manibusque  gladium  educat. 

Signa  sunt  illa  exteriora  quse  non  artem  denuntiant  diver¬ 
sam,  sed  ordinem,  si  ita  dicere  possum,  dissimilem.  Ut  ad  in¬ 
teriora  transeam ,  non  semper  leones  uno  modo  exprimuntur. 
Qui,  ut  verum  profitear,  saepius  sunt  inter  se  similes,  gracili 
grandique  corpore,  atque  ore  hiante,  nulla  pendente  lingua, 
nec  dentibus  ullis  expressis.  Duo  vero  excipiam  ectypa,  in  qui¬ 
bus  diversa  est  forma  monstri.  In  uno,  20  G,  corpus  est  crassius 
ac  pinguius,  ore  praesertim  aliter  confecto,  horrente  super  vul¬ 
tum  crine,  dentibusque  ferinis  expressis.  In  altero,  87,  crines 
non  sunt  ordine  dispositi ,  sed ,  ut  in  assyriis  monumentis , 
horridi  videntur  ac  spiculorum  aut  spinarum  similiores  (figu¬ 
ram  fateor  non  bene  ad  fidem  expressam,  sed,  si  quis  ipsum 
inspexerit  monumentum,  rem  non  animadvertere  non  pote¬ 
rit). 

Ita  collatis  ectypis,  cur  leones  ita  redduntur?  Gur  praesertim 
ita  inter  se  collocantur  ?  —  Ut  plerique  senserunt  (1),  ionicum 
in  modum  positi  sunt  atque  pluribus  in  vasis  chalcidicis  leones 
invenias  ita  inter  se  sedentes  (2).  Quibus  picturis,  atticas  ad¬ 
dere  licet,  non  minus  ionicas  (3).  At  «  alabastron  »  praetexunt 
Corinthiacum  in  quo  leones  eodem  modo  positi  sunt  (4).  Quod 
vas,  si  attentius  inspicies,  videbis  artis  esse  valde  singularis, 
quae  rhodiae  clazomeniaeque  artis  memoriam  potius  revocat 
quam  Corinthiacae  (5).  Gur  ergo  Corinthiacum  esse  credam 
exemplum  :  etiam  si  Corinthiacum  esset ,  quum  unicum  sit , 
nonne  pictor  Corinthiacus ,  quod  veri  similius ,  ionica  imitari 
potuisset  exempla?  Quod  ade6  verum  est  ut  Corinthiaci  minime 
datum  consilium  recepissent  :  leones  igitur,  si  ita  sunt  positi, 
minime  sunt  Corinthiaci. 

Quod  facilius  intelleges,  si  memineris  quibus  in  monumentis 
leones  primum  appareant  retrorsum  verso  capite.  Mycenaea 


(1)  Baumeister,  p.  1968.  —  B.  C.  H.,  1892,  p.  367,  2.  — ■  Annali,  1880, 
p.  135. 

(2)  Annali,  1880,  p.  135  (Furtwsengler). 

(3)  Furtwsengler,  Beschreibung  d.  Vasensammlung,  I,  p.  268-9,  1722; 
p.  291-2,  1763. 

(4)  B,  C.  H.,  1895,  p.  76,  fig.  4. 

(5)  B.  C.  H.,  ibidem. 

reperies  exempla  (1),  rhodia  nonnulla  (2),  melia  (3),  imo  «  attico- 
corinthiaca  »  (4),  quod  genus  rectius  vocari  potest  «  attico-io- 
nicum.  »  —  Nec  aliis  in  monumentis  primum  par  invenies  leo¬ 
num  inter  se  sive  stantium ,  sive  progredientium.  Quos  videas 
in  «  proto-atticis  »  vasis  (5),  in  «  boeoticis  »  (6),  Cyrenaeis  (7), 
etruscis  (8),  rursusque  in  «  attico-corinthiacis  »  (9).  Quae  sunt 
exempla,  sive  ionica,  sive  iisdem  in  regionibus  orta  in  quibus 
ectypa  sunt  inventa.  —  Num  difficilius  admittes  postea,  quum 
duo  fontes  ionici  sunt  e  quibus  leones  hauserunt  fabri,  eos¬ 
dem  arti  ionicae  jure  attribui  posse,  quod  verum  esse  probant 
chalcidica,  quae  rettuli,  exempla. 

Si  modum  nunc  animo  fingere  voles ,  quo  leones  adumbrati 
fuerunt,  hoc  recordaberis,  monstrorum  duo  peculiaribus  quibus¬ 
dam  signis  in  primis  insignia  esse.  —  Unum,  87,  assyria,  ni 
fallor,  revocat  exempla.  Alterum,  20  G,  quum  immani  corpore, 
tum  horrente  crine  atque  dentibus  cruentis,  propior  esse  Grae¬ 
ciae  videtur.  Leonis  capita,  quae  in  vasis  atticis ,  sive  «  geome¬ 
tricis  (10),  »  sive«  pbalericis  (11), »  expressa  sunt,  non  aliter  hiant, 
crine  tantum  non  ita  horrido,  quae  vasa  constat  ab  oriente  non 
leones  tantum,  sed  artem  paene  totam  hausisse.  Similior  vero 
leo,  quem  Artemis,  vulgo  Persica  vocata,  cauda  trahit,  juxta  pro¬ 
gredientem  retrorsumque  verso  capite  :  vas  autem  dicunt  Therae 
repertum  esse,  ita  vero  pictum  est  ut  melia  referat  exempla, 
meliumque  prorsus  esse  videatur  (12).  —  Rursus  fuimus  eodem 
ratiocinando  adducti ,  ectypa  quum  deteximus  ionicorum  vaso¬ 
rum  esse  simillima  (13),  nec  cogimur  ut  leones  ceteros  confera¬ 
mus,  qui,  more  solito,  iidem  apparent  in  ectypis,  qui  in  vasis 
aetate  paribus,  sive  ionicis,  sive  atticis,  corinthiacisque  :  tunc 


(1)  *E <p tq [xe pL  5ApxatoXoYix^,  1888,  tab.  10,  11  (p.  176),  tab.  10, 17  (p.  176-7), 
tab.  10,  26  (p.  177);  ibid.,  1889,  tab.  10,  3,  p.  165. 

(2)  J.  of  Hellenic  Studies ,  1885,  p.  186,  fig.  3. 

(3)  Archaeologische  Zeiiung ,  1854,  XII,  tab.  LXI,  p.  177  (Gerhard). 

(4)  Athenische  Mittheilungen ,  1890,  tab.  XI,  p.  327;  tab.  XII,  1,  p.  327-8. 

(5)  Jahrbuch ,  1887,  tab.  3,  35-6;  p.  52-3,  9,  fig.  14  (—  Collignon ,  Cata - 
logue,  13). 

(6)  5E9r)p,epU  5ApxatoXoYi7c^ ,  1892,  tab.  9  (tab.  10,  1). 

(7)  Archaeologische  Zeiiung ,  1881,  tab.  13,  5  (17),  tab.  10,  1  (20),  tab.  11,  2 
(21).  Dumont-Chaplain,  p.  302-3,  25. 

(8)  Dumont-Chaplain,  269,  2. 

(9)  Athenische  Mittheilungen ,  1890,  tab.  XI,  XII,  1. 

(10)  Athenische  Mittheilungen ,  1892,  p.  226,  fig.  10. 

(11)  Jahrbuch,  1887,  tab.  3. 

(12)  Archaeologische  Zeitung ,  XII,  1854,  tab.  LXI,  p.  177. 

(13)  Flos  ipse  inter  leones  positus  Rhodiae  esse  formae  videtur. 

ornamentum  valde  notum  est  et  psene  in  unaquaque  regione 
eodem  modo  notum.  Magis  refert  vidisse,  quod  constat  e  nostris 
duobus  ectypis,  unde  fabri  ornatum  accepissent. 

Ut  eorum  quse  dixi  summam  faciam,  pauca  animalia  reperias 
in  ectypis  expressa,  nec,  quod  significantius  apparet,  ea  quse 
«  geometricis  »  in  vasis  solita  sunt  effingi ,  ea  vero  quse  vasis 
in  ionicis  tam  frequenter  reperias.  Prseter  cycnum,  quum  avis 
volitans,  tum  gallus  leonesque  oppositi,  ornamenta  sunt  valde 
ionica.  Scorpius  ipse  in  vasis  atticis  frequentissimus  adest,  nec 
cycnus  idem  est  in  ectypis  quam  in  Corinthiacis  exemplis.  — 
Hoc  ergo  retineamus,  quod  attinet  ad  animalia,  ectypa  artis 
esse  prorsus  ionicse. 


B.  —  De  monstris. 


8.  —  Gryps  incedit  in  ectypo  quodam,  quod  Orchomeni  effo¬ 
dere  mihi  contigit  (57) ,  —  quod  monstrum  verum  est  in  vasis 
chalcidicis  nondum  apparuisse  (1),  sed,  Corinthiacis  in  exemplis 
rarum  prorsus  est  (2)  atque  etiam  tum  eo  nostri  grypis  dissimile, 
quod  nunquam  incedit,  sed  semper  humi  sedet,  crure  uno  in¬ 
terdum  sublato.  Quod  attinet  vero  ad  sera  chalcidica,  nescio  an 
jure  dixerint  grypem  in  illis  nunquam  exprimi,  —  nam,  ut  de 
nostro  ectypo  taceam,  sequo  jure  dicere  possum  chalcidicum 
esse  ectypum  in  musseo  Karlsruhe  servatum  (3)  aut  Olympia¬ 
cum  exemplar  (4),  quam  qui  non  chalcidicum  esse  prsetendunt. 
Nec  de  chalcidicis  vasis  obliviscendum  ea  tantum  dici  posse 
chalcidica,  quse  litteris  chalcidicis  ornata  sunt,  qua  norma  mi¬ 
nime  utuntur  qui  de  Corinthiacis  vasis  aut  atticis  monumentis 
tam  diserte  loquuntur. 

Chalcidicam  vero  si  linquimus  artem,  multa  reperias  exempla 
in  quibus  gryps  incedens  fingitur.  Quse  cuncta  sunt  in  Etruria 
reperta,  phoenicese  artis  exempla,  sive  potius  cypriacse,  certo 
saltem  ionicse  (5).  Quibus  addere  poteris  vasa  nonnulla  io- 

(1)  B.  C.  H.,  1892,  p.  366. 

(2)  Roscher,  Lexikon,  p.  1759.  B.  C.  H.,  1895,  p.  195,  452. 

(3)  Schumacher,  Bronzen  v.  Karlsruhe,  tab.  VI,  1,  268,  p.  47-8. 

(4)  Olympia ,  t.  IV,  Die  Bronzen ,  tab.  XXXVIII,  696,  p.  100-1. 

(5)  In  ovis  Vulci  repertis,  Micali,  Monumenti  inediti,  tab.  VII  (=  Perrot, 
III,  fig.  625,  628);  —  in  tripode,  Micali,  ibid.,  tab.  VIII,  6;  —  in  arca  Pales- 
trinse  effossa,  Monumenti ,  VIII,  tab.  XXVI,  1 ;  —  in  ectypo  chiusino, 


nica  (1),  testimonium  inde  de  natura  atque  origine  sponte  prae¬ 
bentia.  —  Insuper,  quum  gryps  in  ectypo  juxta  grypem  alterum 
male  servatum  olim  positus  erat,  grypes  duos,  inter  se  oppositos, 
in  monumentis  segyptiacis  (2)  assyriisque  (3)  facilius  itidem  de¬ 
tegas,  ipsaque  in  amphora  quse  Francois  vocatur,  attico-ionica- 
que  jure  diceretur  (4).  —  Quid,  contra  tot  tantaque  testimonia, 
pauca  valeant  Corinthiaca  vasa,  in  quibus  gryps  ceterum  dissi¬ 
milis  est  ?  Num  credere  possis  grypem  nostrum  esse  Corinthia¬ 
cum  qui  incedit  in  ectypo,  nunquam  vero  Corinthi  incedit  ? 

Si  grypis  formam  respicias ,  eum  dissimilem  reperias ,  quum 
Corinthiacorum  ypuitoeieTwv,  in  musaeo  herolinensi  servatorum, 
tum  boeoticorum  Ptoii  repertorum.  Ut  ipse  notavi  (5),  gula 
aperta,  mandibulaque  inferiore,  carunculae  instar  gallinaceae, 
pendente,  magis  affinis  videtur  sive  olympiaco  ectypo  (6),  sive 
chiusino  (7),  quod  fictile  quidem  est,  sed  aeneum  certo  imitatur 
exemplum.  —  Ita,  sive  ambulatione,  sive  ipsa  forma  ac  natura, 
ionica  revocat  exempla,  quum  contra  Corinthiacorum  exemplo¬ 
rum  est  valde  dissimilis. 

9.  —  Sequitur  monstrum,  quod,  deficientibus  verbis,  magis  ad 
rem  accommodatis,  grypem  vocavi  maritimum.  Nec  negabo 
persimile  exemplum  nusquam  reperiri ,  sed  notum  e'st  quot 
monstra,  imo  in  mare  viventia,  Graeci  finxerint,  qui,  uno  in 
monumento  Dorogoi  reperto,  Nereidas  diversis  in  animalibus 
equitantes  expresserint  (8).  In  tabula  Corinthiaca,  equus  tan¬ 
tum  redditur,  sed  singulari  quodam  capite  praeditus,  nec  a 
grype  multo  abhorrente  (9).  Igitur  pronum  ad  fidem  est  grypem 
quemdam  maritimum  Graecis  notum  esse. 

At  enim,  dicet  aliquis,  tabulam  conferens  Corinthiacam,  si  non 
grypem,  attamen  puerum  equitantem  Corinthiacum  esse.  Quod 
verum  forsitan  esset,  si  Ario  tantum  notus  esset  —  sed  permul¬ 
tos  reperias  quos  fama  fert  in  dorso  monstrorum  maritimorum 

Jahrbuch,  1890,  p.  152,  fig.  4 ;  —  in  situla  chiusina,  Monumenti,  X, 
tab.  XXXVIII.  2,  1. 

(1)  Rcemische  Mittheilungen,  1887,  p.  176. 

(2)  Dumont-Chaplain,  p.  136. 

(3)  Layard,  The  Monuments  of  Niniveh,  tab.  V. 

(4)  Wiener  Vorlegeblsetter,  1888,  tab.  III. 

(5)  B.  C.  H.,  1895,  p.  222,  1. 

(6)  Olympia ,  t.  IV,  Die  Bronzen ,  tab.  XXXVIII,  696. 

(7)  Jahrbuch,  1890,  p.  152,  fig.  4. 

(8)  Anliquites  du  Bosphore  Cimmerien,  tab.  XLII,  p.  92-3  (S.  Reinach). 

(9)  Anlihe  Denhmseler,  I,  tab.  VII,  26  (=  Furtwaengler ,  Beschreibung, 
780). 

vectos  fuisse.  Num  Nereum  memorare  necesse,  Palaemonem  , 
Melicertem,  Phalanthum,  Taranta?  Sigillum  imo  conferre  potes 
in  Acropoli  repertum  (1)  :  similis  videtur  juvenis,  licet  sit  paulo 
recentior.  Ideo  libenter  credam  ectypum,  eodem  in  loco  inven¬ 
tum,  atticum  quoque  fuisse.  Etiam  si  non  atticum  est,  non  est 
cur,  quum  tales  homines  equitantes  tam  multi  memorantur, 
Corinthiacum  esse  nostrum  retineam. 

10.  —  rpu7rou£To;  duobus  in  ectypis  exprimitur  (21 , 38) ,  inter 
se  minime  similibus.  In  uno,  Ptoii  reperto,  quum  appendice 
quadam  rotunda  summa  in  fronte  defixa,  tum  spira  de  capite 
pendente,  differt  monstrum  a  grype  57.  In  altero  (21),  similior 
est  quidem,  nisi  quod  gula  non  est  eodem  modo  aperta.  Sequi¬ 
tur  ut  non  ulla  necessitudine  adducti  simus  ut  ectypa  duo  21 , 
37,  eodem  in  loca  confecta  esse  credamus,  imo  ut  gryps  57  at¬ 
que  duo  YpuTtaieroi  tribus  in  regionibus,  ne  dicam  confecti  sint, 
certo  tamen  elaborari  potuissent. 

Vidimus  autem  cyrenaea  esse  quaedam  exempla  in  quibus 
Ypu7tai£xog  expressus  sit,  nec ,  ut  vulgo  creditum ,  monstrum  esse 
necessario  Corinthiacum.  Cur,  quum  vasa  illa  ionica  adhuc  tam 
male  nota  sunt  quumque  compertum  est  ectypa  nostra  cum  illis 
arcte  conjungi,  admittere  recuses- YpwratVrov  ionicis  ab  exemplis, 
potius  quam  a  Corinthiacis  descriptum  fuisse.  Rem  fateor  non 
certam  esse,  sed,  quum  ionica  exempla  sint  Corinthiacis  anti¬ 
quiora,  multo  veri  similiorem  esse  non  est  quin  confidam. 
Corinthiaca  lamina,  quae  ab  aliis  diversa  est,  forsitan  esset 
Corinthi  confecta  :  etiam  tum,  non  sequeretur  ceteras  quoque 
esse  ibidem  confectas  —  at,  ut  vidimus,  pro  certo  non  est  lami¬ 
nam  esse  Corinthiacam. 

11.  —  Siren  barbata ,  sive  avis  humana  virilique  capite  prae¬ 
dita,  duabus  itidem  in  laminis  sine  ulla  dubitatione  ficta  fuit. 
Quibus  forte  addere  poteris  ectypum  23 ,  sed  sphinxne  in  illa 
reddatur,  an  siren,  quum  minime  certum  sit,  veri  similius 
credidi  sphingem  exprimi.  —  Una  in  lamina,  siren  incedit,  in 
altera,  atque  in  simili  exemplo  Ptoii  invento  (2) ,  sireni  opponi¬ 
tur  alteri. 

Originem  si  quaeres  ex  qua  manavit  ornatus ,  Orientem 
adhuc  invenies,  imo,  ni  fallor,  imus  Oriens.  Exempla  enim 
reperias  nonnulla  sive  habylonica ,  sive  assyria  (3) ,  quibus 

(1)  Catalogue  des  Bronzes  de  VAcropole ,  755. 

(2)  B.  C.  H.,  1892,  p.  368. 

(3)  Dumont-Chaplain,  p.  175. 

exhaustis,  jam  ad  Grseciam  pervenies,  protomas  illas  referens 
seneas,  quse,  diversissimis  in  locis  effossse,  Delphis,  Olym- 
pise,  Athenis  in  Acropoli ,  Ptoii ,  paene  in  omni  templo  reper¬ 
tae  sunt  (1).  Ubi  monstra  expressa  sint,  adhuc  incertum, 
neque,  sine  quadam  hesitatione ,  aut  rhodias  esse  dixi  aut 
cypriacas  (2).  Hoc  vero  in  primis  certum,  asiana  esse  monu¬ 
menta  atque  prorsus  ionica.  —  «  Lecythum  »  addas  «  proto-co- 
rinthiacam  (3),  »  quae  primo  adspectu  unde  orta  sit  ostendit 
(sciunt  enim ,  atque  post  multos  ipse  memoravi  (4) ,  nomen 
«  proto-corinthiacum  »  jure  minime  inventum  fuisse,  neque 
illa  vasa  cum  Corinthiacis  connexa  unquam  fuisse). 

Yasa  equidem  poteris  conferre  Corinthiaca  (5),  in  quibus  siren 
barbata  similem  in  modum  picta  est ,  sed  multo  plura  reperies 
ionica  exempla,  quum  vasa  in  Etruria  inventa,  atque' a  bucchero 
vocata  (6)  (quseque  semper  ionicam  aut  ionicse  simillimam  spi¬ 
rant  artem,  tum  tripoda  tanagrseum  (7) ,  quem  falso  contendunt 
Corinthiaca  vasa  imitari  (8),  quum  contra  atticus  est,  nec  Corin¬ 
thiacis,  sed  ionicis  picturis  natura  affinis.  Neque  ipsa  desunt 
attica  vasa,  nova  atque  in  primis  probantia  testimonia  (9).  — 
Genus  ita  monstratur  esse  ionicum  :  ionica  ergo  ipsa  sunt 
ectypa. 

Peculiaris  vero  est  siren  Eleutheris  reperta  (84),  cujus  barba 
non,  ut  solet,  brevis  amplaque  ,  sed  longa  est  formaque  curva, 
nec  ab  imo  vultu,  sed  solo  a  mento,  ut  nostra  barbiche,  pendere 
videtur.  —  Rara  est  quidem,  ut  facilius  credas,  illa  barbae  spe¬ 
cies,  sed  jamjarn  erat  in  Graecia  nota.  Sigilla  quaedam  fictilia 
Cypri  reperta  (10)  eumdem  in  modum  barbata  exprimuntur.  Si¬ 
milior  vero  ille,  qui  in  pictura  quadam  Myrinae  reperta  prorsus- 


(1)  B.  C.  H  ,  1888,  380-395.  Catalogue  des  Bronzes  de  VAcropole,  764-6. 

(2)  Catalogue  des  Bronzes  de  1'Acropole,  preface,  p.  vii-vm. 

(3)  Journal  of  Hellenic  Studies ,  1890,  p.  179,  fig.  2. 

(4)  B.  C.  H .,  1895.  p.  182,  n.  1.  —  Si  quod  sentio  dicere  audeo  ,  credo,  ut 
nonnulli  senserunt,  vasa  «  proto-corinthiaca  »  esse  chalcidica.  Ita  demum 
intelleges  ea  ionicis  forma  et  arte  adeo  affinia  esse,  atque  in  insulis,  in 
Boeotia  Siciliaque,  tam  frequenter  reperta  esse. 

(5)  B.  C.  H.,  1892,  p.  366,  not.  2.  —  Ibid.,  1895,  p.  194,  444-6. 

(6)  Furtwaengler,  Beschreibung  der  Vasensammlung ,  I,  p.  190,  1609. 

(7)  Archseologische  Zeitung,  1881,  tab.  3,  IV,  p.  30. 

(8)  B.  C.  H.,  1892,  p.  366,  not.  4. 

(9)  Elite  Ceramographique,  II,  tab.  XXV.  Monumenti ,  IX,  tab.  55.  Cat.  of 
Brilish  Musaeum ,  b  215. 

(10)  Quae  mihi  indicavit  E.  Pottier. 

que  vetere  redditur  (1)  :  quod  picturse  genus  paucis  adhuc 
exemplis  pervulgatum  est,  at,  si  talia  nomina  vacua  minus 
essent ,  «  proto-ionicum  »  jure  vocaretur.  —  Inde  clarum  ac 
perspicuum  quale  exemplar  faber  sit  noster  imitatus  :  num 
quis  posthac  Corinthiacum  esse  ectypum  amplius  praetendere 
poterit? 

12.  —  Inter  sphinges,  viriles  femineasque  necesse  est  ut 
distinguas,  quas  duas  monstri  formas  in  ectypis  invenias  ex¬ 
pressas. 

13.  —  Sphinx  in  plerisque  laminis  femineo  vultu  praedita 
ostenditur,  ut  monstrum  Graeci  solebant  effingere.  Sed  diversis 
quibusdam  modis  expressa  est.  Si  forte  sedet ,  aut  crura  ante¬ 
riora  humi  simpliciter  reposita  sunt  (12  A,  48  B,  59-60),  aut 
crurum  unum  tantum  repositum  est,  altero  sublato  (20  A),  aut 
crura  anteriora  incedere  videntur,  sedente  tamen  atque  immoto 
manente  monstro  (37).  Ceteris  in  ectypis,  libere  incedit,  sive  ad 
dextram,  sive  ad  sinistram  versa  (49,  61-79).  Cunctis  vero  in 
laminis,  sphingi  alteri  aut  eodem  modo  sedenti  aut  incedenti 
opponitur,  ramo  saepius  inter  animalia  posito. 

Quae  discrevimus  in  ectypis,  rursus  in  vasis  aliisque  in  mo¬ 
numentis  reperiemus,  nec  attoniti  ullo  modo  erimus,  si  rursus 
ectypa  detegemus  ionicorum  exemplorum  esse  simillima. 

Sphinx  sedens,  cruribus  anterioribus  humi  positis,  saepius  in 
vasis  redditur.  Corinthiaca  confiteor  esse  nonnulla  exempla,  in 
quibus  paria  sphingum  expressa  videas  (2).  —  Sed  cyrenaea 
plura  reperias  vasa  (3),  aut  melias  amphoras  (4),  aut  Clazome¬ 
nios  sarcophagos  (5),  aut  «  attico-corinthiaca  »  monumenta  (6) 
(de  quibus  vide  quae  supra  notavimus),  aut  denique  attica  (7). 
Imo,  illis  in  monumentis,  quae  cuncta  sunt  ionica,  sphinges 
duas  reperias  ita  oppositas  ut  sunt  in  ectypis. 

Si  crurum  unum  sublatum  est,  ionica  non  est  quin  invenias 

(1)  Pottier-Reinach,  Myrina,  II,  tab.  LI,  p.  499-504,  p.  585. 

(2)  Rayet-Collignon ,  C&ramique ,  p.  65,  fig.  34.  —  Monumenti ,  VI, 
tab.  XIV. 

(3)  Archseologische  Zeitung,  1881,  tab.  12,  4;  13,  6  (12);  —  tab.,  11,  1; 
12,  1  (18);  —  tab.  10,  2;  11,  3  (19). 

(4)  ’E  cp  y)  p.  e  p  C  c  ’ApxaioXoYtx^,  1894,  tab.  12. 

(5)  Antihe  Denkmaeler ,  I,  tab.  XLIV,  XLVI,  2.  — Monumenti ,  XI,  tab.  53, 
54.  —  Revue  des  Eludes  grecques,  1895,  tab.  I.  —  D.  C.  H.,  1895,  fig.  1,  p.  71. 
—  At  crura  sunt  nonnunquam  anteriora  aliter  posita. 

(6)  Athenische  Mittheilungen ,  1893,  tab.  II,  p.  57-9;  ibid.,  1890,  tab.  XII, 
A,  p.  327;  p.  325,  fig.  A. 

(7)  Elite  Ceramographique,  III,  tab.  LXXVII,  p.  194. 

exempla  in  quibus  duae  incedunt  sphinges,  interpositum  florem 
quasi  ascendentes  (1).  Sedent  autem  in  clazomenia  quadam  pic¬ 
tura  (2)  atque  in  tanagraeis  ectypis,  quae  artis  sunt  valde 
ionicae  (3). 

Si,  sedente  monstro,  crura  incedunt  anteriora,  notum  est 
quam  saepe  in  «  tabulis  »  aut  in  oenochois  pictores  rhodii  ita 
depinxerint,  sive  monstra,  sive  quae  reddiderunt  animalia. 
Atque ,  ut  aliud  reperiam  ionicum  exemplum ,  picturam  refe¬ 
ram  Clazomeniam,  in  qua  sphinx  ectyporum  prorsus  est  si¬ 
milis  (4). 

At  multo  magis  res  ita  se  habet,  quum,  ut  in  nostris  laminis 
Orchomeni  repertis,  sphinx  incedit  libero  certoque  gressu.  Nam 
nunquam  incedit  in  vasis  Corinthiacis  (5).  Si  in  pictura  quadam 
«  proto-corinthiaca  »  progredi  videtur  (6),  eo  comprobatur,  quod 
supra  indicavimus,  talia  vasa  Corinthiacorum  esse  penitus  dis¬ 
similia.  Contra,  mycenseis  in  exemplis  (7),  in  assyriis  aut  cy¬ 
priis  poculis  (8),  in  monumentis  artis  «  etrusco-phceniceae  »  (9), 
in  meliis  (10),  rhodiis  (11),  ionicis  (12),  proto-atticis  (13)  vasis, 
incedit  ut  progreditur  in  laminis.  —  Nonne  documentum  est 
quum  insigne,  tum  certissimum,  ectypa  nostra  affinitate  qua¬ 
dam  cum  Ionia  conjungi? 

Ita ,  si  quaeris  quomodo  monstrum  posuerint  fabri,  eos  more 
ionico  sphingem  rettulisse  planum  est.  Nunc  vero  quaerendum 
quae  sphingis  sit  forma  ac  statura,  qualis  ergo  fuerit  aerarii  ars 
nostri. 

Duo  sunt  sphingum  genera,  quae  'facilius  in  ectypis  discernas. 
Crassum  est  unum,  pingui  atque  ineleganti  corpore,  vultu  quasi 


(1)  Perrot,  Histoire  de  VArt,  III,  tab.  9,  fig.  152;  p.  789,  fig.  552.  —  Jahr- 
buch ,  1887,  tab.  8,  p.  89. 

(2)  Monumenti,  XI,  tab.  53  (1883). 

(3)  Athenische  Mittheilungen ,  1879,  p.  55.  B.  C.  H .,  1888,  p.  496,  508. 

(4)  Revue  des  Eludes  grecques,  1895,  tab.  I. 

(5)  B.  C.  H.,  1892,  361 ;  1895,  p.  222,  2. 

(6)  Archseologische  Anzeiger,  1891,  p.  16,  2,  fig. 

(7)  Das  Kuppelgrab  v.  Menidi ,  p.  20. 

(8)  Layard,  The  Monuments  of  Niniveh,  tab.  LVIII,  E. 

(9)  Monumenti ,  VIII,  tab.  XXVI.  Notizie  degli  Scavi,  1887,  tab.  XVI,  1. 

(10)  Jahrbuch,  1887,  tab.  12. 

(11)  Archseologische  Anzeiger ,  1892,  p.  170, 174  (fig.).  —  B.  C .  H.,  1895,  p.  75, 
fig.  2.  —  Rayet-Collignon,  p.  49,  fig.  28. 

(12)  B.  C.  H.,  1893,  p.  435-6,  fig.  8.  —  Jahrbuch ,  1895,  p.  44,  fig.  8  (=  b  122). 
—  Ibid.,  1889,  tab.  5-6,  3,  3a,  p.  224-5. 

(13)  Athenische  Mittheilungen ,  1895,  tab.  III,  2,  p.  121-6. 


-  59  — 


rotundo,  carnis  mollifiaeque  prorsus  refertum  (1).  Gracilius  est 
alterum,  longo  corpore  atque  curva  elegantique  forma,  gracili 
collo ,  exili  vultu ,  arte  quasi  perfecta  expressum  (2).  Sciunt 
autem,  saepiusque  dixerunt  docti,  mollitiem  quamdam  atque 
crassitudinem  formae  artis  ionicae  esse  propriam  ac  peculiarem. 
Nonne  genus  alterum,  elegantius  multo,  Corinthiacum  esset, 
«  peloponnesiaca  »  illa,  quam  volunt,  simplicitate  in  primis 
distinctum  (3)?  Si  tiara  sphinges  carent,  quae  in  vasis  Corin¬ 
thiacis  saepius  redditur,  oh  formam  quadratam  exiguamque 
ectypi,  non  ullam  aliam  oh  causam,  deserta  fuit  (4).  Abundant 
ergo  argumenta  quae  ectypa  probant  esse  Corinthiaca  (5). 

Ut  ordine  respondeam,  tiaram  non  credo  ideo  non  expressam 
fuisse,  quod  spatio  faber  carebat  idoneo.  Nam  sphinges  duae 
(12  A,  23)  flore  caput  tectae  sunt,  atque,  in  ectypo  similiore, 
Eleutheris  reperto,  capita  invenias  tiaram  haud  aliter  quam  in 
vasis  ferentia  (6).  —  Ut  «  majora  canamus  »,  si  duorum  gene¬ 
rum  unum  est  Corinthiacum,  necesse  fieri  mihi  videtur  ut  alte¬ 
rum  sit  ionicum ,  nam  signa  illa  mollitiae  quae  tam  severe  ar¬ 
guuntur  in  exemplis  ionicis,  cuncta  in  ectypis  37,  44,  61-79 
rursus  reperiuntur.  Sic,  quum  Corinthiacas  haberemus  laminas, 
tum  ionicas ,  quod  eo  magis  fit  singulare  quod  ectypa  illa, 
forma  quidem  similiora,  arte  vero,  ut  volunt ,  maxime  diversa 
eodem  in  loco  ac  prope  idem  templum  reperta  fuerunt  (cf.  ec¬ 
typa,  44,  48,  Ptoii  itidem  reperta,  arte  vero  inter  se  abhor¬ 
rentia).  Nec  bene  video  quomodo  ac  quando  arti  ionicae,  quam 
priorem  esse  vulgo  credunt,  ars  suceederit  Corinthiaca. 

Sed  prorsus  errant  qui  contendunt  ionicam  artem  unam  esse 
atque  pingui  mollitie  in  primis  insignem.  Si  ionicum  adjecti¬ 
vum  nomen  idem  valet  ac  asianum  aut  «  graeco-asianum  »  (at¬ 
que  ut  ita  valeat  necesse  fit),  nonnulla  genera  discernas  quae 
aequo  jure  voces  ionica,  quaeque  crassitudine  illa  saepe  om¬ 
nino  carent  quam  ita  reprehendunt.  Non  equidem,  quae  alio  in 
opusculo  scripsi  (7),  hic  repetere  possum,  sed  sphinges  opponam 
duas  ,  quae  valde  sunt  ionicae ,  neque  tamen  pingui  corpore 

(1)  37,  44  (Ptoii  reperta).  —  61-79  (Orchomeni). 

(2)  (2  A  (in  Acropoli  inventum),  20  A  (Corinthi?),  23  (ibidem),  48-9  (Ptoii). 

(3)  B.  C.  H.,  1892,  p.  360,  n.  1. 

(4)  B.  C.  H.,  1892,  p.  359,  n.  3. 

(5)  De  forma  alarum  semper  curva,  de  punctisque  quae  in  crure  summo 
posita  sunt,  vide  quae  supra  notavi. 

(6)  Journal  cf  Hellenic  Studies ,  1892-3,  p.  251,  fig.  21. 

(7)  Catalogue  cies  Bronzes  de  V  Acropole,  preface,  passim. 

sunt  insignes,  sed  contra  proceritate.  Yas  primum  afferam,  in 
Musaeo  Britannico  servatum  (1),  quod  chalcidicum  quidam 
esse  volunt,  quod  vero  multo  verius  E.  Pottier  contendit  esse 
«  attico-ionicum  (2)  ».  Sphinx  autem  persimilis  in  pictura  red¬ 
ditur  ejus,  quae  in  ectypis  expressa  est.  Nec  crassior  est  sphinx 
quam  Naxii  Delphis  dedicavere,  quamque  Gallis  contigit  paene 
totam,  nuper  effodisse.  Quihus  exemplis  sphingem  addam  aeneam 
Athenis  in  Acropoli  inventam  (3) ,  et  quam ,  simul  ac  adspexe- 
ris,  dicas  esse  eamdem  quam  quas  in  ectypo  videas  12  A,  in 
Acropoli  itidem  reperto.  —  Non  jam  concludere  velim  ecty¬ 
pum  esse  in  Attica  confectum,  sed  pro  certo  haheo  opus  esse 
valde  ionicum.  —  Nunc  enim  transeundum  ad  vasa  Corinthiaca. 
Sphinges  quidem  plures  reperias  in  vasis  expressas,  sed,  inter 
tot  exempla,  vix  pauca  inveneris  in  quibus  monstrum  sit  proce¬ 
ritate  elegantiaque  perspicuum  :  ceteris  in  picturis ,  pingui  est 
corpore,  crassiore  vultu,  rudi  prorsus  arte,  pejus  etiam  quam 
ionicis  in  monumentis  depicta.  Si  rara  illa  exempla  fahri  imi¬ 
tati  sunt,  felices  ducendi  quihus  contigerit  phoenica  vidisse  — 
stultiores  vero  habendi  qui  ionica  exempla  adspicere  recusarint. 
Neque  ulla  ratione  adducti  sumus  ut  stultos  illos  esse  cre¬ 
damus. 

Ut  de  sphingibus  absolvam,  duarum  sphingum  capita  flore 
quodam  diverso  tecta  invenias,  aut  spiris  longis  (23),  aut  sim¬ 
plicioribus  (12  A),  confecto.  De  priore  (ayivGxou  genere  non  est 
quod  longius  disseram ,  similis  enim  palma  in  ectypo  quodam 
eburneo  (4)  atque  in  pictura  pernota  cyrensea  (5)  redditur.  Sed 
alterum  significantius  est.  In  fragmento  quodam  attico  de  tran- 
sition  (6) ,  sphinges  duae  tali  aut  similiore  flore  ornatae  sunt 
(minime  editori  E.  Pernice  assentire  possum,  qui  spiram  refert 
mycenaeam,  illa  est  enim  longe  diversa).  Quod  ornamentum  in 
exemplo  «  proto-corinthiaco  »  sireni  attribuitur  (7),  atque  in 
amphora  attica  posteriore  (8),  Nicosthenis  opere,  Eridi  aut  Vic¬ 
toriae  volitanti.  Si  duo  exempla  attica  retineo,  quorum  secun- 

(1)  Journal  of  Hellenic  Studies,  1884,  p.  220,  A,  tab.  41  (Smith). 

(2)  Catalogue  des  Vases  antiques ,  I,  p.  157. 

(3)  Catalogue  des  Bronzes  de  VAcropole,  444,  fig.  111,  p.  153. 

(4)  Musei  etruschi ,  tab.  VIII,  fig.  10. 

(5)  Archseologische  Zeitung,  1881,  tab.  12,  4;  13,  6,  n°  12  =  Dumont- 
Chaplain,  p.  300-1,  15. 

(6)  Athenische  Mittheilungen ,  1895,  tab.  III,  1,  p.  116-121. 

(7)  Journal  of  Hellenic  Studies ,  1890,  p.  179,  fig.  2. 

(8)  Wiener  Vorlegeblsetter ,  1890-1.  tab.  I,  1. 

dum  ectypi  similius  est,  nonne  mihi  concludere  licet  florem 
esse  non  ionica  tantum,  sed  attica  prorsus  forma.  Ita  intelleges 
corpus  monstri  idem  esse  in  ectypo  quam  in  pictura  quam  vo¬ 
cavimus  «  attico-ionicam  ».  Nec,  quod  ad  me  quidem  attinet, 
difficilius  credam,  ectypum  esse  in  Attica  confectum.  —  Quod 
vero  demonstratum  satis  esse  confido,  sphingem  id  est  ionicam 
potius  in  ectypis  quam  Corinthiacam  exprimi. 

14.  —  Sphinx  harbata  duobus  in  ectypis  apparet,  sive  sedens 
(2  G),  sive  incedens  (58),  semper  vero  sphingi  alteri  opposita.  — 
De  quo  ornamento  facilius  erit  disserere,  nam  sphinx  harbata, 
ut  vulgd  notum  est,  nunquam  in  vasis  Corinthiacis  expressa 
est  (1)  :  de  origine  Corinthiaca  non  est  posthac  ut,  de  duobus 
illis  saltem  laminis,  amplius  dicere  possint. 

Sphinx  autem  barbata  nonnullis  in  monumentis,  ut  de  aegyp- 
tiacis  taceam,  assyriis  (2),  asianis  (3),  cypriis  (4),  etruscis  (5), 
«  etrusco-phceniceis  (6)  »,  imo  atticis  (7),  graecisque  veteri¬ 
bus  (8).  Frustra  contenderunt  tale  monstrum  imperitia,  seu  pic¬ 
toris,  seu  fabri  inventum  fuisse  (9),  nam,  si  reperis  forte  sphin¬ 
gem  barbatam  sphingi  feminese  oppositam  (10),  non  casu  accidit 
ut  Phidias  in  sede  olvmpiaca.  sphinges  finxerit  barbatas  (11), 
neque  ut  segyptiacum  vetus  imitatus  fuerit  ornamentum.  P] 
vita  contra  ductum  est,  quum  Graeci  sphinges  femineas  tantum 
mitioresque  reddidissent,  eos  nonnunquam  meminisse  monstri 
quod  in  iEgypto  tam  fere  mortales  occupat.  Hoc  vero  notandum 
est ,  Ionicis  tantum ,  ut  quibus  Asiae  propioribus,  talem  sphin¬ 
gem  notam  esse,  minime,  ut  remotioribus,  Corinthiis.  —  Quod 
ad  spiram  attinet ,  quae  de  capite  sphingis  pendet  Orchomeniae 
(58),  sciunt  talem  ornatum  esse  in  cunctis  monumentis  frequen- 
tissimum ,  sed  persimilem  spirae  formam  in  una  reperiri  pic- 


(1)  B.  C.  H.y  1895,  p.  195,  449;  p.  222,  3. 

(2)  Longperier,  Antiq.  de  France,  1854,  p.  106  (=  Dumont-Chaplain, 
p.  175). 

(3)  Perrot,  Exploratiori  de  la  Galatie,  tab.  LXV,  LXVII. 

(4)  Perrot,  Hist.  de  l’Art,  III,  p.  707,  fig.  519. 

(5)  Anzeiger ,  1893,  p.  82. 

(6)  Monumenti,  VIII,  tab.  XXVI.  —  Notizie  degli  Scavi,  1887,  tab.  XVI,  1. 

(7)  Athenische  Mittheilungen ,  1895,  tab.  III,  1. 

(8)  Archseologische  Zeitung ,  1885,  237.  —  Carapanos,  Dodone  et  ses  ruines, 
tab.  XX,  1. 

(9)  Athenische  Mittheilungen ,  1895,  p.  116-121  (E.  Pernice). 

(10)  Monumenti ,  VIII,  tab.  XXVI. 

(11)  Jahrbuch ,  1889,  p.  128-9. 

tura  naucratica  (1),  quam  inutile  esset,  credo,  monstrare  esse 
ionicam. 

15.  —  Centaurum  in  uno  ectypo  reperias  orchomenio  (80), 
sed,  si  monstrum  cum  ceteris  Centaurorum  figuris  conferes, 
statim  agnoveris  feram  eSse  singularis  cujusdam  naturae,  quae 
non  modo  alata  est,  sed,  contra  morem  Centaurorum,  neque 
equina,  neque  humana  crura  habet-,  sed  contra  leonina.  Caven¬ 
dum  vero  ne  figurae  penitus  credas,  quae,  non  ita  est  ac  volue¬ 
rim,  ad  verum  delineata,  multo  vero  gracilioribus  longioribusque 
in  ectypo  praedita  pedibus. 

Centaurum  autem  vulgo  dicunt  non  unquam  a  Graecis  alatum 
reddi  (2),  sed  semper  equi  esse,  tergo,  simillimum.  —  Quod  fa¬ 
teor  saepius  fieri,  sed,  ut  solet,  exceptis  tantum  excipiendis. 
Tria  enim  exempla  afferre  possum  (neque  tria  tantum  re  vera 
esse  possunt),  in  quibus  sine  ulla  dubitatione  centaurus  adest 
alatus.  In  poculo  nigro  chiusino,  generis  ejusdem  quod  a  buc- 
chero  vocatur  (3),  in  pictura  Athenis  inventa  atque  artis  quae 
dicitur  geometrica  exemplo  (4),  in  cantharo  etrusco  musaei  be- 
rolinensis  (5),  centaurus  sine  dubio  alatus  redditur.  In  tertio 
vero  monumento  est  nostri  monstri  valde  similis ,  nam  non  so¬ 
lum  manibus  fustem  tenet,  sed  pedibus  est  quoque  leoninis. 

Scio,  eodem  in  cantharo,  sphinges  exprimi  similiter  incedentes 
fustemque  bracchio  ferentes.  Fieri  ergo  potuisset  ut  faber,  duo¬ 
bus  juxta  positis  monstris,  omnes  corporis  partes  ad  verum  de¬ 
lineare  minime  curasset,  centaurique  pedes  tanquam  sphingum 
effecisset  leoninos.  — Sed,  non  uno  in  exemplo,  centaurus  ita 
apparet.  In  nostro  ectypo,  nulla  sphinx  juxta  redditur  :  cur  er¬ 
rorem  iterum  fabri  incuses,  eo  minus  veri  similiorem,  quod 
secundus  esset,  atque  in  regione  et  in  arte  diversioribus. 

Igitur  potius  admittam  non  modo,  quod  certum  est,  Centau¬ 
rum  interdum  esse  alatum,  sed  etiam  leoninis  cruribus  nonnun- 
quam. praeditum  esse.  —  Neque  fortuitum  est  aut  casu  accidit 
ectypum  Orchomenium  cum  vasis  illis  in  Etruria  repertis  atque 
sive  caelatis ,  sive  fictilibus  ectypis  ornatis ,  arcta  necessitudine 
esse  connexa.  Quae  enim  exempla,  ut  planum  est  cuiquam  mo- 

(1)  Naucratis,  II,  tab.  VI. 

(2)  Athen.  Miltheilungen ,  1895,  p.  114.  —  Roscher,  Lexikon ,  Kentauren, 
p.  1079. 

(3)  Annali,  1877,  tab.  UV,  7,  7a,  p.  407  (Helbig). 

(4)  Athenische  Mittheilungen,  1893,  VII,  111-5,  fig.  10. 

(5)  Gerhard,  Antihe  Bildwerke,  452b  =  Furtwsengler,  Beschreibung  der 
Vasensammlung,  1541,  t.  I,  p.  174. 

numenta  graeca  vetera  conferenti,  licet  sint  forte,  —  quod  non¬ 
dum  est  compertum,  — in  Italia  confecta,  —  graecam  spirant 
artem,  eamdemque  prorsus  ionicam.  Quo  probato,  sequitur  duo¬ 
bus  ectyporum  generibus,  quum  fictilibus,  tum  aeneis,  origi¬ 
nem  eamdem  certo  attribui  posse,  id  est  Ioniam. 

16.  —  Inter  Gorgonis  figuras,  illam  primum  excipiam,  in  qua 
monstrum  apparet  vultu  immani,  corpore  anguibus  repleto.  Non 
ullum,  credo,  exemplum  similius  reperiam,  quam  Athenarum 
quarumdam  aegidas  in  vasis  atticis  expressas,  amplexu  com¬ 
plexuque  serpentium  haud  aliter  horrentes. 

17.  —  Dissimiles  sunt  figurae  illae  alatae  quae  quinque  in  ec¬ 
typis  (20  B,  25  B,  27  A,  28  A,  41),  sive  in  dextram,  sive  ad 
sinistram  currentes  apparent,  arcum  interdum  manu  tenen¬ 
tes  (28  A).  —  Saepius  alae  sunt  forma  illa  curvata,  quam  volunt 
esse  Corinthiacam,  quam  contra  supra  monstravi  non  minus 
esse  ionicam.  In  uno  exemplo  aliter  curvae  sunt,  non  secus  ac 
in  sigillo  quodam  aeneo  Athenis  in  Acropoli  reperto  (1),  atque 
in  multis,  quum  cyrenaeis,  tum  ionicis  picturis.  In  alio  autem, 
quum  duae  tantum  alae  redduntur,  alteram  sublatam  videas, 
reclinatam  alteram,  —  quod  re  vera  rarum  est  in  veteribus  mo¬ 
numentis,  licet  idem  notare  possis  in  quibusdam  aliis  exemplis. 
In  ectypo  illo  aeneo  in  musaeo  Karlsruhe  servato ,  eodem  modo 
alatus  est  qui  currit  ad  dexteram  daemo  (2) ,  atque  ita  rursus 
Hermes  in  amphora  attica  depictus  (3). 

Pluris  vero  scire  refert  quae  persona  iis  in  ectypis  reddatur, 
Gorgone  sit  an  alatus  quilibet  daemo  (4).  ; —  Quod  ad  duas  lami¬ 
nas  attinet,  olympiacam  unam,  alteram  Ptoii  repertam  (27  A, 
41  ),  non  credo  ullam  restare  difficultatem,  nam,  prope  zonam 
angues  apparent  quos  Gorgo  manibus  tenet,  quum  in  bceotico 
exemplo,  tum,  ut  recte  agnovit  M.  Holleaux,  in  olympiaco  (5). 
At  enim  serpentes  desunt  qui  paene  semper  vultum  Gorgonis 
complectuntur,  crines  vero  apparent,  ut  in  multis  atticis  monu¬ 
mentis,  ordine  dispositi  (6).  Quid,  si  Gorgo,  in  nonnullis  exem¬ 
plis  ,  sive  in  vetere  asiano  nummo  (7) ,  sive  in  clypeis  Athenis 


(1)  Catalogue  des  Bronzes  de  VAcropole,  809. 

(2)  Schumacher,  Beschreibung  der  Sammlung  antiher  Bronzen ,  tab.  VI,  1, 
268,  p.  47-8. 

(3)  De  Witte,  Elite  Ceramographique,  II,  tab.  XXXVI,  D,  p.  113. 

(4)  Dumont-Chaplain,  p.  298,  not.  3. 

(5)  B.  C.  H.,  1892,  p.  350,  not.  3. 

(6)  Wiener  V orleg eblaetter ,  1888,  tab.  II  (Urania). 

(7)  Roscher,  Lexihon ,  p.  1708,  fig. 

in  Acropoli  repertis  (1),  nonnunquam  sine  anguibus  apparet, 
lingua  tantum  pendente,  grandibusque  oculis  solum  terribilis? 

De  ceteris  ectypis  non  ita  facile  judicium  exercueris,  nam  la¬ 
mina  pessime  servatur  (25 ,  B) ,  aut  caput ,  quae  pars  maxima 
viri,  haud  quaquam  est  integrum.  —  Quintum  vero  exemplum 
(28,  A),  confido  non  esse  Gorgonem,  nam  arcum  nunquam  tenet 
monstrum.  Quum  contra  Herakles  non  unquam  videtur  alatus, 
restat  tantum  ut  daemo  exprimatur,  naturae  minus  certae,  Gor¬ 
goni  vero  xripique  similis. 

Duas  ita  tantum  Gorgones  sine  ulla  dubitatione  agnovimus. 
Restat  ut  monstra  conferamus  cum  ceteris  graecis  similibus 
exemplis.  Quod  si  facere  tentamus,  statim  planum  est  pauca 
admodum  esse  monumenta  in  quibus  Gorgo  manibus  tenet  ser¬ 
pentes.  Licet  Hesiodus  monstrum  ita  depinxerit,  quum  fabri , 
tum  pictores  poetam  raro  secuti  sunt.  Nonnulla  referam  etrusca 
vasa  quae  generis  sunt  a  bucchero  vocati  (2),  atticaque  (3)  plura, 
inter  quae  vas  eminet ,  Amasis  opus  ,  prorsus  ergo  ionicum  (4). 
Non  nego  «  chitonem  »  Gorgonis  esse  brevem,  formae  quae  di¬ 
citur  dorica,  sed,  ne  multas  similes  figuras  memorem  Athenis 
in  Acropoli  repertas  (5),  notum  est  ionica  non  deesse  monu¬ 
menta  quae  personas  reddant  tali  veste  indutas.  Igitur  ectypa 
necesse  est  ut  dicantur,  si  non  ionica,  saltem,  quod  paene  idem 
est,  ionicorum  monumentorum  persimilia. 

Si  de  monstris  quae  dixi  repeto,  non  solum  origine  sunt,  quod 
luce  clarius  patet,  Orientis  propiora,  atque  ex  Asia  iEgyptoque 
in  Graeciam  lento  migrarunt ,  sed ,  sub  illa  ipsa  forma,  sub  qua 
in  ectypis  apparent,  ionicae  artis  paulum  abest  ut  exempla  esse 
videantur.  Quid  vero  ?In  ionicis  tantum  monumentis,  gryps  in¬ 
cedit,  sphinx  apparet  barbata,  centaurus  alatus  adest,  Gorgo 
manibus  tenet  angues  —  artem  imo  si  respicies  qua  monstra  de- 
lineata  expressaque  fuerunt,  grypem  invenies,  forma  gulae,  esse 
ionicum,  sphingem,  corporis  gracilitate,  atticam  ionicamque 
videri,  centaurum  Gorgonemque,  sive  pedibus,  sive  alis,  exem¬ 
pla  referre  prorsus  ionica.  —  Hoc  ergo  retineamus ,  quod  atti¬ 
net  ad  monstra,  ectypa  necesse  fieri  ut  sint  ionica. 


(1)  Catalogue  des  Bronzes  de  VAcropole,  263-4,  fig.  60,  p.  91*2, 

(2)  Furtweengler,  Beschreibung  der  V asensammlung ,  I,  1694. 

(3)  Journal  of  Hellenic  Studies,  1884,  p.  220,  tab.  43. 

(4)  Wiener  Vorlegeblaetter,  1889,  tab.  IV,  lb. 

(5)  Catalogue  des  Bronzes  de  VAcropole,  799-814. 

C.  —  De  scenis  diversis. 


18.  —  Tribus  in  speculis,  2  B,  3  B,  4  B,  juvenis  apparet,  longa 
ionicaque  ves-te  indutus,  manibus  ramum  floremque  loti,  sive  te¬ 
nens,  sive  tollens.  Incertum  est  quidem  virne  sit  an  femina,  nam 
vestis,  primo  adspectu,  potius  esset  feminea,  sed,  multis  in  exem¬ 
plis,  sive  in  statuis  (1),  sive  seneis  in  sigillis (2),  viri  expressi  sunt, 
ionico  amictu  haud  aliter  obducti.  Gallus  vero,  qui  in  lamina 
2  B  prope  juvenem  incedit,  feminae  minime  convenire  videtur, 
quum  contra  pernotum  est  quam  saepe  in  manibus  puerorum  sae- 
piusque  deliciarum  positus  appareat.  Hoc  vero  certum  est,  si 
incertum  quae  persona  reddatur,  ionicam  esse,  quum  vestem 
quam  delegit,  tum  artem  cum  qua  figuram  faber  expressit.  Ne- 
cesse  non  fit  ut  «  Spem  »  «  Junonemque  Lanuvinam  (3)  »  me¬ 
morem  xopacque  illas  innumeras,  sive  marmoreas,  sive  fictiles, 
sive  aeneas,  quum  Athenis  in  Acropoli,  tum  paene  in  unoquoque 
grseco  templo,  repertas. 

Addere  possim  duas  illas  feminas  quae,  in  ectypo  Eleutheris 
reperto  (36  A),  prope  Augen  incedunt,  vittam,  ramum,  coronam¬ 
que  tenentes  —  sed  longe  diversam  ob  causam  in  lamina  red¬ 
duntur,  quae  non  tabulam  implent  tantum  ac  decorant ,  sed  alii 
scenae  adsunt,  quasi  testes  sodalesque.  Si  vero  artem  solam 
respicies,  feminae  sunt  juvenum  nostrorum  valde  similes,  nihi¬ 
loque  minus  ionicae. 

19.  —  Duobus  in  ectypis  bceoticis  inter  se  margine  communi 
conjunctis,  duo  juvenes  apparent,  qui,  manibus  sublatis,  coro¬ 
nam  invicem  tendere  ac  accipere  videntur  (45).  — ■  Qui  laminas 
edidit,  M.  Holleaux,  jure,  ut  supra  vidimus,  stelam  contulit  pe- 
loponnesiacam  (4),  in  qua  stat  quidem  virorum  unus,  nec,  ut 
in  ectypis,  incedit,  sed,  quum  gestu,  tum  corporis  forma,  simi¬ 
lior  est  boeotici  nostri  exempli.  Stelae  nonnulla  addere  licet 
monumenta,  sive  Dipyli  vasa,  sive  ectypum  fictile  in  argivo 
Heraeo  inventum  (5),  ubi  duo  viri,  bracchiis  itidem  sublatis 

(1)  Catalogue  des  Musees  d'Alhenes ,  p.  107  (633). 

(2)  Catalogue  des  Bronzes  de  VAcropole,  802. 

(3)  Rcemische  Mittheilungen,  1895,  19  a-c,  p.  296-7  (Petersen), 

(4)  Athenische  Mittheilungen,  1883,  tab.  XVIII,  2. 

(5)  Quod  mihi  petenti  liberaliter  communicavit  Richardson  atque  deli¬ 
neavit  J.  C.  Hoppin. 

sive  inter  se  dimicare  videntur,  sive,  contra,  sibi  invicem  imper¬ 
tire  salutem  :  gestus  ergo  maxime  vetus  esse  videtur,  corona¬ 
que  tantum,  fabri  aut  stelam  aut  ectypum  a  ceteris  similibus 
exemplis  distinguere  conati  sunt. 

Ita  scena  ipsa  minime  est,  sive  in  stela,  sive  in  lamina,  pe- 
loponnesiaca  —  ars  vero  multo  minus  etiam.  Ostendi  enim  talem 
corporis  formam  nihilo  dici  posse,  seu  «  geometricam,  »  seu 
«  peloponnesiacam  (1).  »  —  Quid  de  subtili  ingenio,  quo  forte 
adductus,  faber  ita  repleverit  ectypum,  ut  vacui  nil  propemo- 
dum  restaret,  quod  volunt  signum  esse  artis  Corinthiacae.  Si 
res  ita  se  haberet,  quomodo  potuerunt  ii  qui  tabulas  pinxerunt 
Corinthiacas  non  modo  res  tam  male  reddere,  sed,  quod  maxime 
refert,  tam  confuse,  ita  ut  margines  raro  scenam  totam  conti¬ 
neant  (2),  saepiusque  aut  vacua  restet  pars  magna  tabulae,  aut 
inchoatum  in  modum  repleatur.  Quod  si  vasa  contuleris  rhodia 
aut  ectypa  Rhodi  confecta  (3),  nil  contra  tantum  mirabere  quam 
solertiam,  qua  usi  sunt  fabri,  ut  tabulam  scena  totam  decorent. 

20.  —  In  ectypo,  Athenis  in  Acropoli  reperto,  feminam  agno¬ 
visse  credidi  sedentem  atque  coronam  alii  viro  stanti  tenden¬ 
tem  (15  A).  Non  nego  laminam  esse  pessime  servatam,  nec 
figuras  certum  in  modum  posse  discerni.  Sed,  si  non  oculis 
fallor,  sique  vera  est ,  quam  dixi ,  imago ,  ionica  tantum  monu¬ 
menta  cum  ectypo  conferre  possim  (4)  (de  stela  «  peloponne- 
siaca,  »  in  qua  talis  scena  redditur,  vide  quse  supra  notavi). 
Ectypum  ergo  ionicum  esset ,  quod  intelleges ,  si  memineris 
laminam  fuisse  in  Attica  inventam. 

21.  —  De  simili  ectypo  (19),  eodem  in  loco  invento,  non  am¬ 
plius,  quam  de  praecedente  disseram.  Nam,  si  bene  discernis 
sedentem  hominem  atque  dextram  alteri  porrigentem ,  frustra 
tentes  scenam  certo  explicare,  nec,  meo  quidem  sensu,  interest 
multum  responsum  hic  fingere ,  cui  alius  aliud  opponet ,  non 
minus  ingeniose  inventum ,  non  vero  ,  quod  pluris  refert ,  ullo 
modo  magis  certum. 

22.  —  Puer,  qui  in  ectypo  31  equitans  redditur,  in  vasis  ste¬ 
lisque  graecis ,  paene  in  unaquaque  regione  expressis ,  haud 
aliter  exprimitur.  Ita  frequens  est  scena,  ut  exempla  referre  vix 
sit  necesse.  Corinthiacis  quidem  in  monumentis  nonnunquam 


(1)  Catalogue  des  Bronzes  de  VAcropole,  46,  p.  18-9. 

(2)  B.  C.  H.,  1895,  p.  191,  not.  5. 

(3)  Salzmann,  Camiros,  tab.  1. 

(4)  Catalogue  des  Bronzes  de  VAcropole,  preface,  p.  xx. 

eques  apparet,  sed  in  cypriis  poculis,  sive  aeneis,  sive  argenteis, 
jamdudum  notus  erat,  qui  in  stela  Dorylese  reperta  (1),  in  me- 
liis  picturis  (2),  in  nonnullis  atticis  funebribus  ectypis  (3),  in 
ionicis,  «  attico-corinthiacis  »que  vasis  similiter  exprimitur. 
Corinthiaca  quidem  reperias  equitantium  exempla,  multo  plura 
vero  ionica  :  quae  quum  ita  sint,  nonne  satius  est  credere  ionica 
ex  arte  puerum  esse  desumptum  ? 

Si  scenas  illas  quinque  repetemus,  difficilius  de  illis  dijudices, 
quum  duo  minus  certae  sint  ceteraeque  non  ita  definitae  fuerint 
quam  monstrorum  aut  animalium  formae.  Sed ,  puero  excepto 
qui  Corinthiacus  ipse  minus  est  quam  ionicus,  juvenes  stantes 
ionici  valde  videntur,  supraque  diximus  cur  coronam  tenentes 
viri  ionici  quoque  satius  sint  quam  Corinthiaci.  —  Hoc  ergo 
retineamus ,  quod  ad  scenas  illas  diversas  attinet ,  ionica  esse 
videri  quae  amplexi  sumus  exempla. 

D.  —  De  curribus  pugnisque. 


23.  —  Bigarum  currus  quinque  in  ectypis  apparet,  tribus 
dodonaeis  (5  B,  8,  10),  duobus  boeoticis  Ptoii  repertis  (46-7). 
Quae  duae  origines  duo  dederunt  ectyporum  genera  :  in  dodo¬ 
naeis,  aut  currum  vir  ascendit,  aut  Victoria  vehitur  alata;  in 
boeoticis  contra,  auriga  vehitur  retrorsum  verso  capite.  Sed  arte 
magis  etiam  quam  personis  diversa  sunt  :  dodonaea  enim  multo 
sunt  boeoticis  recentiora  atque  aetate  illa  confecta  videntur  qua 
ars  graeca  perfectior  erat.  Exempla  igitur  deseramus  dodonaea, 
quorum  similia  quaedam  ectypa  reperias  fictilia  in  Italia  ex¬ 
pressa  (4),  unique,  quod  multo  magis  refert,  laminae  studeamus 
boeoticae. 

Boeoticorum  exemplorum  rursus  similia  invenias  ectypa 
quaedam  fictilia,  quae,  praeter  unum,  Mycenis  inventum  (5), 
cuncta  ex  ionica  terra,  si  ita  dici  potest ,  effossa  fuisse  tra¬ 
duntur  (6).  Jamjam  illa  monumentorum  illorum  similium  origo 

(1)  Athenische  Mittheilungen,  1895,  tab.  II. 

(2)  Rayet-Collignon,  tab.  2. 

(3)  Athenische  Mittheilungen ,  1879,  tab.  V. 

(4)  Archseologische  Anzeiger ,  1889,  p.  163. 

(5)  B.  C.  H.,  1888,  p.  509. 

(6)  B.  C.  H.,  1888,  p.  500  (15*),  p.  498  (12*),  p.  492-3,  fig.  -  sE<pii|iepCC 
3A  pxaioXoyiK^,  1885,  p.  178,  not.  2. 

nobis  erit  documento.  Sed  avis,  quae*  super  equos  volitat,  ionicum 
rursus  est,  ut  supra  vidimus,  signum  certissimum  (de  forma 
rotarum,  quae  «  geometrica  »  non  minus  est  quam  Corinthiaca, 
vide  quae  supra  exposuimus).  Restat  ut  currus  equique ,  si  viro 
doctiori  credendum  (1),  elegantia  quadam  insignes  sint  quam 
volunt  esse  Corinthiacam.  Sed,  ni  fallor,  cuipiam  currum  nos¬ 
trum  inspicienti  planum  est  elegantiam  illam  fictam  potius  esse 
quam  veram  ac  perfectam.  Mea  quidem  sententia,  non  modo 
non  elegans  est  bigaram  currus,  sed  artis  est  prorsus  rudis 
atque  in  primis  inchoatae.  Sed  imperitia  illa  non  magis  est 
Corinthiaca  quam  ionica ,  licet  facilius  reperias  ionica  exempla 
quae  non  sint  magis  perfecta  :  imperitus  est  artifex,  quia  non¬ 
dum  suetus  est  figuras  personasque  ad  verum  exprimere,  id  est 
quia  veterrimum  est  ectypum.  Equos  multos  reperias  similes, 
sive  aeneos,  sive  fictiles,  Olympiae  atque  Athenis,  in  Acropoli, 
magno  numero  effossos  :  nulla  vero  affinitate  sunt  cum  nostris 
ectypis  nexi,  nisi  ipsa  fabrorum  imperitia. 

Igitur  (ut  de  Iolao  taceam),  non  credo  fieri  posse  ut  forma  et 
arte  currus  dicatur  esse  Corinthiacus.  Contra  vidimus  ectypa 
similia  in  Ionia  reperiri  avemque  supra  volitare  ionicum. 

24.  —  Currum  quadrigarum  octo  in  ectypis  expressum  repe- 
ries  (7,  9,  34,  36,  81-3,  97).  Diversum  quidem  in  modum,  ut 
infra  videbimus,  redditus  fuit,  sed  semper  ita  fictus,  ut  equi 
spectantem  versus  incedere  videantur,  neque,  ut  bigarum  cur¬ 
rus,  simpliciter  ante  oculos  transeant.  At  equorum  capita  non  in 
collem  reclinata  sunt,  sed,  quod  ad  duos  medios  equos  attinet, 
jugum  versus  inclinantur,  quod  ad  duos  alios,  versus  tabulae 
margines  spectare  videntur. 

Nonnullis  in  monumentis,  fictilibusque  aeneisque,  talis  currus 
eodem  modo  redditur,  quae  exempla  cuncta  sunt,  sive  ionica, 
sive,  quod  paene  idem  est,  attica.  Jure  ergo,  quadrigarum  currum 
ita  dispositum  atque  tali  modo  in  spectantem  incedentem  ionicae 
artis  quasi  proprium  esse  dixerunt  (2).  Quod  ut  facilius  appa¬ 
reat,  quae  contuli  exempla  (3),  necesse  est  ut  brevi  repetam. 
Chalcidica  reperias  vasa  (4),  «  attico-corinthiaca  (5),  »  atticas 


(1)  B.  C.  H.f  1892,  p.  361. 

(2)  Olympia,  t.  IV,  Die  Bronzen ,  p.  104-5. 

(3)  Catalogue  des  Bronzes  du  Polytechneion ,  p.  137,  212.  —  B.  C.  H.,  1895, 
p.  224. 

(4)  Gerhard,  Auserlesene  Vasenbilder ,  II,  tab.  105-6. 

(5)  Jahrbuch,  1890,  p.  248,  58  (p.  267). 

amphoras  (1)  «  lecythos  »que  (2),  attica  pocula  (3),  imo  Nicos- 
thenis  (4)  Pamphsei-que  (5)  opera.  Quibus  picturis  vas  aeneum 
Ruvi  repertum  (6)  notasque  sculpturas  Selinusias  (7)  addere 
possis,  nec  minus  ectypa  quaedam  fictilia,  in  Sicilia  inventa, 
nec  a  nostris  multo  abhorrentia  (8).  —  Quibus  multis  exemplis 
(neque  cuncta,  etiam  quae  noverim,  numeravi),  non  ullam  op¬ 
ponere  possis  picturam  Corinthiacam  neque  ullam  «  peloponne- 
siacam.  » 

Si  in  ectypis  scena  eadem  agitur,  diversum  in  modum,  ut 
diximus,  agitur,  triaque  facilius,  quod  refert  ad  quadrigarum 
currum  exprimendum,  discernere  possis  laminarum  genera. 

In  exemplis  boeoticis,  Eleutheris  (36  G),  Orchomenique  (81-3) 
repertis,  currus  apparet  prorsus  rudis,  non  dissimilis  currui  illi 
bigarum  quem  volebant  esse  Corinthiacum.  Quod  diximus  de 
bigis  ,  igitur  esset  de  quadrigis  repetendum.  Quum  in  sigillis 
veteribus  quae  in  Graecia  undique  abundant,  tum  in  fibulis 
illis  caelatis  quas  in  Boeotia  supra  diximus  esse  quasi  indigenas, 
equi  artem  spirant  paene  eamdem,  si  artis  est  nomine  digna. 
Capita  sunt  ita  graciles ,  pedes  et  crura  quasi  inanes ,  corpora 
tam  ossei.  Quae  monumenta  ita  similia  sunt  ectyporum,  ut  cunc¬ 
torum  exemplorum  originem  libenter  credam  esse  eamdem ,  id 
est  boeoticam. 

Jamjam  in  eleuthereo  ectypo,  prope  tabulae  summam  partem, 
caput  eminebat,  sive  viri,  sive  feminae,  seu  dimicantis  cujus- 
dam,  seu  victoriae  cujusdam  alatae.  —  In  lamina  dodonaea  7, 
olympiacaque  34,  ducum  duorum  apparent  capita,  galeata,  ac,  in 
olympiaco  exemplo,  crista  tecta  singulari.  Equi  vero,  licet  adhuc 
sint  singulares,  multo  plenius  ad  verum  exprimuntur  atque, 
hiantibus  oribus,  vasa  referunt  attica,  nigris  quidem  figuris 
ornata,  sed  antiquioribus  recentiora  (9). 

(1)  Gerhard,  Auserlesene  Vasenbilder,  I,  tab.  1;  id.,  II,  tab.  137;  id.,  III, 
tab.  231.  —  De  Witte,  Elite  Ceramographique,  II,  tab.  CXV. 

(2)  Monumenti  Antichi,  I,  907,  311. 

(3)  Gerhard,  Auserlesene  Vasenbilder,  I,  tab.  61. 

(4)  Archxologische  Zeitung,  1885,' tab.  16,  1,  p.  251-2  =  Wiener  Vorle- 
geblsetter,  1890-1,  tab.  IV,  5. 

(5)  Museo  Gregoriano,  II,  tab.  66,  4. 

(6)  Musaeum  Neapolitanum,  69089. 

(7)  Benndorf,  Die  Metopen  v.  Selinunt ,  tab.  3. 

(8)  Kekule,  Terrakotten  v.  Sikelien ,  p.  82  (=  Bullettino  arch.  Napolitano, 
N.  S.,  1854,  tab.  II,  3).  —  ibid.,  p.  81-2,  tab.  LIV,  1  (=  Serradifalco,  II, 
tab.  XXVII  bis). 

(9)  De  Witte,  Elite  Ceramographique,  II,  tab.  CXV. 

Tertium  genus  artis  est  vinclis  prorsus  solutae,  quae  victo¬ 
riam  ostendit  curru  vectam  atque  libere  incedentem.  Ut  dodo- 
naeum  omittam  exemplum  (9),  quod  rudius  est  simul  ac  recen¬ 
tius,  unum  retineamus,  Athenis  in  Acropolis  repertum  (97), 
quodque  non  necesse  est  longo  inspicias,  ut  originis  certior  fias 
atticae.  Fragmentum  imo  eodem  in  loco  nuper  invenerunt  quod 
ectypi  simillimum  est ,  quum  figuris  ornatum  sit  rubris  atque, 
inter  vasa  in  Acropoli  reperta,  recentius  esse  probetur.  Ita,  si 
quam  aetatem  ectypo  tribuemus,  idem  primis  in  annis  saeculi 
a.  G.  quinti  confectum  esse  confirmare  poterimus,  nec  nimis 
erimus  audaces  si  confiderimus  laminam  Athenis  elaboratam 
fuisse. 

25.  —  Pluribus  in  ectypis  scenas  invenias  diversas,  quae  ho¬ 
mines  reddunt  varie  inter  se  dimicantes.  Laminae  vero  quae  ita 
sunt  decoratae,  plerumque  sunt  quoque  pessime  servatae,  sae- 
piusque  incertum  sit  quae  scena  in  lamina  reddatur.  Etiam  quum 
totum  ectypum  integrum  est,  pugna  agitur  quam  difficilius  cum 
ceteris  monumentis  similibus  conferre  possis,  adeo  vagi  nescio 
quid  ac  incerti  in  complexibus  illis  semper  haeret,  qui,  quum 
frequentissimi  sint,  paene  iidem,  quocumque  in  casu,  semper 
repetuntur,  nec  signo  unquam  notantur  proprio  aut  usus 
cujusque  peculiari. 

Ita  ectypa  in  Acropoli  reperta,  16  A,  18,  non  est  ut  amplius 
definire  possis ,  quippe  qui  homines  videas  diversas  in  partes 
incedentes,  quid  faciant  vero,  prorsus  nescias.  — In  alia  la¬ 
mina,  12  D,  minotaurum  agnovit  P.  Wolters  (1),  nescio  vero  (ut 
infra  videbimus)  an  jure  agnoverit.  —  In  alia,  32  B,  tres  viri  in¬ 
ter  se  dimicare  videntur,  incertum  vero  an  dimicent.  —  In 
alia,  5  A,  vulneratum  hominem  sublevare  ac  contra  progredien¬ 
tem  hostem  defendit  miles ,  neque  difficile  grsecis  in  fabulis 
scenas  invenias  similes,  quibus  seque  tabulam  possis  accom¬ 
modare.  Cur  vero,  quum  tot  fabulse  sint  inter  se  similes,  unam 
deligas  quam  dicas  in  ectypo  expressam  fuisse  ?  Quod  non  modo 
facere  nequis,  sed,  si  facis,  certo  committis  errorem.  — Rursus 
in  duobus  aliis  peloponnesiacis  pugnam  agnoscere  paratus  sum 
(28  B,  85).  —  Sed,  si  forte  dicit  A.  Furtweengler  hostes  duos, 
quos  videas  indamina  85  expressos,  non  dimicare  quidem,  sed, 
quum  in  eo  erant  ut  dimicarent,  se  tanquam  amicos  mutuo 
cognovisse,  imo  si  viris  nomina  largitur,  eosque  Glaucum  no¬ 


ti)  Athenische  Mittheilungen ,  1895,  p.  474-5. 


minat  atque  Diomedem  (1),  subtilitatem  equidem  miror  docti, 
sed  dictis  assentire  omnino  non  possum.  Forte  potuissem,  si 
dicta  probasset,  sed,  quum  affirmando  contentus  est,  et  ego  ne¬ 
gando  contentus  maneo.  Verum  est  incertum  prorsus  esse  an 
supplicem  manum  tendat  unus ,  incertius  adhuc  an  se  agnos¬ 
cant  amicos,  incertissimum  an  Glaucus  sint  atque  Diomedes. 

Unum  restat  ectypum,  Athenis  in  Acropoli  repertum,  11  G, 
in  quo  duo  viri  dimicantes  gladium  pari  gestu  educunt  e  va¬ 
gina  prius  quam  in  se  invicem  irrumpant.  Notum  est  quam 
frequenter  veteres  fabri  milites  heroesque  ita  finxerint,  nec 
exemplo  utar  longius  arcessito,  quum  duse  laminae,  in  Acropoli 
itidem  inventae ,  currentem  reddant  hominem  gladium  haud 
aliter  educentem  (92-3),  nec  desint  sive  sigilla  (2),  sive  vasa  (3), 
in  quibus  miles  ita  ostenditur.  —  Cur  ideo  viros  nominem  Ulys- 
semque  Ajacemque  inter  se  dimicantes  (4)  ?  Non  nego  scenam 
esse ,  quum  frequenter  expressam ,  tum  ceteris  laminae  parti¬ 
bus  satis  apte  accommodatam.  Sed  multi  heroes  inter  se  tali 
modo  certaverunt,  multi,  etiam  in  bello  trojano.  Cur  non  credere 
satius  est  scenam  esse  ornamenti  causa  tantummodo  excussam? 
Quomodo,  quum  tot  nomina  in  promptu  sunt ,  duos  deligam 
quos  fabrum  contendam  et  ipsum  delegisse?  — 

Ita  fit  ut  scenae  illae,  quae  dimicantes  viros  ante  oculos  po¬ 
nunt,  non  modo  non  certis  queant  designari  nominibus,  sed  arti 
tribui  certae  haud  ullo  modo  possint.  At ,  quod  ad  currus  atti¬ 
net,  exempla  vidimus  boeotica,  quum  quadrigarum,  tum  biga¬ 
rum,  aliorum  esse  arte  prorsus  dissimilia.  Nec  nego  illa  esse 
quoque  ceteris  antiquiora ,  sed  non  ob  aetatem  tantum  ab  illis 
adeo  distant  —  nonne  satius  esset  credere  diversa  ectyporum 
genera  diversis  in  regionibus  expressa  fuisse.  —  Neque,  credo, 
repetere  etiam  necesse  erit  «  peloponnesiaca  »  etiam  tum  non 
visa  fuisse  quae  inspeximus  ectypa.  —  Hoc  ergo  retineamus 
quum  laminas  interdum  esse  inter  se  diversas,  tum  semper 
ionicas. 


E.  —  De  divinis  heroicisque  fabulis. 

26.  —  In  exemplo  boeotico  Ptoii  reperto,  44  A,  Jupiter  expri- 

(1)  Olympia ,  t.  IV,  Die  Bronzen,  p.  104. 

(2)  Archxologische  Anzeiger,  1889,  p.  93,  5. 

(3)  Gerhard,  Auserlesene  Vasenbilder,  III,  tab.  185. 

(4)  Athenische  Mittheilungen,  1895,  p.  477-8. 

mitur,  ut  supra  vidimus,  contra  Typhonem  dimicans.  —  Quod 
ectypum  si  forte  conferimus  cum  pictura  quadam  chalcidica  (1) 
cumque  aetomate  Athenis  in  Acropoli  invento  (2),  luce  clarius 
patet  scenam  in  lamina  prorsus  diversam  agi  quam  quae  reddi¬ 
tur  in  duobus  aliis  monumentis.  Neque  tantum  differt  ectypum, 
quia  immanis  est  corpore  vultuque  Typho,  sed  quod  pars  in¬ 
fima  monstri  cum  uno  tantum  capite  jungitur  (quae  duo  signa, 
in  uno  vel  altero  monumentorum,  notabis).  —  Sed  licet  sit  imago 
aenea  diversa,  hoc  tamen  animadvertendum  Typhonem  exprimi 
qui  veteribus  in  exemplis  haud  ita  saepe  refertur  (3) ,  sed ,  ut  vi¬ 
dimus,  in  duobus  ionicis  monumentis  sine  ulla  dubitatione  fin¬ 
gitur.  Sequitur  ut ,  si  laminae  origo  exactum,  in  modum  defi¬ 
nienda  est,  ionicum  quoque  credam  esse  monumentum.  Nec 
referre  necesse  quam  saepe  atticis  in  vasis  Gigantomachia  red¬ 
datur. 

Cur  vero  dissimilis  est  monstri  forma?  Num  forte  credendum 
oh  ectypi  formam,  quum  quadratam,  tum  maxime  exiguam,  fa¬ 
brum  coactum  fuisse  ut  corpus  unum  unumque  caput  Typhoni 
tribueret?  At  in  chalcidica  pictura,  capite  uno  monstrum  prae¬ 
ditum  reperias,  licet  vultus  sit  minus  ferinus,  nec,  ut  in  ectypo, 
prorsus  horrendus.  —  Ita  credam  duo  esse,  imoque  statim  a 
principio  fuisse,  Typhonis  genera,  unum,  quod  in  ectypo  vide¬ 
mus,  alterum -quod  aetoma  refert  atticum.  Imo  non  est  quin 
fingere  possim  pictorem  chalcidicum ,  ne  dicam  laminam  nos¬ 
tram,  exempla  saltem  quaedam  laminae  similia,  imitatum  fuisse, 
sed,  quum  solertior  esset  et  arte  perfectior,  mitiorem  reddidisse 
Typhonem.  —  At  pro  certo  habeo  duo  illa  genera  itidem  fuisse 
ionica,  nec  aliva  in  regione  Typhonem  nostrum  inventum  fuisse, 
alia  in  regione  Acropoleos  monstrum. 

27.  —  Duobus  in  ectypis  Promethea  agnovisse  creditum,  in 
uno  olympiaco  27,  G,  in  altero  boeotico  Ptoii  reperto,  43. 

Quae  si  confers  exempla,  jamjam  vides  duas  laminas  non 
nihilo  inter  se  esse  dissimiles.  Non  modo  in  una  ad  dextram 
versus  esset  Titan,  in  altera  ad  sinistram  (idem  de  Ajace  mo- 
riente  infra  notabis),  sed,  licet,  summam  cuipiam  facienti,  pares 
forte  esse  videantur  duae  sedentes  figurae,  re  vera  pares  non 
sunt.  Olympiaco  in  ectypo  corpus  est  mollius,  angulis  non  aeque 
duris  delineatum  ac  perfectiore  arte  expressum.  Nec  crura 


(1)  Gerhard,  Auserlesene  Vasenbilder ,  III,  tab.  237. 

(2)  Athenische  Mittheilungen,  1889,  tab.  II,  p.  67,  etc. 

(3)  D.  C.  II 1892,  p.  352,  not.  3. 

sunt  eadem,  quae  Olympiae  duo  apparent  (in  boeotica  lamina 
contra,  quod  saepius  accidit  in  ionicis  exemplis,  pes  unus  cer¬ 
nitur,  altero  tecto  invisoque  manente)  :  imo  elegantius  posita 
sunt  atque  magis  inclinata,  quum  contra,  angulo  prorsus  rudi, 
Ptoii,  terram  versus  directa  fuere.  Denuo  vir  vere  sedet  Ptoii, 
atque  in  sede,  quanquam  humili,  positus,  quum  contra,  Olym¬ 
piae,  humi  sedet,  aut,  ut  verius  dicam,  sedens  effingitur,  licet  culo 
non  tangat  terram.  Deinde,  in  uno  ectypo,  liber  est,  nullo  vin¬ 
culo  vinctus,  neque  bracchiis  post  tergum  religatis :  contra  vero, 
Olympiae,  pedibus  bracchiisque  bis  est  atque ,  ut  videtur,  arcte 
devinctus.  —  Duas  laminas  sequitur  non  modo  diversas  esse, 
sed  olympiacam,  ni  fallor,  esse  multo  altera  anteriorem. 

In  bceotico  autem  ectypo,  avis  pennae  quidem  apparent,  sed 
avem  non  cernunt,  ut  vult  fabula,  pascentem  Titanis  jecur.  Quod 
si  memineris  vincula  nulla  exprimi ,  forte  conferre  velis  pictu¬ 
ram  illam  cyrenaeam  in  qua  Jupiter  sedet,  aquila  prope  deum 
volitante  (1).  —  Sed  crura  corpusque  viri  grandiora  sunt  et  diis 
minime  conveniunt,  qui,  in  «  Gigantomachiis,  »  humana  statura 
semper  praedicti  sunt,  quum  contra  Titanes  Gigantesque  majo¬ 
res  hominibus  redduntur  (vide  quae  de  Typhone  supra  exposui¬ 
mus).  Neque  in  ectypo  sedet  persona  ut  Jupiter  in  exemplo  Cy¬ 
renaeo,  sed,  genibus  sublatis,  atque  in  sede  humiliore  positus, 
minime  dei  similis  videtur. 

Exempla  potius  conferam  in  quibus  vir  sedet  captus,  genibus 
interdum  sublatis  (2)  avique,  aut  grype,  interdum  lacessitus. 
Cypriaca  autem  illa  etruscaque  pocula  sciunt  quam  arcte  cum 
ectypis  connexa  sint,  quamque  sint  penitus  ionica. 

Igitur  boeoticum  exemplum  monumentis  illis  arte  est  affine. 
Nondum  Prometheus  effingitur,  sed  ornamentum  tantum  repe¬ 
titur  ionicum  :  vir  adest  sedens  aquila  prope  volitante.  — 
Olympiaca  tantum  in  lamina,  Titan  vere  redditur,  nec,  quod  in 
primis  notandum,  multum  immutanda  fuit  prior  sedentis  imago. 
Sic ,  eadem  similive  via,  fabulse  in  Graecia  fiebant  atque  nova 
surgebant  in  arte  ornamenta. 

28.  —  Quibus  duobus  ectypis  tertium  non  addidi  13  B,  quod 
praecedentium  est  paulisper  diversum  (homo  jacet  nudus  quem 
occupat  avis).  Quum  lamina  non  sit  bene  servata,  P.  Wolters 
sibi  visus  est  sphingem  cernere  insuper  cadaver  sedentem  atque 

(1)  Archxologische  Zeitung,  1881,  tab.  12,  3. 

(2)  Helbig,  Homerische  Epos,  tab.  I.  —  Archseologische  Anzeiger,  1890, 
p.  151-2,  f.  3. 

mortuum  secum  una  rapientem  (1).  Quam  ssepe  talis  scena  sive 
in  vasis,  sive  in  eis  quse  dicuntur  meliis  ectypis,  ante  oculos 
ponatur,  notum  est  ac  pernotum  :  hoc  tamen  animadvertam, 
ornatum  esse  in  recentioribus  monumentis  tantum,  sub  illa 
quam  volunt  forma,  expressum.  At  enim  Theseus,  qui  eadem  in 
lamina  profertur,  arte  non  est,  ut  infra  videbimus,  multo  anti¬ 
quior.  Igitur,  si  aetatem  tantum  ectyporum  respiciam,  viro 
doctiori  libenter  assentiam. 

Sed ,  ut  qui  laminam  ipse  saepius  magna  cum  diligentia  in¬ 
spexerim,  me  confiteor  nil  tale  in  ectypo  discernere  potuisse. 
Neque  pedes  agnovi  leoninos,  neque  corpus  monstri  sedentis, 
nec  capitis  minimam  partem.  Avis  contra,  ni  fallor,  ne  dicam  in 
figura  quam  supra  delineatam  videbis,  sed  ipso  in  ectypo,  alam 
largam  grandemque  juxta  mortuum  jacentem  discernere  cre¬ 
didi.  Neque  magis  admittam,  avi  non  melius  quam  sphinge, 
tabulam  repleri  quadratam  (2).  Si  avem  enim  finges  alas  duas, 
ut  in  poculis  quibusdam  bceoticis  (3),  sequo  modo  pandere,  pars 
superior  ectypi  optime  impletur  —  quse  contra  pessime  ornata 
est  etiam  ala  curva  monstri  sedentis. 

Chaldaicum  sciunt  exemplum  talibus  avibus  jacentia  mor¬ 
tuorum  corpora  edentibus  esse  repletum  (4),  cui  gemmam  ad¬ 
dere  possis  (5),  ectypumque  fictile  Teni  in  insula  repertum  (6). 
Haud  aliter  ergo  quam  Prometheus  Olympiacus,  cadaver  nos¬ 
ter,  jacens  in  campo,  antiquissima  refert  monumenta,  eaque 
rursus  ex  Oriente  deprompta. 

29.  —  Hercules,  ut  iis  quse  sequuntur  valde  planum  erit, 
saepissime  in  ectypis  exprimitur 4  quod  facilius  admittes,  si  me¬ 
mineris  plerasque  laminas  esse,  sive  in  Attica,  sive  in  Boeotia, 
repertas,  quse  duse  regiones,  atque  in  primis  Boeotia  (7),  Hercu¬ 
lem  maxime  colunt.  Nec  nego  in  Peloponneso  heroem  notum 
fuisse  ac  templis  donatum,  sed  nusquam  magis  quam  in  Boeotia 
Atticaque  cultus  esse  videtur. 

Cunctis  in  ectypis  nudus  apparet  heros.  Una  est  eccipienda 
lamina  Eleutheris  reperta ,  in  qua  pelle  leonina  brevique  veste 
tegitur,  36  B.  Robore  quoque  semper  armatus  est,  uno  excepto 

(1)  Athenische  Mittheilungen ,  1895,  p.  481-2. 

(2)  Athenische  Mittheilungen ,  1895,  p.  482. 

(3)  Jahrbuch,  III,  325-365.  —  B.  C.  H.,  1895,  p.  179-181. 

(4)  De  Sarzec-Heuzey,  Decouvertes  en  Chaldee,  tab.  3. 

(5)  Revue  Archeologique ,  1878,  tab.  20,  2. 

(6)  Athenische  Mittheilungen,  1886,  p.  87-92,  fig. 

(7)  B.  C.  H.,  1895,  p.  155. 

ectypo,  eodemque  posteriore,  32  A  :  etiam  quum  contra  Senem 
Maritimum  dimicat,  robur,  quod  manibus  tenere  nequit,  in 
tabula  juxta  apparet.  Arcum  quoque  nonnunquam  fert,  non 
secus  ac  pharetram.  Denique  barbatus  non  est,  illo  etiam  excepto 
exemplo,  in  quo  contra  Senem  certat,  nec  obliviscendum,  si 
barbatus  non  est,  nisi  in  operibus  ionicis  (1),  ectypum  idem 
solum  esse  litteris  ornatum  argivis.  Igitur,  aut  credendum  bar¬ 
bam  esse  signum  minime  certum,  quod  verum  esse  valde 
confido  ,  aut  lamina  ionica  est  dicenda ,  quod  seque  verum 
confidam. 

Nec  robur,  ut  ostendit  Furtwsengler ,  signum  est  certius  (2), 
sed,  jamjam  in  antiquissimis  exemplis,  robur  librat  heros.  — 
Nudus  vero  non  ita  ssepe  apparet,  ssepiusque,  ut  infra  passim 
videbimus,  in  ionicis  monumentis. 

Ita  non  signis  illis  exterioribus  ullo  modo  scire  possumus  quse 
exemplorum  genera  sint  ectyporum  similia.  Restat  ut  scenas 
illas  brevi  repetamus  in  quibus  redditur  heros. 

30.  —  In  ectypo,  Athenis  in  Acropoli  reperto,  Hercules  contra 
leonem  certat  nemeseum,  ita  vero  ut  stet  monstrum,  herosque 
contra  incedat,  manu  librante  robur.  —  Quod  telum,  ut  diximus, 
non  primus,  ut  fama  ferebat,  heroi  attribuit  Pisander  (3),  sed, 
quod  ad  leonem  attinet  nemeaeum,  videtur  Hercules  gladium  in 
antiquioribus  monumentis,  in  recentioribus  tantum  tenuisse 
robur.  In  «  Alabastro  »  illo,  Syracusis,  in  coemeterio  Fusco 
reperto  (4),  nescio  quo  jure  Furtwsengler,  qui  non  vidit  exem¬ 
plum,  robore  dixerit  armatum  esse  deum  (5),  quum  contra  Mau- 
ceri,  qui  vas  invenit  gladium  perspicue  agnovit.  Nec  nego,  alia 
in  pictura  Corinthiaca,  eademque  Athenis  inventa,  gladium  in 
manu  teneri  (6).  Sed  antiquius  licet,  quum  syracusano,  tum 
attico  exemplo ,  referre  monumentum ,  id  est  «  proto-corin- 
thiacam  »  quamdam  lecythum,  nunc  in  musseo  berolinensi  ser¬ 
vatam  (7)  :  si  enim  credere  nequeo,  ut  supra  indicavi,  vasa 
«  proto-corinthiaca  »  cum  Corinthiacis  ullo  modo  esse  connexa, 
credere  tamen  non  recuso,  quod  luce  planius  est,  vasa  illa  esse 
Corinthiacis  anteriora.  Quo  probato,  sequitur  ut  gladius  Herculi 

(lj  Roscher,  Lexihon,  p.  2152. 

(2)  Roscher,  Lexihon ,  p.  2138. 

(3)  Suidas,  s.  v.  neiaocvSpo?. 

(4)  Annali ,  1877,  tab.  CD,  2,  p.  45,  7. 

(5)  Roscher,  Lexihon ,  p.  2139. 

(6)  Roscher,  ibidem. 

(7)  Archseologische  Anzeiger ,  1895,  p.  33. 

primum  attribuatur  contra  leonem  certanti  :  deinde  robore 
deum  fabri  donaverunt.  Sic  ectypum  nostrum  quum  vetus  esse 
demonstratur,  tum  antiquissimis  recentius. 

Haud  aliter  stat  leo,  quae  forma  fabulae  anterior  (1)  est  illi 
quae  heroem  ostendit  humi  procumbentem  atque  bracchiis  col¬ 
lum  leonis  amplectentem.  —  Sed  non  est  quin  adhuc  antiquiora 
referas  exempla.  Tribus  in  vasis,  «  proto-corinthiaco  »  uno, 
corinthiacisque  duobus  aliis  quae  supra  memoravi,  Herculem 
videas  incedentem  quidem,  sed  leonem  nundum  gula  tangentem, 
quum  contra  in  ectypo  jamjam  manu  collum  monstri  tetigit. 
Sic  ectypum  rursus  vetus  est  quidem,  sed  antiquioribus 
recentius. 

Si  quaeris,  ionicane  est  an  corintbiaca  lamina,  satis  erit 
lecythum  memorare  «  proto-corinthiacam.  »  Neque  nescio  duo 
opponi  posse ,  quae  rettuli ,  Corinthiaca  vasa  (in  tabula ,  quam 
affert  A.  Furtwaengler,  scena  agitur  prorsus  diversa)  (2).  Quid 
vero  refert ,  si  origo  demonstratur  esse  ionica,  ex  venationibus 
illis  assyriis  desumpta,  quum  contra  leones  grypesque  viri  re¬ 
gesque  dimicant  (3)?  Quid,  si  vasa  multa  reperias  ionica,  quo¬ 
rum  argumentum  invenias  unum  idemque  (4)  ?  Num  contra  tot 
tantaque  similia  exempla,  duo  valeant  vasa  corinthiaca?  Nonne 
veri  similius  est  mult6,  ectypum  esse ,  ut  paene  cuncta  cetera, 
ionicum? 

31.  —  In  lamina  olympiaca,  32  A,  Hercules  de  tripode  cum 
Apolline  certat.  Cui,  si  P.  Wolters  credendum  (5),  fragmentum 
addere  possis,  Athenis  in  Acropoli  repertum,  ubi  vir  apparet  ad 
sinistram  incedens.  Res  ita  si  se  habet,  Phoebus  ad  sinistram 
Athenis,  ad  dextram  Olympiae  progrediretur  (de  Ajace  monente 
vide  quae  infra  rettulimus).  Sed  minus  certa  est  conjectura. 

Scenam  sciunt  saepissime  a  fabris  redditam  fuisse  ,  quum,  in 
antiquioribus  monumentis,  in  medio  stat,  quem  auferre  vult 
heros,  delphicus  sanctusque  tripus,  in  recentioribus  vero,  quo¬ 
rum  est  nostra  lamina,  jamjam  tripoda  Hercules  abstulit,  quem, 
contra,  deus  retinere  conatur.  Quod  secundum  genus  volunt  esse 
«  peloponnesiacum,  »  sed  illam  tantum  ob  causam  quod  in 


(1)  Atlienische  Mitlheilungen,  1887,  p.  125.  —  Jahrbuch,  1890,  p.  252. 

(2)  Antihe  Denhmseler ,  I,  tab.  VII,  7a  (=  Furtwaengler,  Beschreibung,  910). 
Revera  leo  leoni  alteri  opponitur. 

(3)  Athenische  Mittheilungen,  1887,  p.  121. 

(4)  Roscher,  Lexikon ,  p.  2196. 

(5)  Athenische  Mittheilungen ,  1895,  p.  478. 

ectypo  nostro  olympiaco  expressum  est  (1).  Quum  vero  hoc 
in  opusculo  ostendere  contenderimus  ectypa  non  esse  «  pelo- 
ponnesiaca,  »  si  nomen  illud  non  sensu  penitus ,  ut  veri  simi¬ 
lius,  caret  —  illud  ipsum  in  controversiam  adducimus,  quo, 
quasi  argumento ,  utuntur.  Argumentum  ila  penitus  rejici¬ 
mus. 

Imo,  attica  in  amphora  rubris  figuris  ornata,  artisque  quam 
volunt  antiquiorem,  Hercules  talis  apparet  qualis  in  ectypo  red¬ 
ditur  (2),  tripoda  haud  aliter  duabus  manibus  tenens.  Nec  cre¬ 
dendum  ,  licet  ea  vasa  saepius  aetate  sint  ectyporum  nostrorum 
aequalia,  quae  figuris  nigris  sunt  decorata,  recentius  esse,  quam 
ectypum,  vas  atticum.  Nam,  inter  cunctas  quas  collegimus  la¬ 
minas,  non  recentissima  quidem  est  illa  olympiaca,  sed  recen- 
tiorum  una  est.  Ita  duo  monumenta  reperias,  fictile  unum, 
aeneum  alterum,  in  Graecia,  in  eodem  temporis,  confecta.  Ioni¬ 
cum  est  unum.  Cur  alterum,  quod  prioris  est  simillimum,  «  pe- 
loponnesiacum  »  esse  velis? 

32.  —  In  ectypo  Eleutheris  reperto,  36  B,  Hercules  versus 
Athenam  incedit,  feminaque  juxta  heroem  apparet,  puerum  gre¬ 
mio  fovens.  Quomodo  tres  illae,  prorsus  diversae,  juxta  in  una 
eademque  tabula  collocantur?  A.  G.  Bather  non  assentire  non 
possum,  qui  Augen  agnovit  puerum  Herculis  in  templo  Palladis 
foventem,  inde  deae  ira,  contra  quam,  conjugem  heros  defendere 
tentat.  Cui  scenae ,  ut  prorsus  singulari,  similia  non  est  ut  re¬ 
perias  exempla,  sed  jure  notavit  A.  G.  Bather  non  aliter  deam 
heroemque  progredi  in  vasis  quibusdam  atticis  (3).  Quorum 
quidem  est  argumentum  longe  diversum,  sed  satis  est  ut  ioni- 
cum  reperias  esse  ectypum,  quum  jam  duae,  quae  scenae  adsunt, 
feminae,  veste  indutae  sint  prorsus  ionica  (4). 

33.  —  In  ectypo  berolinensi,  33  A,  non,  ut  sensit  A.  Furt- 
waengler,  arboris  ramum  Hesperidum  inclinare  tentat  Hercu¬ 
les,  ut  poma  legat  inclyta.  Sed,  ut  scripsi  in  catalogo,  manu  si¬ 
nistra,  robur  librat  ut  contra  draconem  poma  defendat,  quae 
manu  dextra  tenere  videtur.  At  non  monstrum  occupat,  sed,  ut 
patet  ex  pede  sinistro  ad  dextram  sine  ulla  dubitatione  verso, 
jamjam  fugit  Hercules,  pomis  quae  carpere  volebat  ablatis,  ideo- 
que  tantum  librat  robur,  ut,  fugiens,  non  a  tergo  occupetur. 


(1)  Roscher,  Lexikon,  p.  2214. 

(2)  Furtwaengler,  Deschreibung  der  V  asensammlung ,  II,  p.  481-3,  2159. 

(3)  Catalogue  of  Vases  in  British  Museum,  B,  198. 

(4)  Catalogue  des  Bronzes  du  Polytechneion ,  p.  136. 

Non  aliam  ob  causam  caput  heros  vertit  retrorsum,  ut  saepe  fit 
in  talibus  veteribus  exemplis. 

Persimilem  scenam  in  una  pictura  berolinensi  reperias  (1) 
in  qua  haud  aliter  fugit  ad  dextram  Hercules ,  pomis  itidem 
lectis,  sed  adstante  ac  juvante  Pallade.  Quae  lecythus  autem  at- 
tica.  est,  nigrisque  figuris  ornata,  nostri  ergo  ectypi,  quod  ad  ar¬ 
tem  aetatemque  refert,  haud  dissimilis.  —  Tunc  enim  temporis, 
rara  sunt  prorsus  exempla  in  quibus  Herculem  invenias  poma 
legentem,  nec,  excepta  illa  sculptura  olympiaca,  quae  nihil  ad 
rem  attinet,  ulla  sunt,  nisi,  eademque  rara,  in  atticis  vasis  ex¬ 
pressa  (2).  —  Ita  rursus  ad  ionicum  redimus  fontem. 

34.  —  Hercules  contra  senem  Maritimum  in  inclyta  illa  olym¬ 
piaca,  dimicat,  quam  supra  vidimus  esse  argivis  litteris  distinc¬ 
tam,  27  B.  —  Neque  nomen  illud,  ut  fortuitum  quidquam  sig¬ 
num,  rejicere  licet.  Nam,  ut  breviter  dicam,  forma  illa  Tritonis 
nonnullis  in  locis  rursus  invenitur,  atque,  quod  maxime  refert, 
semper  in  ionicis.  Qui  ab  Homero  memoratur  (3),  Byzantino 
quodam  in  templo  colitur  (4),  in  pictura  quadam  prorsus  ionica 
redditur  (5),  (in  qua  Nerei  similior,  quam  Tritonis,  sed  Senem, 
utalioquin  verisimile  est,  quum  humano  corpore,  tum  humano 
maritimoque  fabri  donaverunt,  quumque  Nerei  similem  fece¬ 
runt,  tum  Tritonis).  Igitur,  ipso  a  nomine,  jamjam  concludere 
velis,  ionicam  exprimi  scenam. 

At,  si  laminam  attentius  examinas,  quod  conjeceras  affirmare 
mox  paratus  eris.  Barbatus  est  enim  heros,  quod,  si  A.  Furt- 
wsengler  credendum,  signum  est  ac  indicium  ionicum.  Sed,  ut 
supra  videbis,  non  barbae  tantum,  seu  praesenti ,  seu  absenti, 
credendum.  — Hoc  vero  significantius  est  multo,  nudum  referri 
heroem,  quod  ceteris  in  exemplis  rarius  est,  atque,  non  in  dorso 
Tritonis  Senisve  positum  ac  quasi  equitantem,  collum  bracchiis 
complecti,  sed  magnis  passibus  simpliciter  incedentem,  pedibus 
apparentibus  duobus  atque  ante ,  non  post  monstrum  positis. 
Unum  autem  cognovi  monumentum ,  in  quo  itidem  nudus  est 
Hercules  ac  contra  Tritonem  tali  modo  incedit,  sculptura  nempe 
illa  in  Musaeo  Louvre  servata,  quaeque  olim  templum  ornabat 
Assi,  quum  loco,  tum  arte  imprimis  ionica  (6).  Igitur,  quum 

(1)  Archseologische  Anzeiger,  1893,  p.  86,  22  (3261). 

(2)  Roscher,  Lexikon,  p.  2204-5. 

(3)  Odyssea, ,  4,  384. 

(4)  Furtwaengler,  Bronzefunde  von  Olympia ,  p.  96. 

(5)  Gerhard,  Auserlesene  V asenbilder ,  II,  tab.  CXXII-CXXIII. 

(6)  Collignon,  Histoire  de  la  sculpture  grecque,  I,  p.  185,  fig.  86. 

pugna  Herculis  in  vasis  iis  tantum  redditur  quae  nigris  figuris 
sunt  decorata  (1),  ideoque  sunt  ionica,  inter  tot  exempla  inque 
universo  illo  genere,  rursus  species  certa  distinguenda,  quae 
sculpturam  asiaticam  laminamque  coagmentat. 

Hoc  vero  pluris  etiam  refert,  jamjam  Senem,  ut  vitaret  he- 
roem,  tentare  ut  semetipsum  in  diversas  immutaret  feras.  Jam¬ 
jam  in  summo  capite  serpens  apparet  flammaque  lucens,  quae 
duo  signa  sunt  inceptae  metamorphoseos.  —  Vasa  conferunt  in 
quibus  Peleus  contra  Thetim  dimicat,  saepe,  sive  dea,  sive  deae 
comitibus,  leone,  tigrive,  heroem  terrere  conantibus  (2).  Sed 
alia  prorsus  est  scena.  Nam,  non  modo  Senex  solus  adest,  sed 
immutatio  vere  est  a  fabro  expressa  :  non  enim  monstra  fert 
Trito,  sed  in  eo  est,  ut  monstrum  ipse  fiat.  —  Nec  meliore  jure 
picturas  referas,  in  quibus  canis  Inferorum  caput  tollit  serpen¬ 
tibus  repletum  (3) ,  nam  angues  infernum  esse  canem  signifi¬ 
cant,  nullae  vero  metamorphoseos  sunt  signa. 

Itaque,  prorsus  unicum  est  nostrum,  quod  inspeximus,  monu¬ 
mentum.  Illud  igitur  arte  illa  tantum  esse  confectum  creda¬ 
mus,  quae  inter  primas  erat,  nec  tantum  exempla  imitabatur 
externa,  sed,  quae  ipsa  invenerat,  aliis  proponebat  exemplum. 
Quaenam.  sit  ars  illa ,  non  definire  forte  possumus ,  sed  con¬ 
nexam  illam  esse  cum  sculptoribus  qui  Assi  templum  ornave¬ 
rant,  jamjam  monstravimus.  —  Hoc  vero  retineamus  non  ullum 
signum  fuisse  in  lamina  expressum  quod  non  sit  ionicae  artis 
indicium.  Ut  re  vera  ionicum  sit  ectypum,  nil  obstat,  nisi  ar- 
givae  illae  litterae.  Concludamus  ergo  necesse,  aut  litteras  esse 
in  ectypo  jamjam  confecto  incussas,  aut,  quodmultd  satius  est, 
argivum  fabrum  opera  confecisse  prorsus  ionica.  Nec  aliter 
negavi  ullum  esse  exemplum ,  in  argivis  finibus  confectum , 
quod  argivam,  ante  quintum  a.  C.  saeculum,  vere  spiret  artem, 
imo  nullam  esse  contendi  argivam  artem,  sed,  in  ea  aetate,  nil 
exstare,  nisi  diversas  species  sortesque  generis  quod  dicitur 
ionicum  (4). 

35.  —  Hydra  quaedam  apparet  in  ectypo  berolinensi  (26  B), 
hydramque  itidem  in  spira  agnoscere  possis,  quam  cernis  in 
fragmento  quodam  olympiaco  (29  C).  Sed  incertum  hydrane  sit 
lernaea,  an,  qui  arborem  defendit  Hesperidum,  draco.  Incertum 


(1)  Annali,  1882,  p.  73-89,  314. 

(2)  Gerhard,  Auserlesene  Vasenbilder,  II,  tab.  CXII,  p.  99-100. 

(3)  Gerhard,  ibid.,  II,  tab.  CXXIX. 

(4)  Catalogue  des  Bronzes  de  VAcropole ,  preface. 


—  80  — 

etiam,  si  monstrum  effertur  lernseum,  quo  modo  scenam  ex¬ 
presserit  faber. 

In  ectypo  alio  bceotico,  Ptoii  invento,  non  sine  jure  conjecit 
M.  Holleaux  currum  bigarum  ostendi  Iolai.  Si  res  ita  se  habet, 
notabimus  Iolaum ,  non  ut  solet  in  Corinthiacis  exemplis ,  juxta 
Heraclem  dimicare  (1),  sed,  aurigam,  in  curru  stare,  sicut  sce¬ 
nam  nonnulla  reddiderunt  ionica  chalcidicaque  monumenta  (2). 
—  At  enim  dicunt  scenas  illas  diversas,  non  arte  tantum,  quam 
tempore,  esse  diversas,  quum  in  priore  jam  dimicat  Iolaos ,  in 
posteriore  vero,  nondum  de  curru  descendit.  Imo  contendunt 
chalcidicum,  quod  volunt  esse,  genus  non  esse  Corinthiacis  fa¬ 
bris  ignotum  qui  arcam  sculpserunt  Kypsel.i(3).  ■ —  At,  licet  in¬ 
geniosa  quadam  conjectura  Pausaniae  verba  emendarint ,  non 
adeo  certum  est  scenam  ita  in  arca  exprimi.  Concedo  vero  res 
ita  se  habere.  Non  credo  arcam  illam  celebrem,  magis  quam 
Amyclaei  Jovis  thronum  quem  compertum  est  a  fabro  confectum 
fuisse  ionico ,  Corinthiacam  spirare  artem  :  ionicam  vero  cre¬ 
dam  esse  arcam,  exemplisque  ceteris  ionicis,  quae  Iolaum  in 
curru  ostendunt,  ideo  annumerandam. 

36.  —  Duabus  in  laminis,  olympiaca  una,  27  D,  boeotica  al¬ 
tera  Ptoiique  reperta,  42,  Hercules  videtur  contra  Senectutem 
(Geras)  dimicans.  Quibus  non  possum  dodonaeum  addere  exem¬ 
plum,  in  quo  unus  occupat  quem  sublevat  alter,  neque  agno¬ 
visse  non  est  ut  me  non  confitear,  quae  in  ectypo  scena  red¬ 
datur. 

At  enim  monstrum  illud,  quod  lacessit  heros,  non  virile  potius 
quam  femineum  apparet,  barba  enim,  sicut  agnovit  Furtwaen- 
gler,  prorsus  caret.  Igitur  non  Geras  vocat  illud,  sed,  sive  Krjp, 
sive 1 2 3 4  5ASoda  (4) ,  quae  nonnunquam  videas  in  monumentis  itidem 
expressa.  —  Sed  barbam  rursus  dicemus  non  signum  esse  adeo 
certum,  ut  solum  de  origine  laminae  sententiam  ferat.  Non 
modo  difficilius  semper  dijudices  (quod  de  sphingibus  praecipue 
verum  est)  barbatusne  sit  annon  vir  qui  in  ectypis  exprimitur, 
sed  in  pictura  quadam  vasculari,  in  qua  sine  dubio  Geras 
apparet ,  idemque  minime  est  barbatus  (5).  —  Igitur  ectypum 
conferamus  cum  exemplis  illis,  in  quibus  senex  fugit  progre- 

(1)  Jahrbuch ,  1890,  p.  252,  etc. 

(2)  Gerhard ,  Auserlesene  Vasenbilder ,  II,  tab.  95-6.  —  5E cprjjxep  c? 
JA  pxaioXoYixv1) ,  1884,  tab.  7. 

(3)  Journal  of  Hellenic  Studies,  1894,  p.  67-8. 

(4)  Olympia,  t.  IV,  Die  Bronzen ,  p.  102,  213. 

(5)  Archxologische  Zeitung,  1881,  39;  p.  40,  not.  32  (=  p,  J.  H.  S.,  infra). 

dientem  minantemque  heroem,  quod  monstrum  horridum  sem- 
per  est  ac  turpius  aspectu  (1).  Inter  quae,  unum  praesertim  est 
nostrae  figurae  persimile  (2).  —  Quae  autem  monumenta  cuncta 
notabis  esse  attica,  ergo  ionica. 

At  etiam  vas  berolinense  non  est  ectypi  admodum  simile. 
Quo  patet,  ut  in  Hesperidum  Senisque  Maritimi  ectypis,  non  id 
modo  sibi  proposuisse  fabrum  ut  exemplum  redderet  ante  ocu¬ 
los  positum ,  sed  curavisse  ut  acceptum  argumentum  diversum 
in  modum  immutaret.  Ita  ionicus  est  faber,  sed,  peculari  quo¬ 
dam  ac  ceterorum  dissimili,  ingenio  praeditus. 

37.  —  Theseus,  ut  veri  simile  est,  in  ectypo,  Athenis  in  Acro- 
poli  reperto,  contra  Minotaurum  certat,  13  A,  Theseaque  rur¬ 
sus,  ut  supra  diximus,  P.  Wolters  agnovit  in  alio  attico  exemplo, 
12  D  (3).  Sed  monstrum  ideo  non  credam  in  altera  lamina  ex¬ 
pressum  fuisse,  quod  corpore  immanis  esse  videtur,  non  secus 
ac  Typho  Titanque  Prometheus ,  —  in  ectypo  contra .  quod  eo¬ 
dem  in  loco  fuit  inventum ,  quodque  sine  dubio  monstri  refert 
imaginem,  non  major  est  heroe  Minotaurus,  neque  major  solet 
ostendi  ceteris  in  monumentis. 

Ut  ergo  unum  retineamus  ectypum,  13  A,  si  laminam  cum 
ceteris  conferimus  monumentis,  nonnulla  invenimus  nostro  an¬ 
tiquiora,  in  quibus  stat  monstrum,  nec,  ut  in  lamina,  genibus 
jam  procubuit.  —  Quae  vero  sunt  monumenta,  in  quibus  scenae 
quasi  fontem  videas  originemque,  cuncta  ionica  (4).  Laminas 
quidem  excipere  possis  aureas  Corinthiacas  (5),  sed  illae  non 
sunt  antiquissimae,  nec  ulla  lege  adducimur  ut  illas  credamus 
aut  Corinthi  esse  confectas ,  quum  atticarum  sint  persimiles , 
aut  imo  forte  Corinthi  esse  repertas.  Nec  olympiacum  sigillum 
magis  Minotaurum  esse  confidam  (6).  —  Ita  ionica  tantum  re- 
perias,  quae  anteriora  sunt,  monumenta.  In  ectypo,  quod  paulo 
recentius  est,  jamjam  procubuit  in  genu  monstrum,  sed  adhuc 
separati  sunt  atque  inter  se  distantes  adversarii ,  manu  tantum 
cornu  tenente  Minotauri. 

Quod  exemplum  inter  recentiora  monumenta  rursus  unicum 
est.  In  quibus,  aut  hostem  circumdat  bracchiis  heros  (7),  aut 


(1 )  Journal  of  Hellenic  Studies,  1883,  tab.  XXX,  p.  96-110  (C.  Smith). 

(2)  Furtwsengler,  Beschreibung  der  Vasensa.mm.lung ,  I,  1827,  p.  405. 

(3)  Athenische  Mittheilungen,  1895,  p.  474-5. 

(4)  Journal  of  Hellenic  Studies,  1894,  p.  210,  214. 

(5)  Archseologische  Zeitung,  1884,  p.  106,  tab.  8,  3-4. 

(6)  Catalogue  des  Bronzes  de  VAcropole ,  51,  p.  21. 

(7)  Gerhard,  Auserlesene  V asenbilder ,  III,  tab.  CLXI,  etc. 

gladium  porrigit  monstrum  (1),  aut,  quum  manum  forte,  ut  in 
ectypo,  tollit  (2),  veste  indutus  est  heros,  arsque  picturae  est 
multo  dissimilis. 

Contra,  nummum  reperias  atticum  in  quo  pugna  simili  modo 
redditur  (3).  Haud  aliter  enim  hracchium  dextrum  posuit  heros, 
sinistroque,  cornu  tenet  monstri,  quum  genu  in  crus  Minotauri 
procumbit,  —  similiterque  Minotaurus  hracchium  pari  gestu 
tollit  dextrum,  altero  pendente,  nec  jam  amplius  contra  victorem 
resistente.  Nummus  est  autem,  ut  jure  conjecit  Imhoof-Blumer, 
statuam  quamdam  imitatus  atticam,  Athenis  in  Acropoli  quon¬ 
dam  positam  (4),  —  nec  scimus  quidem  quando  sculptura  sit 
confecta,  —  nil  obstat  vero  quin  vetus  esse  monumentum  cre¬ 
damus.  Si  forte  objiciunt  corpus  herois  in  nummo  reddi,  quum 
gracilius,  tum  arte  perfectius,  hoc  animadvertendum,  nummum 
esse,  ut  ssepius  fit,  longo  intervallo  post  sculpturam  excussum, 
ideoque,  non  bene  quae  viderat  expressisse  fabrum,  sed  paulo 
immutasse.  —  Nec  argumento  tantum,  sed  ipsa  arte  atticum 
videtur  ectypum.  Caput  illud,  forte  simul  ac  quasi  quadra¬ 
tum,  corpus,  brevius  ac  plenius,  nescio  tamen  qua  elegantia 
expressum,  cuiquam  attentius  inspicienti,  nonne  in  mentem 
veniunt  sculpturae  illae  athenienses  antiquiores,  inter  quas 
eminet  vir  qui  vitulum  fert  homeris  (5),  tam  rudi,  tam  vero 
tamen  ac  sincero  sculptus  ab  artifice. 

Ita,  quum  unius  monumenti  ejusdemque  attici  persimilis  sit 
lamina,  atticam  illam  vocare  nil  obstat  quin  possimus,  quin  imo 
debeamus  (nec  referre  necesse  quam  sit  attica  fabula,  quamque 
frequenter  atticis  in  vasis  expressa). 

38.  — Tribus  in  ectypis,  Priamus  supplex  apparet,  corpus  filii 
deposcens  Hectoris,  in  «  Corinthiaco  »  uno,  1,  in  olympiaco  se¬ 
cundo  30,  inque  tertio,  Athenis,  in  Acropoli  reperto,  11  B. 

Ut  ordine  incipiam,  hoc  primum  animadvertam,  quod  A. 
Furtwsengler  (6),  post  Milchhcefer,  recte  indicavit,  argumentum 
nempe  in  veteribus  ectypis  fictilibus  jamjam  inveniri  in  Etruria 

(1)  Wiener  Vorlegeblaetler ,  1889,  tab.  2,  2b,  etc. 

(2)  Gerhard,  Auserlesene  Vasenbilder ,  III,  tab.  CLX.  — •  Millin,  II, 
tab.  78,  6,  p.  87  (S.  Reinach). 

(3)  Journal  of  Hellenic  Studies,  1887,  tab.  LXXVII,  DDIII,  p.  42  (=  Beule, 
398,  4). 

(4)  Pausanias,  1,  24,  2. 

(5)  De  qua  arte,  vide  quae  scripsi,  Catalogue  des  Bronzes  de  VAcropole ,  in 
prooemio,  p.  xiv. 

(6)  Historische  Aufssetze  an  E.  Curtius  dargebracht ,  p.  186,  n.  2. 

repertis,  neque  multa  fabrum  immutare  debuisse,  ut,  e  complexu 
prorsus  simplici,  fabulam  depromeret  heroicam.  Quae  autem  ec¬ 
typa  a  bucchero  vocata,  notum  est  esse  prorsus  ionica. 

Neque  argumentum  videtur  ante  ectypa  nostra  unquam  ex¬ 
pressum  fuisse ,  quod  in  monumentis  haud  ita  frequenter  red¬ 
ditur,  iisque  cunctis  lamina  recentioribus  (1).  Fieri  ita  potest  ut 
fabri  nostri  fabulam  primum  effinxissent. 

Sed  non  tria  sunt  exempla  inter  se  similia.  Duo  genera  in  illis 
facilius  discernas,  unum  «  Olympiacum  »  «  Corinthiacum  »  que, 
alterum «  atticum.  »  —  De  priore,  non  est  cur  longius  disseram, 
quum  A.  Furtwaengler  bene  notaverit  Corinthiacum  esse  illo  an¬ 
tiquius  quod  Olvmpise  repertum  fuit.  Pluris  ostendisse  refert 
quibus  signis  tertium  a  prioribus  exemplum  distet. 

Non  modo  bracchium  Achilles  sinistrum  non  tollit,  sed  simpli¬ 
citer  prae  se  fert,  hastam  tenens,  nec  Priamus  ita  inclinatus  est, 
humiliterque  pro  hoste  dejectus,  at  contra  rectius  stat,  bracchio 
sinistro  magis  depresso,  —  sed,  etiam  qui  adstat,  tertius,  non 
incedit  ut  in  Corinthiaco  exemplo,  at  simpliciter  regem  cernit 
supplicem  Achillemque  precibus  commotum,  nec  video  cur 
Hermes  sit  adhuc  vocandus,  qui  signis  non  est  ullis  distinctus, 
nec  potius  sit,  sive  Achillis,  sive  regis,  comes. 

At  corpora  sunt  praesertim  diversa.  Crura  sunt  quidem,  ut  in 
vetere  quoque  monumento,  longiora,  sed  dorsum  magis  curvum 
apparet,  humeris  melius  ac  plenius  expressis. ^Vultus  quoque 
perfectior  est,  mento  adhuc  angulari  atque  longius  eminente, 
sed  forma  plenior  ac  mollior  simul ,  Thesei  Minotaurique,  quos 
supra  vidimus,  similior. 

Ideo  non  modo  ectypum  atheniensi  recentius  esse  confido, 
sed  Athenis  quoque  confectum  fuisse.  De  ceteris,  quum  incerta 
sit  adhuc  origo,  hoc  tamen  est  maxime  certum  ionica  esse 
exempla,  quae  ectyporum  etruscorum  similia  sunt  simul,  argu¬ 
mentumque  referunt,  in  vasis  atticis  saepius  expressum. 

39.  —  Semet  interficit  Ajax  duabus  in  laminis  atticis,  11  B, 
12  C,  et  forte  in  tertio  exemplo  14  A,  ubi  tria  capita  tantum 
apparent,  nempe  trium  virorum  qui  adstant  morientique  ad¬ 
sunt.  —  At,  si  tertiam  laminam  incertiorem  excipies,  non  nihilo 
videbimus  adhuc  duas  alias  inter  se  differre,  quanquam  sunt 
similiores.  Non  modo  ad  dextram,  in  una,  versus  est  Ajax,  in 
altera  contra,  ad  sinistram  —  sed  in  una,  12  C,  magis  obliqua  est 
bracchii  pars  anterior,  quse,  in  1 1  D,  terram  parte  majore  lacerti 

(1)  Ibid.,  p.  184-6.  —  Olympia ,  t.  IV,  Die  Bromen,  p.  103, 

tetigit.  Quo  fit  ut  vultus,  in  1 1  D,  paulo  sublevatus  esse  videatur. 
Ita  quoque,  quae  persona  prope  pedes  Ajacis  exprimitur,  stat  in 
12  G,  quum  contra,  in  11  D,  sit  morientem  versus  inclinata. 
Denique  qui  in  medio  stat  grandioribus  passibus  in  12  G  am¬ 
bulat  quam  in  11  D  progreditur.  — At  indicia  illa  sunt,  ut  faci¬ 
lius  agnoscas,  leviora,  nec  eo  probatur  artem  esse  in  ectypis 
diversam,  sed  tantum  laminas  ab  eodem  fabro  non  esse  con¬ 
fectas. 

Si  scenam  confers  cum  vasis  illis  Corinthiacis  in  quibus  argu¬ 
mentum  nostrum  nonnunquam  editur  (1)  —  non  eodem  modo 
Ajacem  reddi  videas  atque  in  nostris  ectypis.  Ne  pluribus  utar 
exemplis,  in  una  pictura  (2),  non  pedes  sublatos  reperias  herois, 
quum  contra  caput  obliquum  est,  ac  manus  pro  capite  tenduntur. 
In  altera  (3),  pedes  in  terra  positi  sunt,  genuque  quasi  humi  in¬ 
fixum  quod  in  ectypo  solum  vix  tangere  videtur,  sublatis  in 
altum  pedibus ,  atque ,  quum  crurum  pars  anterior  cum  poste¬ 
riore,  angulo  rudiore,  jungitur,  corpus  invenias  ipsum  Ajacis  al¬ 
tius  sublatum,  quod  in  ectypo  prope  terram  positum  est :  deinde 
manus  quoque,  longius  quam  in  ectypo,  porrectae  sunt. — Contra, 
mortuum  quemdam  reperias,  in  amphora  quadam  chalcidica  (4) 
ita  expressum ,  ut  Ajax  redditur  in  tabula  :  quo  sequitur,  ut  in 
arte  ionica  mortuos  fabri  ita  tinxerint  atque  ectypum,  multo 
satius  quam  Corinthiacum,  sit  ionicum. 

At  enim,  non  ullo  scena  reperitur  in  exemplo  ionico,  quum 
contra  est  in  Corinthiacis,  frequentior.Quid,  si  jamjamin  JEthio- 
pide  refertur,  in  poemate ,  ut  sciunt ,  valde  ionico  ?  Quid ,  si  in 
pictura  ostenditur  «  proto-corinthiaca  (5),  »  quod  vasorum  genus 
notum  est,  ac  supra  diximus,  quam  arcte  sit  cum  ionica  arte  con¬ 
nexum.  Igitur  hoc  non  conjicimus  tantum,  sed  audacter  affir¬ 
mare  possumus  scenam  ionicis  in  exemplis  expressam  quoque 
fuisse  —  quo  probato,  sequitur  ut  nostrae  laminae  sint,  tanquam 
ceterae,  ionicae. 

40.  —  De  Cassandra,  quam  insequitur  Ajax,  33  B,  non  ne- 
cesse,  credo,  est,  ut  longius  disseram,  nam  scena  est  pernota 
atque  in  veteribus  monumentis  frequenter  expressa.  Ne  pluri¬ 
bus  utar  exemplis,  vas  tantum  referam  «  attico-ionicum  » ,  Rhodi 

(1)  Athenische  Mittheilungen,  1895,  p.  475-6,  etc. 

(2)  Archseologische  Anzeiger,  1891,  5. 

(3)  Longperier,  Mus&e  Napoleon  7/7,  tab.  LXVI,  LXXI  (XXII,  XXXVI). 

(4)  Gerhard,  Auserlesene  Vasenbilder,  II,  tab.  CV-CVI  (Eurytion). 

(5)  Archseologische  Anzeiger ,  1895,  p.  33-4,  n°  14,  fig.  5  (3319). 

repertum  atque  in  musaeo  britannico  servatum  (1).  —  Notabis 
vero  Cassandram  ita  parvam  exiguoque  corpore  in  vasis  quibus¬ 
dam  reddi,  quae,  inter  vetera,  recentiora  sunt,  neque  picturis 
rubris  multo  anteriora  (2).  Quo  planum  est,  quod  jam  vidisse 
facilius  esset,  ectypum  esse  arte  ac  aetate  recentius. 

Si  fabulas  illas  repetimus  —  nonnullas  vidimus  in  ectypis , 
aut  primum  expressas  fuisse,  aut  aliter  reddi  quam  in  ceteris, 
quae  noveramus ,  exemplis  (vide  quae  de  Auge ,  de  malis  Hespe¬ 
ridum  ,  de  Achille  et  Priamo  supra  disseruimus).  Deinde  lami¬ 
nas  ostendimus  nonnunquam  esse  inter  se  diversas,  quod,  mea 
quidem  sententia,  non  ex  eo  tantum  fit  quod  quaedam  sunt  inter 
illas  recentiores,  sed  quod  diversam  spirant  artem  diversisque 
fuerunt  in  locis  confectae.  At,  si  diversae  sunt  species,  genus 
unum  idemque  manet  :  non  modo  ionicae  atticaeque  fabulae  per¬ 
tractantur,  praes ertimque  illae  quae  ad  Herculem  attinent,  sed 
cum  ionicis  exemplis  ectypa  vidimus  arctis  multiplicibusque 
nodis  ac  vinculis  esse  connexa.  Quo  probato,  sequitur,  nec  con¬ 
jecturam  opponere  velim  conjecturae,  sed  errorem,  ni  fallor, 
repellere,  ut  ectypa  sint,  quum  arte,  tum  origine  ionica. 

(1)  Journal  of  Hellenic  Sludies ,  tab.  40,  1884,  p.  234-5. 

(2)  Furtwsengler,  Beschreibung  der  Vasensammlung,  I,  p.  353-4,  1863. 

CONCLUSIO. 


Ut  eorum  quse  dixi  summam  faciam,  ectypa  nostra  ostendi¬ 
mus  «  argivo-corinthiaca  »  prorsus  non  esse,  sed  contra,  quum 
marginibus,  tum,  quod  pluris  refert,  ipsis  scenis  in  tabulis  ex¬ 
pressis,  ionicas  esse  videri. 

Ac  ectypa  invenias,  diversis  in  regionibus  Graeciae,  quae  anti¬ 
quiora  quidem  sunt,  sed  nostrorum  exemplorum  non  videntur 
ita  dissimiles.  Ut  praecipua  tantum  afferam  monumenta,  num 
boeotica  (1),  rhodia  (2),  attica  (3)  referam  diademata?  Quibus,  la¬ 
minas  nonnullas  conferre  possis  quas  dicunt  esse  Corinthi  re¬ 
pertas  (4),  sed,  etiam  si  re  vera  illic  inventae  sunt,  atticarum 
sunt  similiores  adeoque  pares  esse  videntur,  ut ,  aut  Athenis 
confectae  sint  necesse ,  aut  attica  saltem  imitatae  sint  exempla. 
—  Rursus  ectypa  invenias  fictilia,  sive  «  melia  »  illa  exem¬ 
pla  (5),  sive  vasa  etrusca  in  Italia  reperta  ectypisque  decorata 
prorsus  ionicis,  aut  quae  in  Graecia  inventa  sunt,  saepiusque, 
sive  in  insulis,  sive  in  regionibus,  quas  concedunt  ionicas  esse, 
reperta  (6) ,  imo  tegulas  pictas  fictasque ,  arcasque  illas  capua- 
nas  (7)  siculasque  (8),  easdemque  in  primis  ionicas. 

Quae  monumenta,  sive  aenea  aurataque,  sive  fictilia,  nostro¬ 
rum  exemplorum  interdum  similia  sunt.  Eadem  argumenta  re- 
perias  in  illis  atque  in  laminis  expressa,  sirena  -(9),  sphin- 
gem  (10),  centaurum  (11),  Gorgonem  (12),  aquilam  cadaver  occu- 

(1)  Catalogue  des  Bronzes  du  Polytechneion ,  p.  67  sqq. 

(2)  Salzmann,  Camiros ,  tab.  1,  etc. 

(3)  Archseologische  Zeitung,  1884,  tab.  9,  1,  etc. 

(4)  Ibid.,  tab.  8,1. 

(5)  Schoene,  Griechische  Reliefs ,  tab.  XXX-V.  —  B.  C.  H. ,  1881, 
p.  436-8,  etc. 

(6)  Monuments  grecs ,  II,  p.  54-6.  E.  Pottier,  quum  24  numeravit  ectypa, 
6  tantum  invenit  in  Peloponneso  reperta  (5-6,  12*,  18-,  20*,  22-),  quibus 
exempla  addas  in  Ilerseo  effossa. 

(7)  Catalogue  des  Bronzes  de  VAcropole ,  p.  19,  not.  1. 

(8)  Kekule,  Terrahotten  v.  Sihelien ,  p.  46-9,  fig.  105-113  (de  vasis,  vide 
tab.  LV-LVII). 

(9)  Monuments  grecs ,  II,  p.  54-6  (vide  supra),  10’. 

(10)  Ibid.,  11- . 

(11)  Ibid.,  1P,  14- . 

12)  Kekule,  Terrahotten  v.  Sihelien,  p.  44-5. 

pantem  (1),  equitantem  hominem  (2),  currum  bigarum  (3),  virum 
in  currum  ascendentem  (4),  homines  inter  se  dimicantes  (5), 
nec,  si  ectypa  addes  etrusca  «  a  bucchero  »  vocata,  psene  ullum 
desiderabis,  quod  sit  in  laminis  nostris  expressum,  argumentum. 
—  Quae  autem  cuncta  sunt  monumenta,  arte  simul  ac  origine, 
ionica.  Sequitur  ut  nostra  ectypa,  quae  sunt  illorum  similia, 
itidem  sint  ionica. 

At  enim,  morem  dicunt  prorsus  «  geometricum  »  «  peloponne- 
siacum  »que  tabulam  in  ectypo  quadrato  contineri,  atque  ita 
expressam  esse,  ut  partes  omnes  scenae  in  lucem  quasi  pro¬ 
deant,  nullo  addito  ornamento  quod  vacuum  repleat  atque  im¬ 
peritiae  adjumentum  sit  fabri  aerarii.  —  Nec  nego,  in  vasis  quae 
dicuntur  «  geometrica  »,  tabulas  saepius  delineari  quadratas  in 
quibus  scena  picta  est,  sive  implicatior,  sive,  quod  saepius  eve¬ 
nit,  simplicior.  Imo  non  tabula  tantum  quadrata  est,  sed  argu¬ 
mentum  ita  redditur  ut  quadratae  conveniat  formae,  artisque  sit, 
si  ita  dici  potest,  quadratae. 

Hoc  vero  quaerendum  esset,  arsne  sit  illa  «  geometrica,  »  pelo- 
ponnesiacaque ,  an  ceteris  Graeciae  partibus  communis,  imo,  ut 
libentius  crederem,  ipsa  mycenaea  arte  anterior.  Sed  nil  ad  rem 
attinet.  Concedo  geometricam  artem  esse,  ut  volunt,  prorsus  do- 
ricam.  Quid  refert,  si  exempla  sunt,  ectypis  nostris,  valde  anti¬ 
quiora  ?  Quid  si  certum  est,  artem  ionicam  «  geometricam  »  quo¬ 
que  factam  esse,  imo  eo  tempore  factam  esse  quod  propius  est 
laminarum?  Quid  si,  ionicis  in  monumentis,  quadratas  tabulas 
invenias,  quadratorum  ectyporum  haud  ita  dissimiles,  similique 
aetate  confectas?  Quid  si,  non  mddo  quadratae  sunt  tabulae,  sed, 
ut  geometricis  in  vasis,  ita  redditur  scena  ut  formae  maxime 
conveniat?  Laus  illa,  quam  volunt  esse  «  peloponnesiacam  », 
nonne  tunc  ionica  fiet,  ac  nonne  laudatas  laminas  ionicas  esse 
fateri  cogeris  ? 

Si  autem  vasa  exemplaque  quaeres  ionica,  pocula  invenies  cy- 
priaca  (6),  rhodia  theraeaqiie  meliaque  vasa  (7),  myrinensia  mo¬ 
numenta  (8),  Clazomenios  sarcophagos,  daphnaeas  situlas  (9), 

(1)  Monuments  grecs,  15’. 

(2)  Ibid.,  16- . 

(3)  Ibid.,  19°,  24*. 

(4)  Ibid.,  21-,  23*. 

(5)  Ibid.,  13- . 

(6)  Dumont-Chaplain,  p.  114-5,  etc. 

(7)  Ibid.,  p.  164,  171. 

(8)  Journal  of  Hellenic  Studies,  1881,  p.  304. 

(9)  Jahrbuch,  1895,  p.  37,  fig.  1  (-==  Neb.  and  Defen tab.  25,  3;  26,  8). 

«  proto-attica  »  innumerabilia  exempla  (1)  —  in  quibus,  tabula 
qusedam  delineatur,  certis  finibus  circumclusa,  ssepiusque  qua¬ 
drata,  ubique  scena  ad  tabulam  mirum  in  modum  accommodata 
fuit.  Contra  vidimus  quam  imperiti  fuerint  fabri  corinthiaci 
quum  tabulas  pingere  conati  sunt  quadratas  (2).  —  Ita  severita¬ 
tem  illam,  quam  volunt  esse  «  peloponnesiacam  »,  ionicam 
multo  satius  esse  contendam,  nec  ionicum  ingenium  molle  tan¬ 
tum  esse  ac  suaviter  pulchrum,  sed  austerum  interdum  esse  ac 
in  primis  «  geometricum,  »  si  verbum  non  sensu  omnino  caret, 
contra  ostendere  tentavi  (3).  Ac,  si  ars  qusedam  ionica  dicenda, 
quse  ectyporum  fons  esse  videtur,  rhodiam  potius  nominem  ar¬ 
tem,  quse,  quum  laminis  auratis,  tum  vasis,  persimilis  esse  vi¬ 
detur  eorum  quse  vidimus  ectyporum.  Nec  dico  res  ita  se  habere, 
rhodiaque  esse  exempla ,  sed ,  tunc  temporis ,  nil  cognovimus 
adhuc  quod  exemplorum  sit  similius. 

Ita,  ramos  illos,  aut  punctorum  seriem,  quse  inter  tabulas  in¬ 
venias,  in  exemplis  mycenseis  (4),  cypriacis  (5),  chalcidicis,  cy- 
renseis,  ionicis,  atticis  ssepius  invenias,  nec  tantum,  ut  volunt, 
in  Corinthiacis  (6).  —  Deinde  mos  est  valde  ionicus,  quem  rho- 
diis  (7)  chalcidicisque  in  exemplis  ssepius  invenias ,  unum  crus 
bracchiumque  reddere,  sive  virorum,  sive  animalium,  quse  ince¬ 
dunt  in  tabula.  —  Quibus  signis  ac  indiciis ,  non  minus  quam 
ectypis  similibus,  fictilibusque  ac  seneis  aut  auratis,  rursus  io¬ 
nica  demonstrantur  esse  quse  collegimus  ectypa. 

Si  vero  reputas  ectypa,  non  bis  aut  semel,  sed  ssepius  reperta 
esse  inter  se  diversa,  nunc  restat  ut  laminas  certis  tribuamus 
regionibus,  certisque,  si  possumus,  fabrorum  Ip^acrnip^oi?. 

Ut  ordine  incipiamus,  ectypa  credam  in  Boeotia  reperta,  sive 
Eleutheris  (35-6,  84),  sive  Ptoii  (37-49),  sive  Orchomeni  (50- 
83,  90),  Chalcide  in  urbe  esse  confecta.  Quod  verum  esse,  non 
eo  tantum  confido  quia  spyacTrjpiov  vicinum  est  idemque  prorsus 
ionicum,  sed  quod  seris  metallis  redundat  terra  (quum  in  ceteris 
Grsecise  partibus  nullum  exstat  seneum  metallum)  (8)  civitatem- 

(1)  Cf.  ea  quse  Burgon  abstulit  vasa. 

(2)  B.  C.  H.y  1895,  p.  191,  not.  5. 

(3)  Catalogue  des  Bronzes  de  VAcropole ,  preface,  passim. 

(4)  Perrot,  Histoire  de  VArt ,  VI,  p.  845-6,  fig.  428,  22,  etc. 

(5)  Jahrbuch ,  1886,  p.  80. 

(6)  B.  C.  ll.y  1892,  p.  367,  not.  3. 

(7)  Jahrbuch ,  1886,  p.  139,  140,  etc. 

(8)  Catalogue  des  Bronzes  de  VAcropole ,  preface,  p.  xv. 


—  90  — 


que  notum  est,  quum  arte,  tum  commercio  ac  potestate,  inter 
primas,  usque  ad  saeculum  a.  G.  n.,  quintum  viguisse  ac  flo¬ 
ruisse. 

Ut  conjectura  iterum  utar,  laminas  dicemus  Athenis  in  Acro- 
poli  repertas  (11-9,  87-9,  91-7),  Athenis  itidem  esse  confectas. 
Si  enim  ea  quae  supra  exposuimus  hrevi  repetimus,  sphinges 
vidimus  eodem  modo  reddi,  Thesea  denuo  sculpturae  persimilem 
atheniensis ,  deinde  corpora  membraque  ac  vultus  atticam ,  ni 
fallor,  prorsus  spirare  artem. 

Restant  dodonaea  exempla  (5-10),  atque  olvmpiaca  (27-34), 
eaque  simul  quae  volunt  Corinthi  esse  inventa  (1-4,  20-6). 

De  dodonaeis  exemplis  pauca  sunt  dicenda.  Argumenta  enim 
quae  videas  in  laminis  expressa,  non  aliter  effingi  vidimus  quam 
atticis  in  vasis  iisdemque  jam  arte  recentioribus.  Ectypum  ta¬ 
men  similius,  quum  scena,  tum  ovorum  forma  in  margine  in¬ 
cussorum,  musaeum  nostrum  publicum  nuper  exposuit,  in  Boeo¬ 
tia,  ut  fama  fert,  inventum.  Ita  aut  chalcidica  es.se  reputabis 
exempla,  aut,  si  malueris,  attica. 

Inter  olvmpiaca  exempla,  ea  primum  excipias  quae,  quum  re- 
centiora  sunt,  tum  vasorum  atticorum  similiora  (32-4),  eaque 
rursus,  quae  nil  ad  rem  referunt,  quum  scena  agitur  usitatis¬ 
sima  (31).  Restat  ea  lamina  in  qua  Senex  apparet  Maritimus 
eaque  in  qua  supplex  redditur  Priamus.  De  posteriore  aeque 
contendre  possint  Corinthiacum  esse  ectypum  (confer  1),  aut, 
quod  credere  mallem,  chalcidicum.  De  priore,  ut  uni  Seni  stu¬ 
deamus  ,  supra  longius  monstravimus  ionicum  esse  prorsus 
exemplum.  Si  ergo  volunt  ectypum  esse  Argis  confectum,  se¬ 
queretur  ut  Argivi  artem,  tunc  temporis,  colerent  ionicam. 

De  Corinthiacis  exemplis,  incertius  paulo  concludemus.  Ut 
Priamum  excipiamus,  juvenesque  in  speculis  expressos  (2-4), 
eosdemque  sine  dubio  ionicos,  Herculem  invenimus  qui  atticus 
apparet,  quum  vasorum  atticorum  similior  (25),  avemque  grypis 
capite  praeditum,  qui,  Corinthiacis  quidem  in  vasis,  nonnun- 
quam  refertur,  sed,  quoque,  ut  vidimus,  in  ionicis.  Nil  impedit 
igitur  quin  Chalcidi  Athenisque  tribuamus  exempla.  —  At  si 
credimus  ea  esse  Corinthi  confecta,  rursus  sequitur,  Corinthi, 
fabros  ionicam  coluisse  artem.  Neque,  ut  alias  scripsi,  ullum 
exstare  videmus  monumentum,  quod,  ante  saeculum  a.  C.  n. 
quintum,  re  vera  sit  «peloponnesiacum  (1).  » 

(1)  Catalogue  des  Bronzes  de  VAcropole ,  preface,  p.  xyiii  sqq. 

Si  quaeremus  ectyporum  nostrorum  aetatem,  recentissima  in¬ 
veniemus,  saeculo  a.  G.  quinto  oriente,  esse  confecta  (97,  etc.), 
antiquissima,  ni  fallor,  septimo  saeculo  expressa  fuisse  (40-50). 
Olympiacum  exemplum  saeculo  sexto  oriente  credam  excussum 
esse  (27),  atticaque  monumenta  (11-9)  eidem  saeculo  tribuam, 
sed  jam  provecto  finisque  propiore.  Ne  obliviscaris  vero  cave, 
conjectura  tantum  nos  aetatem  assecutos  esse,  idque  solum  cu¬ 
rasse  ut  ordinem,  in  quo  disposita  fuerunt  exempla,  definiremus. 

Ut  paucis  concludam,  nonnulla,  aut  ostendimus,  aut,  quod, 
tali  in  materia,  paene  idem  valet,  ostendere  tentavimus.  Ionica 
primum  contendimus  esse  exempla,  nec,  ullo  modo,  ut  volunt, 
seu  «  peloponnesiaca  »,  seu  «  argivo-corinthiaca.  »  Dehinc,  ea 
diximus  esse  diversis  in  epyaaTripioc?  confecta,  praesertim  vero,  ni 
fallor,  Athenisque  ac  Chalcide.  Quas  partes  enim  ars  nobis 
agere  visa  fuerat  rhodia,  prope  Graeciam  continentem  Chalcis, 
in  septimo  sextoque  saeculo,  rursus  egit,  quam  jure  Graeci 
«  aeneam  »  dixerunt  civitatem. 

